
„Este o lectură obligatorie. Cel mai practic ghid de amplificare 

a puterii personale pe care l-am citit vreodată. Chiar dacă ţi-e 

frică... acționează se află pe locul întâi pe lista lecturilor pe care 
vi le recomand.” 

- Jordan Paul, 

coautor al cărţii Do I Have to Give Up Me to Be Loved by You 

(Trebuie să reunt la mine ca să mă iubesti?) 


„[Este o carte care] care se adres eaza sufletului curajos al fieca- 
ruia dintre noi, la care acesta răspunde cu un «Da» asa de clar, 
încât nu se poate să nu îl auzim.” 

- GINI KOPECKY, Redbook 


„Reconfortantă, practică, optimistă... un program de exerciții de 
bun simţ pentru minte.” 
- The San Diego Union 


„Spre deosebire de majoritatea cărţilor care își propun să-l ajute 
pe cititor să facă fata problemelor vieţii, Susan Jeffers oferă aici 
o mulțime de sfaturi care într-adevăr funcționează. Mai mult de 
atât, este o plăcere să o citeşti.” 

- McCall's 


„Sfaturi înțelepte si de bun simţ. Utila pentru încurajarea si ideile ei.” 
- Booklist 


„Unică... Un instrument cu adevărat revoluționar pentru a trăi 
fara nicio teama.” 
- The Pilot 

Dedic această carte amintirii dragi a mamei mele, Jeanne, 
și a tatălui meu, Leon, 
pentru minunatele daruri ale vieţii și iubirii. 


O dedic totodată nepretuitului meu sot, Mark Shelmerdine, 
care îmi aduce atâta dragoste și bucurie în viaţă. 
Sunt cu adevărat binecuvântată. 


Cuvant-inainte 
la cea de a 20-a editie aniversara 


Eu cred in miracole... iar succesul cărţii Chiar dacă ţi-e 
frică... acționează reprezintă un miracol pentru mine. Atât 
de multe edituri au refuzat-o la început, încât aproape re- 
nuntasem să mai încerc să o public. La urma urmei, dacă ai 
primi o scrisoare de refuz, aşa cum am primit eu, în care să 
se spună: „Lady Di ar putea să pedaleze goală pe străzi, îm- 
partind cartea gratis, că tot n-ar citi-o nimeni”, n-ai fi tentat 
să renunti să mai încerci? 


Chiar am pus manuscrisul deoparte, într-un sertar, timp 
de câţiva ani, şi aproape că am uitat de el. Într-o zi, m-am 
hotărât să fac ordine în sertar... și am dat de el... mă aștepta. 
M-am apucat să-l recitesc din scoarta-n scoarță. Nu pu- 
team să scap de senzaţia că această carte a mea avea ceva 
important de spus. De data aceasta mi-am jurat: „Cumva 
voi găsi o modalitate să scot în lume cartea Chiar dacă 
ti-e frică... acționează. Aşadar, „cu frică”, am mai încercat o 
dată să găsesc o editură. De data asta, datorită unei hotă- 
râri interioare puternice și cu ajutorul agentului meu, 
Dominick Abel, am găsit, în sfârşit, o editură care să-mi 
publice cartea. 

Au trecut douăzeci de ani de când Chiar dacă ţi-e frică... 
acționează a fost efectiv publicată. A apărut până acum în 
peste o sută de țări și a fost tradusă în mai bine de treizeci 

de limbi. Și numărul traducerilor continuă să crească. Din 
această creștere se poate trage concluzia că aceste cuvinte 
scrise cu atât timp în urmă sunt la fel de relevante astăzi pe 
cât erau si atunci... dacă nu si mai mult! 


Într-o formă sau alta, frica va face întotdeauna parte 
din viața noastră, a tuturor. Și asta e valabil pentru oamenii 
de pretutindeni. Din scrisorile de mulțumire pe care le pri- 
mesc din toată lumea, e clar că nu contează cine suntem, 
nu contează unde trăim, nu contează prin ce trecem în viata, 
cu toții simțim frica, dar frica nu trebuie să ne oprească sa 
avem o viață bogată și frumoasă. Putem să ne învingem fri- 
ca folosind în mod regulat uneltele puternice care se află în 
aceste pagini. 

Vă mulțumesc celor care ati comunicat cu mine pentru 
a-mi spune cu generozitate că volumul Chiar dacă ţi-e frică... 
acţionează v-a schimbat mult calitatea vieţii. Îmi conferă 
un sentiment special de bucurie și smerenie să știu că am 
influențat viata atâtor oameni. 


lar voi, „începătorii”, care deschideţi pentru prima oară 
cartea de față, aveţi încredere în mine când vă spun că frica 
nu trebuie să vă oprească de la nimic. Și voi puteţi să învă- 
tati cum sa razbateti prin frică - prin toate temerile voas- 
tre - cu un sentiment de putere, entuziasm și iubire. Despre 
asta e vorba în cartea de fata. 


După cum veţi descoperi, conceptele și uneltele pe care 
sunteţi pe cale să le învățați sunt menite să fie folosite toată 
viata. Invatati-le bine. Si de fiecare dată când o nouă provo- 
care vă apare in viata, n-aveţi decât să accesaţi „cutia cu 
unelte” și să treceţi de la cea mai slabă, la cea mai puternică 
latură a voastră. Făcând asta, veți fi, categoric, uimiti de in- 
credibila putere pe care o aveţi înlăuntru: puterea de a iubi, 

puterea de a reuși, puterea de a ajuta lumea în felul vostru 
special. Călătoria spre a deveni cât puteţi voi de buni este 
captivantă si plină de satisfacţii, iar eu sunt fericită să vă în- 
sotesc pe parcursul acestor primi pași importanți. 


De la inimă, la inimă, 
Susan Jeffers 

Introducere 


DESCHIDEREA UŞII 


ie de ce ti-e frica? 


Ti-e frica... 
sa vorbesti in public 
sa iti impui punctul de vedere 
sa iei decizii 
de intimitate 
de schimbarea locului de munca 
singuratate 
de bătrâneţe 
de sofat 
de pierderea unei persoane iubite 


să pui capăt unei relaţii? 


Ai vreuna dintre aceste frici? Le ai pe toate? Poate că ai putea 
să mai adaugi câteva pe listă. Nu contează... nu ești singurul. 
Frica pare să fie o epidemie în societatea noastră. Ne e frică 
de începuturi; ne e frică de sfarsituri. Ne e frică de schimba- 
re; ne e frică să nu „rămânem blocaţi”. Ne e frică de succes; 
ne e frică de eșec. Ne e frică să trăim; ne e frică să murim. 


Oricare ti-ar fi frica, aceasta carte iti va oferi revelații si 


unelte cu care să-ți îmbunătățești semnificativ capacitatea 
de a face față oricărei situaţii. Vei trece dintr-un loc al durerii, 

paralizarii si depresiei (sentimente care insotesc adesea 
frica), într-unul al puterii, energiei si entuziasmului. 

Vei fi, poate, surprins si încurajat să afli ca, desi incapa- 
citatea de a-ți învinge frica poate să pară o problema psi- 
hologică și să o simţi ca atare, în cele mai multe cazuri nu 
este. Eu cred că este în principal o problema de educaţie si 
că, prin reeducarea gândirii, vei putea să accepti că frica e 
un simplu fapt al vieţii, nu o barieră în calea succesului. 
(Asta ar trebui să fie o usurare pentru voi toți cei care va 
întrebaţi: „Ce e-n neregulă cu mine?”) 


Convingerea mea că poți depăși frica prin reeducare 
provine din propria experiență. Când eram mai tânără, eram 
întotdeauna copleșită de frică, așa că nu e surprinzător că 
ani de zile m-am agăţat de multe aspecte din viata mea care 
clar nu erau potrivite pentru mine. 


O parte din problemă o constituia mica voce din mintea 
mea care-mi tot spunea: „Al FACE BINE SĂ NU-TI SCHIMBI 
SITUAȚIA. NU MAI EXISTĂ NIMIC PENTRU TINE. N-AI SĂ 
REUSESTI DE UNA SINGURĂ” Ştii despre ce vorbesc - vocea 
care iti tot reamintește: „NU RISCA! S-AR PUTEA SĂ FACI 
O GREȘEALĂ. MAMA, CE RĂU O SĂ-ŢI PARA!” 


Frica mea nu părea să slăbească și n-aveam nicio clipă 
de liniște. Nici măcar doctoratul în psihologie nu părea să 
mă ajute prea mult. Și-apoi, într-o zi, pe când mă îmbrăcam 
să merg la muncă, s-a întâmplat să mă uit în oglindă și să 
dau peste o priveliște binecunoscută - ochi roșii si umflati 
din cauza lacrimilor de autocompătimire. Dintr-odată, 
furia a erupt în mine și am început să tip la propria reflexie: 
„AJUNGE... AJUNGE... AJUNGE! Am tipat până am rămas fără 
energie (si fără voce). 

Cand m-am oprit, am simţit o senzaţie ciudată si minu- 
nată de ușurare și calm, cum nu mai simtisem niciodată. 
Fără să-mi dau seama atunci, intrasem în contact cu o parte 
foarte puternică din mine însămi, despre care nici măcar 
nu stiusem că există cu o clipă mai devreme. M-am mai uitat 
o dată lung în oglindă și am zâmbit, dând din cap în semn 
de „DA”. Vechea voce familiară a nenorocirii și mahnirii fu- 
sese amutita, cel putin temporar, și o nouă voce s-a facut 
auzită - una care vorbea despre putere, iubire, bucurie si 
tot ce e bun. În acel moment, am știut că nu voi lăsa frica să 
mă acapareze. Că voi găsi o cale să scap de negativismul care 
predomina în viata mea. Şi asa a început odiseea mea. 


Un înțelept din vechime a spus odată: „Când invatacelul 
e pregătit, va apărea şi învățătorul”. Învățăcelul era pregă- 
tit, iar învățătorii apăreau peste tot. Am început să citesc, 
să particip la workshopuri si să vorbesc cu toți oamenii 
dispuși să mă bage în seamă. Urmând cu sarguinta fiecare 
sugestie și exemplu, m-am dezvdtat de gândirea care mă 
tinuse prizoniera propriei insecuritati. Am început să văd 
lumea ca pe un loc mai putin amenintator și mai plin de 
bucurie. Am început să mă văd pe mine ca pe o persoană 
care are un scop; si am aflat pentru prima oară în viata ce 
înseamnă iubirea. 


În acest punct, am început să observ că multi alţii se 
luptau cu aceleași bariere pe care eu invatasem, în sfârșit, 
să le dau la o parte - principala barieră fiind frica. Cum 
puteam să-i ajut? Dându-mi seama că procesele care-mi 
transformaseră viata țineau de educaţie, în esență, am fost 
convinsă că aceleași tehnici pe care le folosisem eu puteau 
fi învăţate de oricine, indiferent de vârstă, de sex sau de 
mediul de provenienţă. Am putut să-mi testez teoria în 

lumea reală, ţinând un curs la The New School for Social 
Research, în New York City. Numit „Chiar daca ţi-e frică... 


>» 


acționează”, cursul era descris astfel: 


De câte ori riscăm și intrăm pe un teritoriu nefamiliar sau 
ne afirmăm în lume într-un mod nou, simţim frică. Ade- 
sea, această frică ne oprește să avansăm în viata. lată care 
este secretul: CHIAR DACA TI-E FRICĂ, ACTIONEAZA. 


Împreună vom analiza acele bariere care ne opresc să ne 
trăim viata cum am vrea. Atât de multi dintre noi evită să 
dea piept cu problemele vieţii, alegând calea cea mai co- 
modă. Prin lecturi, discuţii la curs și exerciţii interesante, 
vom învăța să ne identificăm scuzele pentru care „rămâ- 
nem blocaţi” și să ne dezvoltăm tehnici prin care să pre- 
luăm controlul asupra propriei vieți. 


Experimentul meu, constând în scoaterea conceptului 
de frică din domeniul terapiei psihologice și aducerea lui 
în domeniul educaţiei, a avut un mare succes. Cursantii mei 
au fost uimiti de modul în care schimbarea gândirii le-a 
schimbat și viata ca prin farmec. Conceptele au funcționat 
și pentru ei, cum au funcționat și pentru mine. Și, în mod 
deloc surprinzător, cursantii mi-au devenit și profesori. Mi-au 
reconfirmat si au contribuit la fondul meu de cunoștințe, 
când le-am ascultat cu atenţie experiențele de viata. 


Aceia dintre voi care citiți această carte ati recunoscut 
deja că, indiferent unde vă aflați acum în viata, acesta nu 
este chiar locul în care ati vrea să fiți. Ceva trebuie schim- 
bat, și până acum n-aţi putut să faceți pașii spre schimbare. 
Nu contează în ce situaţii vă aflaţi, sunteţi gata să preluaţi 
controlul asupra propriei vieți. 

Nu va promit că schimbarea este ușoară. E nevoie de 
curaj să-ți modelezi viata asa cum ai vrea să fie. Există tot 
felul de obstacole reale și imaginare care vă stau în cale. 
Acestea nu trebuie să vă slăbească hotărârea. În timpul că- 
lătoriei voastre prin cartea de fata, vă veţi familiariza cu 
multe concepte, exerciţii și cu alte mecanisme care vă vor 
ajuta sa descalciti complexitatea temerii... ajutându-vă ast- 
fel sa-i faceti fata. 


Veţi învăţa: 


că este imposibil să faceţi o greșeală sau să luaţi o decizie 
greșită 

să renuntati la programarea negativă 

că este imposibil să fiți înșelați 

cum să spuneţi „da” tuturor situaţiilor din viata 

cum să vă cresteti nivelul respectului de sine 

cum să deveniți mai hotărâți 

cum să vă conectaţi la energia din interior 


cum sa dati naștere la mai multă iubire, încredere si 
satisfacție 


cum să faceţi fata rezistenței din partea oamenilor impor- 
tanti din viata voastră când preluaţi controlul asupra 
propriei vieți 

cum să simtiti mai multă bucurie 

cum să vă faceţi visurile să devină realitate 


cum să vă percepeti ca având un scop si un rost 

Pe masura ce citesti, subliniaza acele sectiuni din carte 
care „îţi vorbesc”, astfel încât mai târziu să poți să găsești 
pasajele esenţiale care să te ajute să infrunti situaţiile noi 
ale vieţii. E nevoie de multă forță interioară ca să înglobezi 
concepte noi în comportament, așa că dedică-te efectuării 
de exerciții. Gradul de progres resimțit va depinde de cât 
de mult ești dispus să participi în mod activ. De asemenea, 
cu cât te implici mai mult, cu atât mai mult te vei distra. Vei 
fi uimit și mulțumit de satisfacția pe care o vei simți odată 
cu fiecare mic pas înainte. 


Nu contează gradul de nesiguranță pe care îl simți, 
o parte din tine știe că înlăuntru ai multe „chestii” grozave, 
care abia așteaptă să iasă la lumină, iar ACUM este momentul 
perfect să deschizi ușa către puterea și iubirea dinlăuntrul 
tău. 


1 


DE CE ŢI-E FRICĂ... 
ŞI DIN CE CAUZĂ? 


S.. pe cale să predau un alt curs despre teamă. Clasa e 
goală. Aştept să apară noul grup de cursanți. Nervozitatea 
legată de predarea acestor cursuri mi-a dispărut de mult. 
Nu numai că l-am predat de multe ori, dar îmi cunosc deja 
cursantii, dinainte să-i fi întâlnit. Și ei sunt la fel ca noi toți: 
cu toții încearcă să facă fata cât mai bine si cu toții sunt 
nesiguri dacă sunt destul de buni pentru asta. De fiecare 
dată e la fel. 


Pot să simt tensiunea, în timp ce cursantii intră în sala. 
Se aşază cât mai departe posibil unul de celălalt, până când 
locurile dintre ei trebuie ocupate din lipsă de spațiu. Nu 
vorbesc unii cu alții, dar stau jos nelinistiti, în aşteptare. 
Îi iubesc pentru curajul de a recunoaște că viata lor nu merge 
așa cum ar vrea ei să meargă. lar prezența la curs înseam- 
nă că sunt gata să facă ceva în privința asta. 


Incep prin a face ocolul sălii, cerându-i fiecărui cursant 
să ne spună nouă, celorlalţi, cu ce-i este dificil să se con- 
frunte în viata. Poveștile lor se derulează. 


Don vrea să-și schimbe cariera de paisprezece ani și să-și 
urmeze visul de a deveni artist. 


Mary Alice e o actriţă care vrea să descopere de ce găsește 
tot felul de scuze ca să nu participe la audiții. 


Sarah vrea să încheie o căsătorie care durează de cincispre- 
zece ani. 

Teddy vrea să-și depășească teama de îmbătrânire. N-are 
decât treizeci și doi de ani. 


Jean e o femeie în vârstă care vrea să-și înfrunte medicul; 
se poartă cu ea de parcă ar fi copil și nu-i dă niciodată 
răspunsuri clare. 

Patti vrea să-și extindă afacerea, dar nu poate face saltul 
necesar spre următorul pas. 


Rebecca vrea să-i spună soțului ei care sunt aspectele care 
o deranjează. 


Kevin vrea să-și depășească teama de refuz, care-i creează 
dificultăți în a-i cere o întâlnire unei femei. 


Laurie vrea să știe de ce e nefericită, de vreme ce are tot 
ce și-ar putea dori cineva în viață. 

Richard e la pensie și se simte inutil. Se teme că viața lui 
s-a sfârșit. 


Și tot asa, până când își spun cu toții povestea. 

Sunt fascinată de ce se întâmplă în timpul povestirilor. 
Pe măsură ce fiecare persoană își relatează din inimă po- 
vestea, întreaga atmosferă începe să se schimbe. Tensiunea 
se stinge repede și pe fata tuturor se citește usurarea. 


Mai întâi, cursantii încep să-și dea seama că ei nu sunt 
singurii oameni de pe lume cărora le e frică. Apoi, încep să 
vadă cât de atractivi devin oamenii când se deschid și își 
împărtășesc simtamintele. Cu mult înainte ca ultima per- 
soană să fi vorbit, o senzaţie de căldură și camaraderie 
străbate sala. Nu mai sunt niște străini. 

Deși mediile de provenienţă și situaţiile în care se află 
cursantii sunt foarte diferite, nu trece mult până când stra- 
turile de suprafaţă ale poveștilor lor dispar, deschizându-le 

tuturor calea de a interactiona la un nivel foarte uman. Nu- 
mitorul comun îl reprezintă faptul că frica îi oprește să-și 
trăiască viata asa cum și-ar dori. 

Scenariul de mai sus se repetă la fiecare curs despre frică 
pe care îl predau. În acest moment s-ar putea să te întrebi 
cum de poate un singur curs să cuprindă diversitatea tutu- 
ror temerilor comunicate de către cursanţi - nevoile lor 
par atât de diverse. Este adevărat. Par diverse până când 
săpăm un pic mai adânc și observăm cauza de dedesubt a 
temerilor lor - și ale tuturor celorlalți. 


Frica poate fi defalcată pe trei niveluri. Primul nivel îl 
reprezintă povestea de suprafață, așa cum sunt poveștile 
descrise mai devreme. Acest nivel al temerii poate fi îm- 
partit în două tipuri: cele care se „întâmplă pur și simplu” 
si cele care necesită o anume acțiune. lată o listă parțială 
de temeri de nivel 1 împărţite în aceste două tipuri: 


TEMERI DE NIVEL 1 
Temeri care se „întâmplă pur și Temeri care necesită o anume 
simplu” acțiune 
Batranetea Reluarea studiilor 
Invaliditatea Luarea deciziilor 
Pensionarea Schimbarea carierei 
Singuratatea Legarea de prietenii 


Plecarea copiilor de acasa 
Dezastrele naturale 

Pierderea sigurantei financiare 
Schimbarea 

Moartea 

Razboiul 


Încheierea sau începerea unei 
relații 

Vizita la medic 

Impunerea punctului de vedere 
Slăbitul 

Participarea la interviuri 

Temeri care se „întâmplă pur și Temeri care necesită o anume 


simplu” acțiune 

Boala Sofatul 

Pierderea unei persoane dragi Vorbitul în public 
Accidentele Comiterea unei greșeli 
Violul Intimitatea 


S-ar putea să mai ai și tu câteva de adăugat pe listă. 
După cum am lăsat să se înțeleagă mai devreme, n-ai fi sin- 
gurul din lume dacă ai recunoaște că ai „unele dintre aceste 
temeri” sau „pe toate”. Există și un motiv pentru asta. Una 
dintre calitățile subtile ale temerii este tendința acesteia 
de a se răspândi în multe sectoare ale vieţii. De exemplu, 
dacă ţi-e frică să-ţi faci prieteni noi, e logic, așadar, că s-ar 
putea să-ţi fie frică și să mergi la petreceri, să ai relaţii inti- 
me, să aplici pentru un loc de muncă și așa mai departe. 

Asta este mai evident când afli care este cel de-al doilea 
strat de frică, care arată diferit de cel de nivel 1. Temerile 
de nivel 2 nu sunt legate de situaţii; acestea implică egoul. 


TEMERI DE NIVEL 2 
Refuzul Să fii înșelat 
Succesul Să fii neajutorat 
Eșecul Dezaprobarea 
Vulnerabilitatea Pierderea imaginii 


Temerile de nivel 2 au legătură mai mult cu stări de spirit 
decât cu situaţii exterioare. Acestea iti reflectă conștiința 
de sine și capacitatea de a face fata lumii exterioare. Asta 
explică de ce se generalizează frica. Dacă ţi-e frică să nu fii 

refuzat, asta iti va afecta aproape fiecare zonă a vieţii - pri- 
etenii, relaţiile intime, interviurile pentru un loc de muncă 
și așa mai departe. Respingerea e respingere, nu contează 
în ce zonă se manifestă. Așa că începi să te protejezi și, 
drept rezultat, te limitezi mult. Începi să te închizi în tine si 
să blochezi lumea din jurul tău. Mai citește o dată lista cu 
temerile de nivel 2, și vei vedea că oricare dintre acestea 
poate să-ţi influențeze grav multe sectoare ale vieții. 


Nivelul 3 ajunge la esența problemei: cea mai mare frică 
dintre toate - cea care te tine blocat cu adevărat. Esti pregătit? 


TEAMA DE NIVEL 3 


NU POT SĂ FAC FAŢĂ! 


„Asta-i tot? Asta-i marea scofală?” s-ar putea să întrebi. Știu 
că esti dezamăgit și că iti doreai ceva mult mai dramatic. 
Dar iată care este adevărul: 


LA BAZA FIECĂREIA DINTRE TEMERILE TALE 
SE AFLĂ TEAMA CĂ NU VEI FACE FATA 
TUTUROR PROVOCĂRILOR VIEȚII. 


Hai să verificăm! Temerile de nivel 1 se traduc prin: 


Nu pot să fac fata bolii. 

Nu pot să fac fata unei greșeli. 

Nu pot să fac fata pierderii locului de munca. 
Nu pot sa fac îmbătrânirii. 

Nu pot sa fac fata singuratatii. 


Nu pot sa fac fata unei situaţii în care mă fac de râs. 

Nu pot sa fac fata situatiei in care nu obtin un loc de 
munca. 
Nu pot sa fac fata să-l pierd/s-o pierd. 


Nu pot sa fac fata situatiei de a-mi pierde banii etc. 


Temerile de nivel 2 se traduc prin: 


Nu pot sa fac fata responsabilitatilor care vin odata 
cu succesul 


Nu pot sa fac fata esecului 
Nu pot sa fac fata refuzului etc. 


Asadar teama de nivel 3 este aceea ca pur si simplu 
»Nu pot sa fac fata!” 


Adevarul e ca: 


DACA AI STI CA POTI SA FACI FATA 
LA ORICE ITI APARE ÎN CALE, 
DE CE AR PUTEA SĂ-ȚI MAI FIE FRICĂ? 


Răspunsul este: DE NIMIC! 


Știu că, probabil, încă nu sari în sus de bucurie, dar 
crede-mă când iti spun că ţi-am dat o veste foarte impor- 
tanta. Ceea ce tocmai ţi-am spus înseamnă că poți să faci 
față tuturor temerilor, fără să fie nevoie să controlezi nimic 
din lumea exterioară. Asta ar trebui să fie o imensă usura- 
re. Nu mai trebuie să controlezi ce face partenerul tău de 
trebuie să controlezi ce se întâmplă la interviu, ce se întâm- 
plă la locul de muncă, ce se întâmplă în noua ta carieră, ce se 
întâmplă cu banii tăi sau ce se întâmplă la bursa de valori. 

CA SA-TI DIMINUEZI TEMERILE, NU TREBUIE DECAT 
SA-TI CRESTI MAI MULT INCREDEREA IN PROPRIA 
CAPACITATE DE A FACE FATA LA ORICE ÎȚI APARE ÎN CALE. 


Insist asupra acestei probleme fiindcă este nespus de 
importantă. Din această clipă, de câte ori ţi-e frică, amin- 
teste-ti că e din cauză că nu ai destulă încredere în tine. 
Continuă apoi prin a folosi una sau mai multe unelte pre- 
zente în aceasta carte, pentru a-ți construi încrederea în 
tine. Ti s-a arătat clar ce ai de făcut. N-ai niciun motiv să te 
simţi confuz. Am fost rugată adesea să explic de ce avem 
atât de puţină încredere în noi înșine. Nu prea știu răspun- 
sul la această întrebare. Știu că unele tipuri de frică sunt 
instinctive și sănătoase si ne păstrează vigilenti fata de ne- 
cazuri. Restul - cele care ne frânează dezvoltarea persona- 
la - sunt inadecvate și distructive si pot fi puse, probabil, 
pe seama educaţiei. 


N-am auzit în viața mea o mamă care să-i spună copi- 
lului când pleacă la școală: „Să riști mult astăzi, dragul 
mamei”. Mult mai probabil, o să-i transmită ceva de genul: 
„Să ai grijă, dragul mamei”. Acest „să ai grijă” are un dublu 
mesaj: „Lumea e foarte periculoasă”... și... „tu nu vei putea 
să-i faci față”. Bineînţeles că ceea ce spune, de fapt, mama 
este: „Dacă ti se întâmplă ceva, eu n-aş putea să fac față”. 
Vezi tu, ea nu face decât să își transfere lipsa de încredere 
în propria abilitate de a se ocupa de ceea ce îi apare în cale. 
Îmi amintesc cum îmi doream cu disperare să am o bicicletă 
precum și refuzul mamei de a-mi cumpăra una. Răspunsul 
la cererea mea disperată era mereu același: „Te iubesc prea 
mult. Nu vreau să ti se întâmple ceva”. lată ce intelegeam 
eu din asta: „Nu ești suficient de competentă să te descurci 
cu o bicicletă”. Acum, că am crescut și am devenit mai 

inteleapta, imi dau seama ca ea spunea, de fapt: ,,Daca ti 
se întâmplă ceva, eu voi fi terminată”. 


Mama mea excesiv de protectoare se afla odată la tera- 
pie intensivă, după o operaţie gravă, cu tuburi în nas și gât. 
Când mi s-a spus că e timpul să plec, i-am soptit la ureche - 
fără să știu dacă mă aude - că o iubesc si că o să mă întorc 
mai târziu. Pe când mă îndreptam spre ușă, am auzit o soapta 
slabă în spatele meu. Ghici ce spunea? „Ai grijă!” Chiar și în 
ameteala provocată de anestezie, ea tot mă avertiza cu pri- 
vire la nenorociri. Știu că atitudinea ei e reprezentativă 
pentru un procent uriaş de mame. Având în vedere cu câte 
îndemnuri de „ai grijă” ne-au bombardat părinţii, e de mi- 
rare că mai reușim să ieșim din casă! 

În afară de conexiunile acestea ce par evidente, cauza 
temerilor noastre se găsește, probabil, altundeva. Dar chiar 
contează de unde vine această îndoială de sine? Eu cred că 
nu. Abordarea mea nu constă în analiza cauzelor și motivelor 
aflate în zonele mentale cu probleme. Adesea, e imposibil 
să-ți dai seama care sunt, de fapt, cauzele modelelor nega- 
tive, si chiar dacă le-am cunoaște, această știință nu le-ar 
schimba în mod obligatoriu. Eu cred că dacă ceva te deran- 
jează, începe chiar de acolo și întreprinde acțiunile necesare 
pentru schimbare. 


În cazul de fata, ştii că nu-ţi place că lipsa de încredere 
în tine te oprește să obţii ce vrei de la viata. Cunoașterea 
acestui fapt creează o focalizare clară, aș zice chiar de pre- 
cizia unui laser, asupra a ceea ce trebuie schimbat. Nu tre- 
buie să-ți irosești energia întrebându-te de ce. Nu contează. 
Contează doar să începi să-ți dezvolti încrederea in tine, 
până ajungi în punctul în care vei fi capabil să spui: 

ORICE MI S-AR ÎNTÂMPLA, ÎN ORICE SITUAȚIE, 
POT SA FAC FATA! 


Parcă-l aud pe Toma Necredinciosul spunând: „Ei, 
haide-acum, cum faci față paraliziei, morţii unui copil sau 
cancerului?” Îţi înţeleg scepticismul. Aminteste-ti că am fost 
și eu odată Toma Necredinciosul. Așadar citește în conti- 
nuare și lasă cartea sa ti se dezvăluie. Da-ti o sansa folosind 
uneltele pe care și le furnizează aceasta. Făcând asta, vei 
constata că te apropii din ce în ce mai mult de un nivel de 
încredere în tine atât de înalt, încât vei ajunge sa iti dai 
seama că poți să faci fata oricăror situaţii ti-ar apărea în 
cale. Să nu-ţi scoţi niciodată din minte aceste patru cuvinte - 
probabil cele mai importante cuvinte pe care le vei auzi 
vreodată: 


POT SA FAC FATA! 


2 


NU POTI SA FACI FRICA 
ASTA SA DISPARA? 


anet încă aşteaptă ca frica să dispară. Întotdeauna pla- 
nificase să se întoarcă la colegiu după ce copiii aveau să 
meargă la școală, dar acum își dă seama că au trecut patru 
ani de când cel mai mic a intrat în clasa întâi. De atunci au 
apărut scuze noi: „Vreau să fiu acasă când se întorc copiii 
de la școală”; „Chiar n-avem banii necesari”; „Soţul meu se 
va simţi neglijat”. 

Deși e adevărat că trebuie rezolvate unele probleme 
logistice, nu acesta este motivul pentru care ezită. De fapt, 
soţul ei e dispus s-o ajute din toată inima. ÎI preocupă neli- 
nistea ei și o încurajează adesea să-și îndeplinească visul 
de-o viață de a deveni designer vestimentar. 


De câte ori Janet se gândește să sune la colegiul local și 
să programeze un interviu, ceva o oprește. „O să sun când 
n-o să mai fiu atât de înspăimântată”; „O să sun când o să 
mă simt un pic mai bine în pielea mea”. Probabil că Janet 
are de așteptat foarte mult timp. 


Problema e că gândirea ei e confuză. Logica pe care o 
folosește o programează automat să eșueze. Nu va trece 
niciodată de bariera temerii, dacă nu-și constientizeaza 
gândirea defectuoasă; Janet pur și simplu nu „vede” un lu- 
cru care este evident pentru cei care acționează. 


Nici eu n-am văzut până n-am fost nevoită. Înainte să 


divortez de primul sot, eram mai degrabă un copil, care fi 
permitea să preia aspectele practice ale vieții mele. După 

divorț, a trebuit să încep să fac totul singură. Chestii ma- 
runte, precum repararea aspiratorului fără ajutor, mi-au 
adus satisfacţii enorme. Prima seară în care am avut invi- 
taţi la cină a însemnat un salt uriaș. Ziua în care am rezer- 
vat bilete pentru prima mea excursie neinsotita de un 
bărbat a fost o zi de sărbătoare. Pe măsură ce am început 
sa fac totul singura, am inceput sa simt dezvoltandu-se 
gustul delicios al increderii in sine. Nu era totul comod - de 
fapt, multe erau incomode. M-am simtit ca un copil care 
învaţă să meargă si cade întruna. Dar, cu fiecare pas, m-am 
simțit un pic mai sigură pe capacitatea mea de a mă 
descurca în viata. Pe măsură ce-mi creștea încrederea, as- 
teptam ca frica să dispară. Însă, de fiecare dată când mă 
aventuram pe un teritoriu nou, eram înspăimântată și ne- 
sigură pe mine. „Păi, continuă să ieși în lume”, mi-am spus. 
„Până la urmă frica va dispărea. N-a dispărut niciodată! 
Într-o zi, mi s-a aprins un beculet în minte, când mi-am dat 
seama de următorul „adevăr”: 


ADEVĂRUL NR. 1 
FRICA NU DISPARE NICIODATĂ, 
ATÂT TIMP CÂT CONTINUI SĂ MĂ DEZVOLT. 


Cât timp continui să ies în lume, să-mi dezvolt aptitudinile, 
să-mi asum riscuri noi pentru a-mi îndeplini visurile, o să 
simt frica. Ce mai revelaţie! La fel ca Janet și la fel ca multi 
dintre voi, cei care citiți aceste rânduri, am crescut aștep- 
tând ca frica să dispară, înainte să-mi asum riscuri. „Când 
n-o să-mi mai fie frică... atunci!” O mare parte din viaţa mea 
am jucat jocul VOI FACE... ATUNCI CÂND. Si n-a mers 
niciodată. 

Și, încă o dată, probabil că nu sari în sus de bucurie. 
Sunt conștientă că această revelaţie nu e chiar cea pe care 

iti doreai s-o auzi. Daca esti precum cursantii mei, sperai 
ca vorbele mele intelepte sa-ti faca temerile sa dispara in 
mod miraculos. Îmi pare rau să-ţi spun că nu asa merge 
treaba. Pe de alta parte, in loc sa te gandesti la asta ca la 
o dezamăgire, priveşte-o ca pe o usurare, căci nu va mai 
trebui sa muncesti din greu ca sa scapi de frica. Nu va dis- 
parea! Nu te ingrijora. Relatia ta cu frica se va schimba 
esenţial, pe măsură ce iti dezvolti încrederea în sine prin 
exercițiile sugerate de-aici înainte. 


Nu mult după ce am descoperit Adevărul nr. 1, am fă- 
cut o altă descoperire importantă, care a contribuit enorm 
la dezvoltarea mea: 


ADEVĂRUL NR. 2 
SINGURA MODALITATE DE A SCĂPA DE FRICA 
DE A FACE CEVA 
ESTE SĂ FAC LUCRUL RESPECTIV. 


Deși pare să contrazică Adevărul nr. 1, nu o face. Frica de 
anumite situaţii a dispărut când, în sfârșit, m-am confrun- 
tat cu ele. ,Actiunea” vine înainte ca frica să dispară. 

Pot exemplifica asta prin relatarea primei mele ex- 
periente de predare, din vremea când studiam pentru 
doctorat. Nu eram cu mult mai mare decât cursantii mei si 
le predam o materie în care aveam cunoștințe îndoielnice 
- psihologia înaintării în vârstă. Am așteptat prima oră de 
curs cu un teribil sentiment de teamă. În timpul celor trei 
zile dinaintea cursului, mi-am simţit stomacul de parcă mă 
dădeam în roller coaster. Mă pregătisem lucrând opt ore, 
pentru un curs de o oră. Scrisesem de mână suficient ma- 
terial pentru trei prelegeri. Nimic din toate astea nu mi-a 

înlăturat frica. Când a sosit prima zi de curs, aveam senti- 
mentul că sunt trimisă la ghilotină. Stăteam în fata cursan- 
ților și îmi simţeam inima bubuind și genunchii tremurând. 
Cumva, am trecut de acea lecţie, fără s-o aștept însă cu exalta- 
re pe cea de-a doua, din săptămâna următoare. 


Din fericire, data următoare a fost mai ușor. (Dacă n-ar 
fi fost asa, as fi renunţat definitiv să mai predau!) Am înce- 
put să mă familiarizez cu chipurile din sală și să leg câteva 
nume de chipuri. Al treilea curs a mers și mai bine decât al 
doilea, căci am început să mă relaxez și să mă las dusă de 
val alături de studenți. Pe la al șaselea curs, efectiv de-abia 
aşteptam să ajung în fata clasei. Interacțiunea cu cursantii 
mei era stimulantă şi provocatoare. Într-o zi, pe când mă 
apropiam de clasa atât de temută odată, mi-am dat seama 
că nu-mi mai era frică. Frica se transformase într-o plăcută 
anticipare. 


A trebuit să tin un număr de cursuri diferite înainte sa 
intru în clasă fără notițe voluminoase. Dar a venit și ziua în 
care nu mai aveam în mână decât un conspect de o pagină, 
cu ideile pe care intentionam să le transmit în respectivul 
curs. Mi-am dat seama cât de departe ajunsesem. Chiar 
dacă îmi fusese frică... actionasem. Prin urmare, am scăpat 
de frica de a preda. Cu toate acestea, când mi-am mutat 
lecţiile in arena televiziunii, am simțit iar frică, până când 
,actiunea” suficient de deasă în acest sens mi-a îndepărtat 
teama de a apărea la televizor. Așa merg lucrurile. 


O altă parte a jocului VOI FACE... ATUNCI CÂND, pe 
care obișnuiam să-l joc, avea de-a face cu respectul de sine. 
„Când o să mă simt mai bine în pielea mea, atunci o voi face.” 
Aceasta este o altă greșeală la ordinea zilei. Mă tot gândeam 

că, daca mi-as putea îmbunătăți imaginea de sine, atunci fri- 
ca ar dispărea, iar eu aş putea să încep să realizez lucruri. 
Nu știam exact cum avea să mi se îmbunătățească imagi- 
nea de sine. Poate înaintând în vârstă și devenind mai inte- 
leaptă, poate prin feedback din partea altor oameni sau 
poate printr-un miracol care m-ar fi făcut să mă simt exce- 
lent în pielea mea. Mi-am cumpărat o cataramă pe care scria 
SUNT GROZAVĂ, gândindu-mă că, prin osmoză, voi prelua 
și eu mesajul. 

Poate că toate astea au ajutat un pic. Totuși, diferenţa a 
făcut-o sentimentul de realizare pe care l-am avut în timp 
ce-mi depășeam frica şi făceam totul singură. Într-un final, 
mi-a devenit clar că: 


ADEVĂRUL NR. 3 
SINGURA MODALITATE DE A MĂ SIMȚI MAI BINE 
ÎN PROPRIA PIELE ESTE SA... ACTIONEZ. 


„Acţiunea” vine înainte de a te simţi mai bine în propria pie- 
le. Când realizezi ceva, nu numai că teama de acea situație 
dispare, dar obţii și un bonus mare: faci foarte mult pentru 
dezvoltarea încrederii în tine. Totuși, e destul de previzibil 
că, atunci când, în sfârșit, stăpânești bine ceva și ai scăpat 
de frică, te vei simţi atât de bine, încât vei hotărî că mai 
sunt si alte chestii pe care vrei să le îndeplinești și - ghici 
ce! Frica apare din nou, când te pregătești să întâmpini o 
nouă provocare. 


În timpul workshopurilor si seminarelor pe care le-am 
frecventat în primele mele etape de confruntare cu frica, 
am fost usurata să aflu ceva ce m-a făcut să mă simt infinit 
mai bine în propria-mi piele: 

ADEVARUL NR. 4 
NU NUMAI EU SIMT FRICA, 
CAND MA AFLU PE UN TERITORIU NECUNOSCUT, 
CI TOATA LUMEA O SIMTE. 


Mi-am zis: „Vrei să spui că toți oamenii aceia, pe care îi invi- 
diam pentru că nu le e frică să-şi vadă mai departe de viață, 
se temeau si ei? De ce nu mi-a spus si mie cineva!?” Probabil 
fiindcă n-am întrebat niciodată. Eram sigură că sunt singu- 
ra persoană care se simte nelalocul ei. Când mi-am dat seama 
că nu eram singură, a fost o mare ușurare pentru mine. Tot 
restul lumii îmi tinea companie. 


Îmi amintesc de un articol de ziar pe care l-am citit cu 
ani în urmă despre Ed Koch, primarul aparent neînfricat al 
New Yorkului. Articolul povestea cum trebuise el să învețe 
să danseze step pentru un eveniment publicitar, alături de 
o formaţie ce dansa pe Broadway. Profesorul lui povestea 
că primarul era îngrozit. Asta era greu de crezut! Un om 
care se confruntase adesea cu mulțimi de oameni furioși, 
care luase numeroase decizii ce afectau viata a milioane de 
oameni, care se prezentase în fata publicului în cursa pentru 
primărie... să îi fie frică să înveţe step! 

Dacă ești conștient de Adevărurile Fricii, frica prima- 
rului nu constituie o surpriză. Stepul era o activitate care il 
punea la încercare într-un mod nou, și bineînţeles că avea 
să fie speriat. După ce exersa și ajungea să stăpânească 
rutina, frica avea să dispară, iar încrederea în sine avea să 
crească - putea să-și mai pună încă o pană la pălărie, ca să 
zicem așa. Pur și simplu așa merge treaba - pentru noi toți. 
Cum suntem cu toţii oameni, avem aceleași simtaminte. 
Frica nu reprezintă o excepţie. 

În ziare, reviste, cărți și la televizor apar multe poveşti 
similare cu cea a primarului Koch. Cât timp nu vei cunoaș- 
te Adevarurile Fricii, vei auzi si vei vedea aceste povești, 
fără să observi principiile de bază funcționând. Nu vei aso- 
cia niciodată experiențele celorlalţi, în special ale celebri- 
tatilor, cu viata ta. S-ar putea să crezi că ei sunt norocosi, 
pentru că nu se tem să riște. Nu e așa! Ei a trebuit să depa- 
seasca o frică uriașă pentru a ajunge acolo unde se află 
azi... si încă mai luptă cu asta. 


Cei care au făcut fata cu succes fricii toată viata se pare 
că au ştiut, conștient sau inconștient, mesajul acestei cărți: 
Simte frica... dar acționează. Un prieten de-al meu, om de 
succes care s-a ridicat prin propriile puteri și n-a permis 
să-l oprească nimic din drum, s-a gândit într-o zi la numele 
cursului meu, a dat din cap și a zis: „Da, cred că asa mi-am 
trăit eu viata dintotdeauna, fără să-mi dau seama conștient 
că asta fac. Nu-mi aduc aminte să nu-mi fi fost frică, dar nu 
mi-a trecut niciodată prin minte că frica ar putea să mă opreas- 
că să-mi asum riscurile necesare pentru a obţine ce-mi do- 
ream. Am mers, pur si simplu, înainte si am făcut tot ce 
trebuia ca să-mi pun ideile în practică, în ciuda temerii.” 


Dacă nu ai reușit să iti controlezi frica, probabil că n-ai 
aflat niciodată Adevărurile Fricii și ai interpretat-o ca pe 
un semnal de retragere, în loc s-o consideri o undă verde și 
să mergi înainte. Ai avut tendinţa să joci jocul VOI FACE... 
ATUNCI CÂND, pe care l-am menţionat mai devreme. Ca să 
găsești o cale de scăpare din această închisoare auto-impusă, 
nu trebuie decât să-ți reeduci gândirea. 


Primul pas în reeducarea gândirii este să spui care sunt 
Adevărurile Fricii de cel puţin zece ori pe zi în următoarea 

lună. După cum vei descoperi în curând, pentru reeduca- 
rea gândirii defectuoase e nevoie de repetiții constante. Nu 
e suficient să știi care sunt Adevărurile Fricii. Trebuie să te 
hrănești cu ele în permanență până devin parte din ființa 
ta - până începi să-ți schimbi comportamentul si să te în- 
drepți către scopurile dorite, în loc să te retragi. Mai târziu 
voi vorbi mai mult despre motivul pentru care repetiţia 
este importantă. Deocamdată, ai încredere în mine și repe- 
tă Adevărurile Fricii de nenumărate ori. 


Totuși, înainte să începi, aș vrea să adaugi pe listă un 
Adevăr al Fricii foarte important. Probabil că deja te în- 
trebi: „De ce aș trece de bunăvoie prin neplăcerea de a-mi 
asuma riscuri? De ce să nu continui să-mi trăiesc viata asa 
cum am făcut-o si până acum?” S-ar putea ca răspunsul la 
această întrebare să ti se pară surprinzător. Acesta este: 


ADEVĂRUL NR. 5 
SĂ ACTIONEZI CHIAR DACA TI-E FRICĂ ESTE MAI PUTIN 
INSPAIMANTATOR DECAT SA TRAIESTI CU FRICA PROFUNDA 
CE PROVINE DIN SENTIMENTUL NEPUTINTEI. 


Citeşte-l din nou. Știu că e greu de înţeles la început. Spune ca, 
indiferent cât de „în siguranţă” ne-am simţi fiecare dintre 
noi în micul cocon pe care ni l-am construit, trăim, conștient 
sau inconștient, cu teama că ziua judecății va veni până la 
urmă. 


Cu cât te simți mai neajutorat, cu atât mai sever este 
sentimentul de teamă din străfundul tău, sentiment ce pro- 
vine din conştientizarea faptului că există situații în viata 
asupra cărora n-avem control - cum ar fi moartea soțului 
sau soției sau pierderea unui loc de muncă. Ne trezim că 
am ajuns obsedati de posibile catastrofe. „Și daca...?” Frica 
se impregnează în viața noastră. Aceasta este ironia 

Adevarului Fricii nr 5: oamenii care refuza sa-si asume ris- 
curi trăiesc cu un sentiment de teamă, care este mult mai 
sever decât cel pe care l-ar simți daca și-ar asuma riscurile 
necesare, ca să nu se mai simtă atât de neajutorati; numai 
că ei nu știu asta! 


Pot să exemplific asta prin cazul lui Janice, o casnică de 
vârstă mijlocie, care şi-a „planificat” viata în asa fel încât sa 
evite cât de mult posibil asumarea riscurilor. S-a căsătorit 
cu un om de afaceri de succes, care avea grijă de viața 
amândurora. Janice a îngăduit această situaţie, întrucât îi 
era mai comod să nu se expună niciodată riscurilor. Dar s-a 
întâmplat exact cum spune proverbul: „Viaţa este ceea ce 
se întâmplă atunci când noi ne-am făcut alte planuri!” La 
vârsta de cincizeci și trei de ani, soțul ei, Dick, a suferit un 
accident vascular, care l-a lăsat aproape infirm. Într-o zi, 
exista cineva care avea în întregime grijă de ea, pentru ca a 
doua zi să fie ea cea care avea grijă de cineva. 


Tranzitia n-a fost ușoară. După ce s-a luptat cu furia lui 
(„De ce mi s-a întâmplat mie una ca asta?”), a început să 
accepte că acum ea era responsabilă atât de supraviețuirea 
ei, cât si de cea a soţului. Ca prin ceaţă, a început sa se inte- 
reseze de nevoie de afacerea lui, să înveţe cum să ia decizii 
cu privire la sănătatea lui și să se trezească în fiecare dimi- 
neata știind că acum totul depindea de ea. După o vreme, 
senzaţia de amortire s-a dus, ceața s-a limpezit, iar ea a 
descoperit un sentiment profund de liniște, pe care nu-l 
mai simtise până atunci. A început să-și dea seama ce pret 
mare plătise pentru că se lăsase întreținută. 

Înainte de accidentul vascular al soţului ei, gândirea 
lui Janice era impregnată de întrebarea „și daca...?” Întot- 
deauna își făcea griji pentru viitor, fără să se bucure de 

prezent. Trăise cu o spaimă profundă: „Dumnezeule, daca i 
se întâmplă ceva rau?”. Le spusese adesea prietenelor ei: 
„Sper să mor înaintea lui. N-aș putea să trăiesc fără el”. 
Și chiar credea că n-ar fi putut - ceea ce este o modalitate 
nesatisfăcătoare de a-ţi trai viata. Toate acestea s-au schim- 
bat când a găsit forța pe care n-a crezut niciodată că o are. 
Acum știe răspunsul la întrebarea „și daca...?”. Răspunsul 
este: „O să fac fata!” 


Janice nu și-a dat seama niciodată că trăise cu spaima 
toată viata, până când acea spaimă n-a dispărut. Temerile 
noi erau nimic pe lângă cele vechi legate de supravieţuire. 
Soţul ei și-a revenit suficient cât să ducă o viață bună îm- 
preună. Si el s-a confruntat cu una dintre cele mai mari 
temeri ale lui, aceea de a deveni infirm. Și el şi-a primit 
răspunsul la întrebarea „și daca...?”, care era tot „o să fac 
față”. Amândoi au făcut față grozav. De fapt, prin interme- 
diul acestei experienţe au învățat ce înseamnă cu adevărat 
iubirea. 


Acum ai înțeles despre ce este vorba. Nu putem să scăpăm 
de frică. Putem doar s-o transformăm într-un companion 
care ne însoțește în toate aventurile noastre palpitante; nu 
este o ancoră care să ne tina pironiti într-un loc. Unii oa- 
meni mi-au spus că lor nu le e frică niciodată, dar, când îi 
iau la întrebări, se dovedește că diferenţa dintre noi e doar 
de ordin semantic. Da, se simt câteodată nelinistiti sau an- 
xioși, însă nu au considerat asta frică niciodată. 

Din câte știu eu, toți resimt frica când trec prin viata. 
E absolut posibil să existe pe lume niște suflete evoluate 
care să nu o simtă niciodată, dar eu, una, nu le-am întâlnit. 
Dacă o voi face, promit să le devin o elevă zeloasă și să mă 
întorc să vă dezvălui care sunt secretele lor. Vedeţi voi, la 

un nivel profund, eu ,stiu” că n-are de ce să-mi fie frică. 
Nivelul de suprafață e cel care trebuie convins. Între timp, 
am învățat asta: „Chiar dacă mi-e frică... actionez!”. Devine 
irelevant dacă mi-e frică sau nu când acționez. Viața mea 
va funcționa oricum... la fel ca si a voastră. 


Cinci adevăruri despre frică 


1. Frica nu dispare niciodată, atât timp cât continui 
să mă dezvolt. 

2. Singura modalitate de a scăpa de frica de a face ceva 
este să fac lucrul respectiv. 

3. Singura modalitate de a mă simți mai bine în pro- 
pria-mi piele este sa... actionez. 

4. Nu numai eu simt frică, când mă aflu pe un teritoriu 
necunoscut, ci toată lumea o simte. 

5. Să actionezi chiar dacă ţi-e frică este mai putin în- 
spăimântător decât să trăieşti cu frica profundă ce 
provine din sentimentul neputinței. 


3 


DE LA DURERE 
LA PUTERE 


U Itimul capitol a dezvăluit o informatie cu adevărat cru- 
cială, și anume: 


DACĂ TUTUROR LE E FRICĂ ATUNCI CÂND ÎNTREPRIND 
CEVA NOU ÎN VIAŢĂ, ȘI CU TOATE ACESTEA 
ATÂT DE MULTI ACTIONEAZA ÎN CIUDA TEMERII, 
TREBUIE SĂ TRAGEM CONCLUZIA CĂ 


NU FRICA ESTE PROBLEMA. 


Evident că adevărata problemă n-are nimic de-a face cu frica 
în sine, ci mai curând cu modul în care o stăpânim. Pentru 
unii frica este irelevanta. Pentru alții, creează o stare de pa- 
ralizie. Primii isi stăpânesc frica de pe o poziţie de putere 
(prin alegere, energie și acțiune), pe când ultimii o stăpâ- 
nesc de pe o poziţie de durere (prin neputinţă, depresie și 
paralizie). 

Graficul aflat pe pagina următoare ilustrează această idee. 


Din acest grafic se vede că secretul de a face fata fricii 
îl constituie trecerea de la o poziție de durerii la una de 
putere. Atunci, faptul că ţi-e frică devine irelevant. 


Să vorbim despre cuvântul „putere”. Unii oameni spun 
că nu le place conceptul de putere și nu vor să aibă de-a 
face cu el. Este adevărat că în lumea noastră cuvântul 
„putere” are câteva conotaţii negative. Acesta sugerează 
deseori controlul asupra celorlalți și, din păcate, este folo- 
sit greșit de nenumărate ori. Genul de putere despre care 

vorbesc eu este cu totul altceva. De fapt, aceasta te face să-i 
manipulezi mai putin pe cei din jurul tău și, cu siguranţă, 
te face mai iubitor. Vorbesc despre puterea sinelui. Adică 
despre puterea asupra perceptiilor despre lume, puterea 
asupra modului în care reactionezi la situaţiile din viata, 
puterea de a face ce este necesar pentru a te dezvolta, puterea 
de a aduce bucurie și mulţumire în propria viata, puterea 
de a acționa și de a iubi. 


CUM NE GESTIONĂM FRICA 


Durere Putere 


CI E ae ae oe 


Neajutorare Libertate 


| de alegere 
l 


Depresie Energie 


Paralizie Acțiune 


Acest gen de putere nu are nimic de-a face cu alte per- 
soane. Nu înseamnă egocentrism, ci o iubire de sine sănă- 
toasă. De fapt, egocentricii nu se simt deloc această putere, 
şi de aici rezultă nevoia lor imperioasă de a-i controla pe 
cei din jur. Lipsa lor de putere îi ține într-o stare de frică 
perpetuă, de vreme ce supraviețuirea lor depinde de lu- 
mea înconjurătoare. Nimeni nu este mai lipsit de capacita- 
tea de a oferi iubire decât cel care nu are putere. Asemenea 
oameni își petrec viata secatuindu-i pe ceilalți. Nevoia lor 
creează tot felul de comportamente manipulatoare. 


Genul de putere despre care vorbesc eu te face liber, 
fiindcă nu te astepti ca restul lumii să te completeze. Si nu 

este vorba despre abilitatea de a determina pe altcineva să 
facă ce vrei tu să facă, despre abilitatea de a te determina 
pe tine însuți să faci ce vrei să faci. Dacă nu ai acest gen de 
putere, iti pierzi liniștea sufletească. Te găsești într-o pozi- 
tie vulnerabilă. 

Am aflat că femeilor le displace mai mult decât bărba- 
tilor ideea de putere, din motive evidente. Bărbații au fost 
formaţi să creadă că e bine să fii puternic. Femeile au fost 
formate să creadă că nu e feminin și atractiv să fii puterni- 
că. Experienţa mea spune că nimic nu poate fi mai departe 
de adevăr. 


O femeie sigură pe ea, care își tine viata sub control, 
atrage ca un magnet. Este atât de plină de energie pozitivă, 
încât oamenii vor să fie în preajma ei. Totuși, ea poate de- 
veni demnă de încredere și iubitoare pentru cei din jur, 
numai când a devenit puternică în sinea ei. Adevărul este 
că iubirea şi puterea sunt legate una de cealaltă. Înarmat cu 
putere, poţi să începi să-ți deschizi inima. Fără putere, iu- 
birea e deformată. 

Pentru femeile care citesc această carte, un antidot bun 
pentru orice conflict interior între putere și feminitate este 
să vă repetati de cel putin douăzeci și cinci de ori, dimi- 
neata, la prânz si seara următoarele: 


EU SUNT PUTERNICĂ ȘI SUNT IUBITĂ. 


EU SUNT PUTERNICĂ ȘI SUNT IUBITOARE. 
lată și o variantă energizantă: 


EU SUNT PUTERNICĂ, SI IUBESC ASTA. 

Rosteste aceste enunturi cu voce tare chiar acum. Simte ener- 
gia pe care o transmit cuvintele. Repetarea lor constanta va 
ajuta conceptele de putere si iubire să devină mai compa- 
tibile si, cu siguranţă, mai confortabile. 

Acum, că am explicat despre ce gen de putere vorbesc, 
haideţi să analizăm modul de a folosi în viaţa de zi cu zi 
conceptul De-la-durere-la-putere. 

Primul pas este să creezi un grafic De-la-durere-la-pu- 
tere, ca cel de mai jos: 


GRAFICUL DE-LA-DURERE-LA-PUTERE 


Dacă privim continuumul De-la-durere-la-putere, vedem că 
cei mai multi dintre noi se situează undeva la mijlocul gra- 
ficului. Nu suntem cu totul neputinciosi în fata temerilor 
noastre, dar nici nu avem o senzație de putere și entuzi- 
asm, si nici nu ne îndreptăm rapid spre scopurile noastre. 
S-ar părea că apucăm pe calea abruptă care străbate mun- 
tele, cărând două geamantane și un pepene, în loc să zburăm 
pe aripile vulturilor. Așa cum a spus odată un alt înțelept 
din vechime: „Poteca este netedă. De ce iti arunci singur 
bolovani în drum?” 


Folosind graficul De-la-durere-la-putere drept cadru de 
referință, te poți apuca să dai la o parte pietrele din calea ta. 
Următorii pași vor ajuta la procesul de eliberare a drumului: 


1. Desenează graficul De-la-durere-la-putere la scară 
mare și pune-l pe perete. Simplul act de a-l desena la 
scară mare te va face să te simți putin mai puternic. Deja 

actionezi! Tine minte că mare parte a secretului trecerii 
De-la-durere-la-putere îl reprezintă acțiunea. ACȚIUNEA 
ESTE FOARTE PUTERNICĂ! Când graficul va fi instalat pe 
perete, va servi drept reamintire constantă a locului în care 
vrei să ajungi în viata - de la durere la putere. Să fii con- 
stient de asta reprezintă numai jumătate din bătălie. Grafi- 
cul în format fizic te va ajuta si să te motivezi să te misti în 
direcţia bună. 


2. Sicasa nu te iei prea în serios, ai putea să vrei să scrii 
undeva pe grafic: „Îngerii zboară fiindcă au inima ușoară”. 
Am auzit mai demult acest citat din Gilbert K. Chesterton, 
şi încă mă face să zâmbesc. Îmi reaminteşte în mod con- 
stant că poţi să scapi de mare parte din bagaj, dacă înveţi 
să te joci cu viata, în loc să te lupti cu ea. 


3. Pune o piuneză pe locul din grafic în care crezi că 
te afli în acest moment al vieţii. Te afli la mijloc, unde te 
simți câteodată deprimat și paralizat și alteori simţi că 
detii controlul? Sau te situezi, cu siguranță, la extrema 
stângă, acolo unde nu poţi face mare lucru ca să ieși din 
rutină? Sau poate că te afli deja în partea dreaptă, acolo 
unde simți mai tot timpul că progresezi, într-adevăr, în 
viata, si nu ţi-ai mai rămas decât câteva zone la care tre- 
buie să lucrezi. Mă îndoiesc că vreunul dintre cei care citesc 
această carte și-a atins scopul de a dobândi putere abso- 
lută asupra sinelui. Până si Buddha are zilele lui proaste. 
Întotdeauna se găsesc experienţe care să pună la încercare 
sentimentul de putere personală. 


4. Uită-te în fiecare zi la grafic și întreabă-te: „Sunt în 
același loc sau m-am mișcat?”. Muta-ti piuneza la locul potrivit. 


50 CHIAR DACA TI-E FRICA... ACTIONEAZA 


5. Dacă tii minte direcţia în care vrei să mergi, te va 
ajuta să iei decizii privitor la ceea ce vrei să faci cu viaţa ta. 
Înainte de a întreprinde o acţiune în viață, întreabă-te: 
„Această acțiune mă va duce către o poziţie mai bună spre 
putere?” Dacă n-o face, gândește-te de două ori înainte să 
o întreprinzi. Un avertisment: dacă continui oricum ar fi, 
știind că acţiunea te va tine pe loc într-o poziţie de durere, 
nu te supăra pe tine pentru asta. Da-ti seama doar unde 
nu-ți asumi responsabilitatea. Data viitoare poţi să iei o 
decizie diferită. Foloseste-ti „greșelile” ca pe niște experienţe 
de învățare. Tine minte că, de câte ori te superi pe tine pen- 
tru o acțiune întreprinsă, te mentii pe partea durerii. 


6. Făun lucru amuzant din folosirea graficului. Dacă-l 
consideri un joc, te va face să nu iei totul prea în serios. 
Dacă ai copii, pot să-și creeze și ei propriile grafice și poți 
să transformi experienţa creșterii într-un joc de familie. 


7. Poate că vrei să faci grafice diferite pentru diferite 
zone ale vieţii. Pentru a fi puternic cu adevărat, trebuie să-ți 
controlezi toate aspectele vieţii - munca, relațiile, mediul, 
corpul și așa mai departe. Adesea, oamenii sunt foarte pu- 
ternici în anumite sectoare ale vieţii si sunt jalnici în altele. 
De exemplu, eu sunt foarte puternică din punct de vedere 
al carierei, dar trebuie să mai lucrez la sectorul de exerciţii 
fizice. 


Observă că mișcarea pe grafic este determinată numai 
de simţul tău intuitiv, care îți spune cât de mult ai progre- 
sat pe calea de a dobândi mai multă putere în viata. Nimeni 
altcineva nu poate să aprecieze asta, cu toate că ar putea să 
încerce. Deși viața ta s-ar putea să arate exact la fel pentru 

lumea din jur, sentimentul tău de liniște și dezvoltare spi- 
rituală este cel care hotărăște unde te afli pe grafic. Este un 
sentiment eminamente lăuntric. 


S-ar putea să te întrebi dacă trebuie să depui chiar atâ- 
tea eforturi pentru a te pune în mișcare. Ai încredere în 
mine - trebuie! La început ai nevoie de toate trucurile po- 
sibile pentru a-ți reaminti unde trebuie să ajungi. Nu devii 
mai puternic fără să te concentrezi asupra puterii. După cum 
ţi-ai dat seama deja, să știi ce să faci nu înseamnă că si faci 
respectivul lucru, sau, mai exact, că iti aduci aminte să-l faci. 

Pentru a te ajuta pe calea de-la-durere-la-putere, este 
important să-ți dezvolti un vocabular De-la-durere-la-putere. 
Modul in care folosesti cuvintele are o influență enormă 
asupra calităţii vieţii tale. Unele cuvinte sunt distructi- 
ve, altele îți dau putere. Alege să adopti un vocabular 
De-la-durere-la-putere ca cel de mai jos: 


VOCABULARUL DE LA DURERE LA PUTERE 


Durere ——>—p—p—p— Putere 


Nu pot Nu vreau 
Ar trebui Aş putea 


Nu e vina mea Sunt în întregime responsabil 
E o problemă E o oportunitate 

Nu sunt niciodată mulţumit Vreau să învăţ şi să mă dezvolt 
Viaţa e o luptă Viaţa e o aventură 

Sper că... Ştiu că... 

Dacă... Data viitoare 

Ce-o să mă fac? Ştiu că o să fac fata 


E îngrozitor E o experienţă de învăţare 

„Nu pot” sugerează ca nu ai control asupra vieţii, in vre- 
me ce nu vreau pune situația în sfera alegerilor. Din acest 
moment scoate-l pe „nu pot” din vocabular. Când îi trans- 
miti subconștientului mesajul că „nu poţi”, subconștientul 
chiar te crede și înregistrează în computerul său: SLAB... 
SLAB... SLAB. Subconștientul crede numai ce aude, nu ce 
este adevărat. S-ar putea să spui „nu pot” doar ca să scapi 
de o invitaţie la cină - ca de exemplu: „Nu pot să vin la cină 
în seara asta. Trebuie să mă pregătesc pentru ședința de 
mâine”, dar subconștientul tău înregistrează: „E slab!”. De 
fapt, „nu pot să vin la cină” este un neadevăr. Adevărul este 
că „Pot să vin la cină, dar aleg să fac un lucru care are prio- 
ritate mai mare în acest moment”. Dar subconștientul nu 
poate să distingă diferența, și înregistrează la fel: „slab”. 

S-ar putea să-ți dorești să fii mai delicat fata de gazda 
ta și să nu rostești afirmația de mai sus, evitând sintagma 
„nu pot”: „Mi-ar plăcea să vin la cină, dar am o ședință im- 
portantă mâine. M-aș simți mai bine dacă m-aș duce bine 
pregătit. Asa că o să te refuz în seara asta, dar sper să că o 
să mă mai inviti si alta dată”. Această afirmaţie este adeva- 
rată, are integritate și putere. Subconștientul te aude dând 
glas prioritatilor cât se poate de clar și alegând un rezultat 
care să servească dezvoltării personale. Alegând astfel, nu 
rămâi victima neajutorată a întâlnirii pe care o ai a doua zi. 


„Ar trebui” este o altă sintagmă pierzatoare. Si ea su- 
gerează că nu poţi să alegi în viata. Aș putea este mai pu- 
ternic. „Aș putea să-mi vizitez mama, dar astăzi aleg să mă 
duc la film.” Această afirmaţie situează lucrurile în sfera 
alegerilor, nu într-a obligaţiilor. „Pot să-mi vizitez mama sau 
să mă duc la film. Cred că azi o aleg pe mama.” „Ar trebui” 
scoate la iveală sentimente de vinovăţie și supărare - emoții 

care te secătuiesc. De câte ori pronunti cuvintele „ar tre- 
bui”, rămâi fără putere. 

„Nu-i vina mea” este o alta mandrete de afirmaţie. Din 
nou, pari neputincios. E mai bine să-ți asumi responsabili- 
tatea pentru orice ti se întâmplă în viata, decât să fii veșnic 
o victimă. „Nu e vina mea că m-am îmbolnăvit”; „Nu e vina 
mea că mi-am pierdut locul de muncă. Dacă ești dispus 
să-ți asumi responsabilitatea, atunci ar trebui să-ți dai sea- 
ma ce ai putea schimba în viitor. Referitor la boală, spune: 
„Sunt total responsabil pentru boala mea. Să vedem ce pot 
să fac pentru a preveni îmbolnăvirile de-acum înainte. Pot 
să-mi schimb dieta. Pot să reduc stresul. Pot să nu mai fu- 
mez. Pot să dorm suficient.” Și aşa mai departe. Să vezi cât 
de puternic vei deveni! La fel se întâmplă și cu locul de 
muncă pierdut. Dacă ești responsabil, data viitoare poţi să 
fii mai bine pregătit; poţi să-ți dai seama ce s-a schimbat. 
Detii controlul. De fiecare data când observi că detii mai 
mult controlul asupra vieţii tale, te îndrepţi către o poziție 
de putere, care iti va reduce în cele din urmă nivelul fricii. 


„E o problemă” este o altă expresie care îţi scoate în 
evidenţă slăbiciunea. Este apăsătoare și negativistă. Este o 
oportunitate deschide ușa către dezvoltare. De fiecare dată 
când vezi darul existent dincolo de obstacolele vieţii, vei pu- 
tea sa faci fata situaţiilor dificile într-un mod plin de satisfac- 
tii. De fiecare data când ai sansa să-ți extinzi capacitatea de a 
face față lumii înconjurătoare, devii cu atât mai puternic. 


„Sper” este o altă expresie specifică victimelor. Știu are 
mai multă putere. 


Sper că voi obține un loc de muncă. 


Știu că voi obține un loc de muncă. 

Ce diferenta! Prima afirmatie iti garanteaza nelinistea si nopti 
nedormite. A doua poartă în ea liniștea și calmul. 

„Ce bine ar fi dacă” este plicticos. Se poate auzi smiorcăia- 
la din spatele acestei sintagme. Data viitoare sugerează că 
ai învăţat ceva din situaţia dată și că vei pune în aplicare cele 
învățate cu proxima ocazie. De exemplu, propoziţia „Ce 
bine ar fi dacă nu i-as fi spus așa ceva lui Tom...” ar putea fi 
reformulata astfel: „Am învăţat ca Tom este sensibil în le- 
gătură cu acest subiect. Data viitoare voi fi mai atent." 

„Ce-o să mă fac?” Si aici se pot auzi smiorcaiala și frica 
sugerate de cuvinte. Tu, la fel ca toți ceilalți, detii în laun- 
trul tău resurse incredibile de putere pe care nu le-ai folosit 
încă. Ti-ar fi de folos să-ţi spui: „Știu că am să fac faţă. N-am 
de ce să-mi fac griji” În loc de: „Mi-am pierdut locul de muncă. 
Ce-o să mă fac?” încearcă: „Mi-am pierdut locul de muncă. 
Știu că am să fac față”. 


„E îngrozitor” e o vorbă aruncată în cele mai nepotrivite 
situaţii. De exemplu: „Mi-am pierdut portofelul. Nu e îngro- 
zitor?” Ce e așa îngrozitor să pierzi un portofel? E, cu siguranță, 
o neplăcere; dar e departe de a fi îngrozitor. „Am luat un 
kilogram în plus. Nu e îngrozitor?” Nu e nici pe departe în- 
grozitor să iei un kilogram în plus. Totuși, așa vorbim 
despre maruntisurile din viata noastră. lar subconstientul 
înregistrează: DEZASTRU... DEZASTRU... DEZASTRU. Înlo- 
cuiește „e îngrozitor” cu e o experienţă din care am învățat. 

Deși s-ar putea să te simţi îndreptăţit să spui „e îngrozi- 
tor”, dacă o persoană dragă are cancer, tine minte că aceasta 
atitudine iti răpește puterea de a face fata situației. Sunt 
multi cei care au învățat aspecte importante din această ex- 
perienta. Eu știu asta, fiindcă sunt unul dintre acei oameni. 

Experiența pe care am avut-o cu cancerul m-a învățat 
multe lucruri minunate despre mine și despre oamenii din 
jurul meu. Cel mai important este că am aflat cât de iubită 
sunt. Am văzut partea sensibilă a logodnicului meu, acum 
soțul meu, parte pe care n-o mai văzusem până atunci, iar 
iubirea noastră a devenit incomensurabil mai profundă. 
Am încetat să mai credem că se înţelege de la sine că vom 
fi mereu unul lângă altul. De asemenea, mi-am schimbat în 
bine multe aspecte ale vieții. Am început să am mai multă 
grijă ce mănânc. Am învăţat cum să elimin furia, resenti- 
mentul și stresul, care făcuseră parte din viața mea zilnică 
înainte de boală. Experiența mea cu cancerul ne-a dat, mie 
și soțului meu, șansa să contribuim cu ceva pe lume. Am 
scris un articol foarte pozitiv despre mastectomia mea, care 
știu că a fost de folos multor bărbați și femei. Eu și soțul meu 
am apărut împreună la televiziune pentru a ne povesti ex- 
perienta, aducând astfel alinare privitorilor. Asa că, vezi tu, 
cancerul poate fi o experiență din care să înveţi și o sansa 
să dăruiești. 

Ai înţeles ideea. Începi să elimini din vocabular cuvin- 
tele „îngrozitor”, „nu pot”, „probleme”, „conflicte”. Poate ca 
aceste diferente semantice ti se par irelevante, dar te asi- 
gur că nu sunt. Nu numai felul de a fi tise modifică odată cu 
un vocabular mai puternic, ci și prezenţa ta în lume. Oame- 
nii care manifestă forță interioară sunt trataţi diferit fata 
de cei care par slabi. Cu cât ai un discurs mai puternic, cu 
atât mai mult vei fi o forță în lumea din jur. 


Când începi să-ți monitorizezi vocabularul, poţi să aduci 
mai multă putere in viata prin extinderea propriei zone de 
confort. Ce înseamnă asta? 

Cei mai multi dintre noi functionam in cadrul unei zone 
în care ne simțim bine si în afara căreia ne simțim incon- 
fortabil. De exemplu, am putea să cheltuim 75 de dolari pe 
o pereche de pantofi, dar 100 de dolari ne-ar neliniști. S-ar 
putea să fim dispuși să legăm prietenii cu colegii de serviciu 
care se află la același nivel cu noi în companie, dar ne-am 
simţi inconfortabil să facem la fel cu unul dintre superiori. 
Am putea să mergem singuri la masă la un restaurant local 
de delicatese, dar ne-am simți cu adevărat inconfortabil 
dacă am merge singuri la un restaurant de lux. Am putea să 
cerem să ne fie mărit salariul cu 5.000 de dolari, dar 7.000 
de dolari ne-ar face să dăm înapoi. Am putea să taxăm cu 
30 de dolari pe oră serviciile pe care le oferim, dar simțim că 
nu merităm 35 de dolari. Și așa mai departe. 


Pentru fiecare dintre noi zona de confort este diferită 
dar, chiar dacă suntem conștienți sau nu de asta, cu toţii - 
bogaţi sau săraci, aflați pe scara socială mai jos sau mai sus, 
bărbaţi sau femei - luăm deciziile în funcţie de graniţele 
acestui spaţiu confortabil. 


Îţi sugerez ca în fiecare zi să faci ceva care să-ţi largeas- 
că acest spaţiu. Sună pe cineva de care te simţi intimidat, 
cumpara-ti o pereche de pantofi care costă mai mult decât 
ai fi plătit înainte, cere ceva ce-ţi dorești, dar ţi-a fost frică 
să ceri până acum. Asuma-ti câte un risc pe zi - o mișcare 
neînsemnată sau una îndrăzneață, care te va face să te simți 
excelent odată ce ai făcut-o. Chiar daca nu obţii rezultatul 
așteptat, cel puţin ai încercat. N-ai stat pe loc... neputin- 
cios. la privește ce începe să se întâmple când iti extinzi 
zona de confort: 

Noua zonă de confort 
Riscul numărul patru 
Riscul numărul trei 
Riscul numărul doi 


Riscul numărul unu 


Zona 
de confort 
originală 


Riscul numărul unu 
Riscul numărul doi 


Riscul numărul trei 


Riscul numărul patru 


Noua zonă de confort 


După cum arată desenul, cu fiecare risc asumat devii mai 
puternic, de fiecare dată când părăsești zona care ti se pare 
confortabilă. Viața ta își extinde graniţele, pentru a îngloba 
mai multe dintre lucrurile pe care le poţi experimenta în 
această lume. 


Când puterea ta crește, iti crește și încrederea, astfel că 
devine din ce în ce mai ușor să îţi extinzi zona de confort, 
în ciuda temerii pe care s-ar putea s-o simți. Și anvergura 
riscurilor asumate se extinde. La început s-ar putea să te 
înscrii la un curs seral, deși n-ai mai fost la școală de cinci- 
sprezece ani. În cele din urmă, s-ar putea să te înscrii să 
obţii diploma de absolvire. Vei progresa... te vei deschide... 

vei deveni mai mare... dar in ritmul tau propriu. Cat timp iti 
asumi aceste riscuri - nu contează cât de mici -, te muti 
spre partea dreaptă a graficului De-la-durere-la-putere. 


În fiecare seară, înainte de culcare, planifică riscul pe 
care i-l vei asuma a doua zi. Închide ochii şi exersează-l în 
minte. Vizualizează-l cât de limpede poţi. Pe parcursul zilei, 
fii atent când eziti si începe să-ți planifici riscurile viitoare 
pe baza acestor observații. Dacă poți să-ți învingi ezitarea 
în momentul în care o constati, atunci e nemaipomenit. 
Tine minte: cu cât iti extinzi mai mult zona de confort, cu 
atât devii mai puternic. 


TE ROG, TINE SEAMA: Riscurile despre care vorbesc nu 
se referd la fapte periculoase din punct de vedere fizic, cum 
ar fi viteza la volan sau consumul de droguri. Nu se referă 
nici la riscurile care aduc atingere drepturilor altor persoa- 
ne, cum ar fi să faci avansuri partenerului altcuiva sau să 
jefuiești o bancă. Nu numai că ai putea sfârși antipatizat, 
mort sau în închisoare, dar te vei mișca spre stânga pe scara 
De-la-durere-la-putere. Acest gen de fapte nu-ţi dau putere, 
fiindcă sunt lipsite de integritate sau iubire - pentru sine 
sau pentru ceilalţi. Fără aceste ingrediente, este imposibil 
să-ți construieşti sentimentul de respect de sine. Prin ur- 
mare, capacitatea ta de a face fata fricii va fi diminuată 
considerabil. 

Așa că asuma-ti în fiecare zi numai acele riscuri care iti 
dezvoltă respectul de sine. Acestea sunt riscurile care îţi 
îmbunătățesc capacitatea de a face fata propriilor frici. 
EXTINDE-TE! EXTINDE-TE! EXTINDE-TE! 


Chiar dacă simţi sau nu, ai deja mai multă putere decât 
ţi-ai imaginat. Cu toţii avem. Când vorbesc despre trecerea 
De-la-durere-la-putere, nu vorbesc despre extragerea puterii 

dintr-o sursă externă. Înlăuntrul tău, așteptând să iasă la 
iveală, se află o sursă incredibilă de energie, care este mai 
mult decât suficientă ca să-ţi creezi o viata plină de bucu- 
rie și satisfacție. Nu e nicio magie la mijloc. Este vorba doar 
despre procesul de captare a energiei aflate deja acolo, deși 
nu ești conștient de ea. 


Exerciţiile din această cartea de fata sunt menite să te 
conducă spre această sursă uriașă de putere. Dacă le faci 
sau nu reprezintă un indiciu bun pentru cât de dispus ești 
acum să accepti tot ce se află în launtrul tău. Dacă nu esti, 
nu te mustra prea tare. Însă, ia-ti angajamentul că vei con- 
tinua să lucrezi la asta. O cale de a face asta este să citești și 
să recitesti această carte, precum și altele de dezvoltare 
personală, până când vei scăpa de sistemul de credinţe ne- 
gative care te tine blocat în starea de neputinţă. Cei mai 
multi dintre noi suntem incarcati de conditionari vechi, 
care ne mențin slăbiciunea. E nevoie de repetiție constantă 
pentru ca tiparele noi și mai sănătoase să preia controlul. 


Eşti construit de la natură să-ți foloseşti puterea per- 
sonală. Când n-o faci, resimti stări de neajutorare, paralizie 
și depresie, care sunt indiciul că ceva nu merge cum ar tre- 
bui. Si tu, la fel ca noi toţi, meriti tot ce este minunat si cap- 
tivant în viata. lar aceste sentimente ies la iveală numai 
când intri în contact cu sinele tău puternic. 


4 


FIE CA O VREI SAU 
NU...EATA 


E. o „victimă”, sau iti asumi responsabilitatea pentru 
propria viata? Foarte multi dintre noi cred că își asumă 
responsabilitatea pentru viata lor, când, de fapt, nu e asa. 
Mentalitatea de „victimă” este foarte subtilă și îmbracă 
multe forme. Odată ce vei înțelege conceptele din acest ca- 
pitol, vei înțelege mai bine dinamica de a face fata fricii. 


Ideea de a-ți asuma responsabilitatea pentru propria 
viață nu este, probabil, cu totul nouă pentru tine. De ani de 
zile ai fost bombardat cu mesajul: ASUMA-TI RESPONSA- 
BILITATEA PENTRU PROPRIA VIAŢĂ. 


Dar eu sunt convinsă că cei mai multi dintre noi nu inte- 
leg cu adevărat ce înseamnă. 


Pentru cei mai multi dintre noi, oamenii „indepen- 
denţi”, a însemnat că trebuie să obținem un loc de muncă, 
să câștigăm bani suficienţi pentru a ne întreține și să nu 
depindem de altcineva pentru supravieţuire. Poate că e așa 
sau poate că nu (cunosc multi oameni ,,dependenti” care 
înțeleg secretul asumării responsabilitatii pentru propria 
experiență de viata), dar, fără îndoială, această concepție 
nu atinge miezul problemei, care este cu mult mai mare, 
deși mai insesizabil. Haideţi să analizăm câteva exemple. 


Edward este un director extrem de bogat și cu multă 
putere, care trăiește într-o permanentă stare de anxietate. 
Când i-am sugerat să ceară ajutor specializat, mi-a răspuns 

ca totul ar fi bine daca oamenii din viata lui s-ar schimba. 
Daca sotia lui ar fi mai iubitoare, daca seful lui nu s-ar mai 
baza asa de mult pe el, daca fiul lui nu s-ar mai droga - atunci 
s-ar simti bine. Că simte că n-are niciun motiv să ceară ajutor; 
este numai vina lor. Așadar își asumă responsabilitatea 
pentru propria experiență de viata? Categoric, nu! 

Obiectiv vorbind, Mara sta chiar pe acoperisul lumii. 
Are un loc de munca grozav, locuiește într-un apartament 
dragut și are multi prieteni și iubiți. Nemulțumirea ei con- 
stanta este legată de fostul sot: îi face viata amară, intot- 
deauna a fost nedrept cu ea, nu plătește niciodată pensia 
alimentară pentru copii. În plus, fiul ei se întoarce împo- 
triva ei, acuzând-o că este egoistă... și tot așa... și tot așa... și 
tot așa. Așadar își asumă responsabilitatea pentru propria 
experiență de viata? Categoric, nu! 

Cunosc multi oameni singuri sau divortati care se plang 
in mod constant de fostii soti sau fostele sotii, de sefii lor, 
de singurătate, că nu au cu cine să iasă în oraș si așa mai 
departe. Cunosc mulți oameni căsătoriţi care se vaită în 
permanență de copii, de lipsa banilor, de lipsa de comuni- 
care, de sot sau de soţie şi aşa mai departe. Îşi asumă vreu- 
nul dintre ei realmente responsabilitatea pentru propria 
experiență de viata? Nici vorbă! 

Cu toţii joacă, într-un fel sau altul, rolul victimei. Au cedat 
puterea altcuiva sau către altceva. Nu uita că atunci când îţi 
cedezi puterea, te muti din ce în ce mai spre partea stângă 
a graficului De-la-durere-la-putere, și, în consecință, ajungi 
să te simți paralizat când încerci sa faci fata fricii. 

La un nivel mai evident, dacă ai un loc de muncă pe 
care îl urăști, dacă ești singur și vrei să te căsătorești, dacă 
te găsești într-o relație jalnică si vrei să-i pui capăt, daca 

fiica ta iti scoate peri albi inainte de vreme si daca, in gene- 
ral vorbind, nimic nu pare sa mearga asa cum vrei, si tu joci 
rolul de victimă. Nu e de mirare că te simți temator - victi- 
mele sunt lipsite de putere! 


ADEVĂRUL ESTE CĂ TU CHIAR DETII CONTROLUL - 
CONTROLUL ABSOLUT. Dintr-un motiv sau altul, tu alegi, 
conștient sau inconștient, să rămâi la un loc de muncă oribil, 
tu alegi să-ți urăști viata fiindcă ești singur, tu alegi să ră- 
mâi într-o relaţie distructivă, tu alegi să o lași pe fiica ta să 
te înnebunească, tu alegi să sabotezi tot ce este bun în via- 
ta ta... sau orice altceva e valabil pentru tine. Știu că e dificil 
să accepti că tu reprezinti cauza sentimentelor care iti ra- 
pesc bucuria de a trăi. Este foarte nelinistitor să începi sa 
te vezi ca pe cel mai mare dușman al tău. Pe de altă parte, 
înțelegerea acestui fapt reprezintă cea mai mare binecu- 
vântare. Dacă știi că poţi să-ți creezi propria suferință, e 
logic că poţi să-ți creezi si propria fericire. 

Cum asumarea responsabilitatii pentru propria expe- 
rienta de viata este un concept ambiguu, voi explica ele- 
mentele unui mod de viață mai plin de putere. Observă că 
am avut grijă să nu-ți cer să crezi că ești responsabil pen- 
tru toate experienţele din viață (deși unii ar putea afirma 
că esti). În schimb, îţi cer să crezi că tu eşti cauza tuturor 
experiențelor de viață, asta însemnând că tu ești cauza tutu- 
ror reacţiilor tale la tot ce ti se întâmplă. Mai multe despre 
asta în capitolul următor și în capitolul 9. 


În timp ce citesti următoarele şapte definiţii ale asu- 
mării responsabilitatii, continuă să-ţi reamintești că, ori de 
câte ori nu-ţi asumi responsabilitatea, te pui într-o poziție 
de durere și, prin urmare, iti reduci capacitatea de a face 
fata fricii în viata. 

1. Asumarea responsabilitatii înseamnă să nu dai vina 
niciodată pe altcineva pentru ce ești, ce faci, ce ai sau ce simți. 
„Niciodată?”, te-ai putea întreba. „Dar de data asta chiar 
este vina lui” (sau vina ei, sau vina șefului, sau vina fiului 
meu, sau vina economiei, sau vina mamei mele, sau vina 
tatălui meu, sau vina prietenului meu!). „Chiar este!” Dacă 
mi-a scăpat cineva sau ceva, adaugă-l tu pe listă. Până când 
nu înţelegi pe deplin ca tu, nu altcineva, creezi ceea ce se 
întâmplă în mintea ta, nu iti vei controla niciodată viata. 
lată câteva situaţii despre care am auzit la cursurile mele și 
întrebările pe care aceste persoane și le-au pus înainte de 
a se muta spre o poziţie mai de putere. 


Madeline 


„Păi, în mod sigur a fost vina soțului meu că ultimii două- 
zeci și cinci de ani din viata mea au fost atât de nefericiti!” 


De ce ai ales să rămâi cu el? De ce n-ai putut să apreciezi 
niciuna dintre chestiile drdgute pe care le-a făcut pentru tine, 
în loc să-i găsești numai vină? De ce ești atât supărată că lui 
i se pare imposibil să comunice cu tine? 


David 


„Păi, în mod sigur a fostvina fiului meu că am atât păr alb, 
de la câte griji mi-am făcut pentru el.” 


De ce n-ai crezut că-și va găsi propriul drum? De ce simţi 
mereu nevoia să-l salvezi? De ce ai vrut ca el să realizeze ce 
n-ai reușit tu, având astfel așteptări prea mari de la el? De ce 
n-ai putut să-l lași să fie cine e? 

Tony 


„Păi, in mod sigur este vina pieței locurilor de munca 
că am rămas blocat în jobul ăsta oribil.” 


De ce nu vezi că alţii isi găsesc un loc de muncă, chiar 
dacă piaţa muncii e atât de săracă? De ce nu-ţi creezi mai 
multă satisfacţie la locul de muncă pe care-l ai deja? De ce 
nu spui ce vrei la actualul loc de muncă, în loc să te plângi 
întruna că nimic nu e cum trebuie. De ce nu ești hotărât să 
faci tot ce poți mai bine? 


Alice 


„Păi, în mod sigur este vina copiilor că nu avansez în 
carieră.” 


De ce nu observi că alti oameni cu copii înaintează în 
carieră, iar copiii lor sunt bine? De ce n-ai acceptat oferta 
soțului tău de a te ajuta cu copiii, dacă vrei să muncesti? De 
ce n-ai depus niciun efort să dobândești niște deprinderi 
care chiar te-ar ajuta să obţii un loc de muncă pe placul tău? 


Dacă suferi fiindcă te-ai identificat cu vreuna dintre po- 
vestile de mai devreme, bine. Asta nu face decât să indice 
o zona la care trebuie să lucrezi. Ceea ce trebuie să-ţi 
amintesti este că, atunci când dai vina pe o forță exte- 
rioară pentru propriile experienţe de viata, iti cedezi, la 
propriu, toată puterea, creându-ţi astfel durere, paralizie 
si depresie. 


68 CHIAR DACA TI-E FRICĂ... ACTIONEAZA 


2. Asumarea responsabilitatii înseamnă să nu te învino- 
vățești. Știu că sună contradictoriu, dar nu este. Orice iti 
răpește puterea sau plăcerea te face victimă. Nu te trans- 
forma singur în victimă. 


Pentru unii, asta e mai dificil decât să nu-i invinovateasca 
pe ceilalți. Odată ce ai descoperit că tu ţi-ai creat o mare 
parte din nefericire, s-ar putea să ai tendinţa să te pedep- 
sesti si să te înjosești. „Uite că iar îmi dau viata peste cap. 
Sunt incorigibil. Când o să mă învăţ minte?” 

Nici asta nu înseamnă că iti asumi responsabilitatea 
pentru propria experiență de viata. E important să înţelegi 
că tu te-ai străduit întotdeauna cât ai putut de bine, având 
în vedere persoana care erai la momentul respectiv. Acum, 
că înveţi un mod nou de a gândi, poţi începe să percepi 
lucrurile diferit și să-ți schimbi multe dintre acțiuni. N-ai 
absolut niciun motiv să fii supărat pe comportamentul tău 
din trecut, prezent sau viitor. Totul face parte din procesul 
de învăţare - procesul prin care te muţi De-la-durere-la-pu- 
tere. Și îi ia timp. Trebuie să ai răbdare cu tine. Nu trebuie 
să te critici niciodată. Nimic nu este din „vina” ta. Da, tu ești 
cauza propriei nefericiri, dar n-ai niciun motiv să te învinu- 
iesti. Te afli, pur și simplu, pe calea către împlinirea lăuntri- 
că, iar acesta este un proces îndelungat, bazat pe încercare 
și eroare. 


3. Asumarea responsabilitatii însemnă să fii conștient 
de situaţia si de momentul în care NU iti asumi responsabi- 
litatea, ca să te poți schimba în cele din urmă. Mie mi-a luat 
ani să-mi dau seama că situaţia în care jucam cel mai adesea 
rolul de victimă era cu bărbaţii din viaţa mea. Îmi amintesc 
de multe seri petrecute cu prietenele mele, în care mă 

plângeam ore în șir de durerea pe care mi-o provocau băr- 
batii din viata mea. 

Acei „nemernici”, după cum îi numeam eu în mod ipocrit, 
făceau întotdeauna câte ceva ca să-mi răpească fericirea. 
Unul dintre ei întârzia mereu, unul era incredibil de zgârcit, 
unul nu câștiga destul, unuia îi plăcea prea mult să joace 
golf, unul nu voia să divorțeze și așa mai departe. 


Am reușit să acumulez un nivel incredibil de supărare 
și ranchiună la adresa lor. Ore întregi petrecute la telefon 
spunând: „Îţi vine să crezi că a putut să..” Fireşte că priete- 
nele mele fidele îmi împărtășeau drama, asa cum si eu le 
împărtășeam supărările legate de bărbați. Eram Societatea 
Vaicaretelor. Nu ne plictiseam niciodată de poveștile celor- 
lalte. Nu e de mirare: ne intretineam una alteia martiriul 
de care, evident, ne bucuram și aveam tot timpul dreptate! 
Răsplata era că nu trebuia să ne cream propria fericire - 
puteam doar să-i învinuim pe bărbaţi că nu ne-o oferă. 


În această perioadă eram sigură că îmi asum respon- 
sabilitatea pentru propria viata. La fel ca prietena mea, 
Mara, o duceam foarte bine. Aveam un apartament grozav, 
eram cu totul „independentă”. Dar nu îmi asumam respon- 
sabilitatea pentru propria viata. Încă aşteptam ca bărbaţii 
din viața mea „să mă facă fericită”. Am învăţat în cele din 
urmă că există o singură persoană pe lume care poate să 
mă facă fericită, și că aceea sunt EU. În mod ironic, numai 
dându-mi seama de asta, am putut, pentru prima oară, să 
am o relație grozav de benefică. 


Acum știu că atunci cand mă supăr pe soţul meu, tre- 
buie să mă întreb: „Ce nu fac si as putea să fac în viata mea, 
dar îl învinuiesc pe el că nu face pentru mine?” (Mai citește 
asta o dată! „Ce nu fac și aș putea să fac în viața mea, dar îl 

invinovatesc pe el că nu face pentru mine?”) Acum ma 
prind repede despre ce e vorba. Fie ma obsedeaza banii, 
fie mă simt nesigură, fie nu-mi fac destul de lucru, fie mă 
aștept ca el să „rezolve” ceva cu care eu nu mă descurc, fie 
altceva. 


Odată ce îmi dau seama ce fac, pot să mă apuc să corec- 
tez. Pe măsură ce corectez acel ceva ce trebuie rezolvat în 
viața mea, toată supărarea mea pe ceilalți dispare. Fiica 
mea, Leslie, observa recent cât de fantastică este căsătoria 
mea. „Da”, i-am spus. „E uimitor ce perfect devine Mark cand 
nu mai aştept de la el să se ocupe de viata mea!” 


Asta nu vrea să însemne că nu ești îndreptăţit să con- 
sideri că partenerul trebuie să-ţi asigure nevoile de bază - 
nevoia de a fi sprijinit în dezvoltarea ta, nevoia de a fi 
încurajat din când în când, nevoia de a ști că îi pasă de tine 
-, dar, când nu-ţi controlezi viata, nu contează câtă dragos- 
te si sprijin primesti, că tot nu e de-ajuns. Devii un sac fără 
fund. Bărbatul din viata ta ar putea să stea și-n cap pentru 
tine, asa cum au încercat unii bărbaţi din viata mea, că tot 
nu e niciodată de-ajuns. 


As putea adăuga că, dacă cineva nu-ţi asigură nevoile 
de bază, și anume să fii încurajat și iubit, cu siguranță ţi-ai 
face un bine plecând. Dar întâi trebuie să te întrebi: „Este 
din cauză că el e atât de groaznic sau că ea e atât de groaz- 
nică, sau este din cauză că eu nu-mi asum responsabilita- 
tea pentru propria experiență de viata?” Dacă alegi pur si 
simplu să nu-ți petreci restul vieții cu această persoană, 
asta înseamnă, de asemenea, că iti asumi responsabilitatea 
de a-ți trăi viata mai departe, cu intenţia de a găsi un par- 
tener compatibil. 

Un indiciu că îţi asumi realmente responsabilitatea apare 
când nu mai simţi decât puţină supărare sau chiar deloc la 
adresa acestei persoane. iti dai seama că tu ai ales, în trecut, 
să fii acolo, iar acum alegi să pleci. Nu e deloc vina celuilalt. 
El sau ea face ce tot ce poate, având în vedere propriul ni- 
vel de dezvoltare personală. Supărarea este indiciul că nu 
iti asumi responsabilitatea. 


Relaţia cu o persoană este numai o zonă în care poți 
să-ți cedezi puterea. Este important să priveşti la toate ce- 
lelalte zone ale vieţii tale, pentru a observa în care dintre 
ele nu iti asumi responsabilitatea. Indiciile tale vor fi unele 
dintre următoarele semne: 


supărarea nerăbdarea 

indispozitia lipsa bucuriei 

invinuirea celorlalti oboseala 

durerea încercarea de a-i controla pe alţii 
lipsa de concentrare obsesia 

autocompătimirea dependentele 

invidia critica 

neputinta dezamagirea 


o stare permanentă de incerti- gelozia 
tudine 


Nu este o lista completă, dar înţelegi ideea. De câte ori ai unul 
dintre aceste sentimente, află ce nu faci tu în viata, de ai 
ajuns să ai primești respectivul semnal grăitor. Vei fi sur- 
prins cât de ușor este să localizezi punctul în care renunti 
la responsabilitate. 


4. Asumarea responsabilităţii înseamnă să te ocupi de 
Gura-Spartă. Este vocea aceea mică din mintea ta, vocea 
care încearcă să te înnebunească - și adesea reușește! Pun 

pariu ca unii dintre voi nici nu stiu de existenta ei (eu am 
fost socata cand am devenit constienta de prezenta ei), dar 
va garantez ca aceasta reprezinta cheia tuturor fricilor. 
Este vocea care anunta nenorociri, neajunsuri si pierderi. 
Suntem atât de obișnuiți cu prezenţa ei, încât adesea nici 
nu observăm că ne vorbește. Dacă nu ești conștient de 
Gura ta Spartă, ea sună cam așa: 


Dacă-l sun, poate o să creadă că sunt prea insistentă, 
dar, dacă nu-l sun, poate o să creadă că nu sunt interesa- 
tă. Dar, dacă-l sun și are mesageria pornită, o să mă în- 
treb pe unde e, și asta o să-mi strice toată seara, fiindcă o 
să îmi închipui că a ieșit cu altă femeie; dar dacă nu-l sun 
tot o să mă întreb. Poate n-ar trebui să ies în seara asta. 
S-ar putea ca el să mă sune, și apoi o să creadă că am ieșit 
cu altcineva și o să creadă că nu-mi pasă. Dar dacă-l sun, 
atunci o să știe că mă interesează pe bune și o să înceapă 
să dea înapoi. Mă-ntreb de ce n-a sunat. Poate am fost 
prea rece după-amiază, când am dat de el la masă. Poate 
trebuia să fi fost mai cordială. Măcar de-aș fi fost îmbră- 
cată cu ceva mai atrăgător. Arăt atât de grasă în hainele 
astea! Si machiajul era îngrozitor. Mi s-a părut că a fost 
putin cam rece. Mă-ntreb dacă a fost așa, fiindcă a auzit 
că am ieșit cu Allen ieri seară. Păi, nu cred că ar trebui să 
se aștepte să stau acasă în fiecare seară și să astept sa mă 
sune. Are mult tupeu dacă se așteaptă la așa ceva. Data 
viitoare când îl văd, o să-l întreb de ce nu m-a sunat. Tre- 
buia să mergem la film săptămâna asta și nici nu și-a 
adus aminte. O să-i bat obrazul pentru lipsa asta de res- 
ponsabilitate. N-o să-l critic, dar cu siguranță o să-i spun 
ce simt... 


FIE CA O VREI SAU NU... EATA 73 


Sau asa: 


Sunt foarte supărat că șeful nu m-a chemat si pe mine 
la ședința de azi dimineaţă. Chiar nu apreciază munca pe 
care o fac pentru el. Ceilalţi pierd vremea toată ziua, și 
sunt invitaţi la ședință. Poate o să încerc și eu să pierd 
vremea, să vedem dacă îi place. Nu e deloc rentabil să dai 
ce ai mai bun din tine la muncă. Nu ești niciodată răsplă- 
tit pentru că muncești din greu. E rentabil să fii un mare 
manipulator, ca toți ceilalți. Nu mai ești apreciat daca 
muncești din greu și cinstit. O să-i arăt eu lui! O să-mi 
caut alt loc de muncă. Dar piața locurilor de muncă e atât 
de îngrozitoare în clipa asta, că n-o să găsesc nimic. Ce 
bine era dacă îmi luam diploma de masterat - aș fi avut 
șanse mai mari. Chiar sunt blocat aici... nimeni nu mai 
angajează oameni peste patruzeci de ani. Contează mult 
pe cine cunosti. Dacă părinţii mei ar fost bogaţi, aș fi pu- 
tut să socializez cu oameni care au ceva influență. Mă 
simt de-a dreptul folosit. Nu pot să cred că m-au exclus 
de la ședință. Cine se crede? Mi se întâmplă tot timpul 
chestii de felul ăsta... 


Nu e de mirare că atât de mulţi dintre noi nu suportă 
să fie singuri și nu pot să stea într-o încăpere fără să dea 
drumul la televizor sau la radio, ca să le țină companie. 
Orice, numai să scapi de nebunia asta! Fii sigur că această 
„nebunie” pare să fie o etapă inevitabilă în procesul de dez- 
voltare. Cu toții suntem victimele propriilor Guri-Sparte la 
un moment dat în viata. 

Acum, fiindcă știi că există, vei observa că nici nu poţi 
s-o oprești - cel putin nu deocamdată. Vestea bună este 
că există căi foarte eficiente de a scăpa de acest fel de 

negativism, căi ce vor fi discutate în capitolele următoare. 
Deocamdată, observă doar că Gura ta Spartă te transformă 
într-o victimă și ia-ti angajamentul s-o înlocuiești cu o voce 
iubitoare. Nu trebuie să-ți petreci timpul cu dușmanii, 
chiar dacă ei sunt în lăuntrul tău. Apropo, odată ce vei scăpa 
de negativismul adus de Gura-Spartă, vei începe cu adevă- 
rat să te simți bine singur. 


5. Asumarea responsabilităţii înseamnă să fii conștient 
de răsplata care te menţine ,,blocat’. Răsplata explică moti- 
vul pentru care alegem să continuăm acele lucruri pe care 
nu ni le dorim în viata. Odată ce vei înțelege răsplata, pro- 
priul comportament va căpăta sens pentru tine. Să-ţi dau 
câteva exemple: 


Jean 


Jean simţea că e realmente blocată la locul de muncă 
și-și dorea cu disperare să scape de acolo. Se considera o 
victimă. Săraca Jean! Gura ei Spartă juca întruna jocul „ce 
bine ar fi dacă...”. Dar dacă piața locurilor de muncă ar fi 
mers putin mai bine, atunci n-ar mai fi avut probleme. Dar 
dacă ar fi avut calificări mai bune, atunci ar fi avut șanse 
mai multe. Ce o tinea pe Jean cu adevărat la locul de mun- 
că? Care era răsplata? 


va 


E limpede ca Jean se simţea confortabil să rămână în 
postura de victimă. Nu trebuia să facă fata unui posibil re- 
fuz dacă își căuta un nou loc de muncă. Deși o ura, munca 
ei era ușoară. Ştia ca face fata; nu trebuia să se îndoiască de 
propria competenţă. Își făcea orele de program și nu tre- 
buia să mai depună alt efort. lar locul de munca era relativ 
sigur. 

Odată ce Jean a devenit conștientă de răsplata ei, a avut 
cel puţin trei opțiuni. Prima era să rămână unde era și să 
fie nefericită. A doua era să rămână unde era și să aleagă să 
se bucure de munca ei. A treia era să aleagă să găsească un 
loc de munca mai multumitor. 


Ce-a facut in cele din urma? Dupa ce a inteles care era 
răsplata ei reală, a putut să scape și să-și găsească un nou 
loc de muncă. Cât timp era în postura de victimă, era blocată. 
Când și-a dat seamă că alegea să rămână datorită acestei 
recompense, și nu datorită lui „Ce bine ar fi dacă...” al ei, a 
putut să facă o schimbare. 


Kevin 

Kevin e despărțit de soţia lui de cinci ani. Deși și-a găsit 
pe altcineva cu care voia să se căsătorească, n-a putut să le 
spună soţiei și copiilor că vrea să divorțeze. Când noua lui 
iubită l-a ameninţat că-l părăsește, a cerut ajutor calificat. 
Povestea de „victimă” pe care i-o spunea Gura lui Spartă 
era aceea că soția lui avea să se sinucidă, copiii n-aveau să-i 
mai vorbească niciodată, iar părinţii aveau să-l renege. Săra- 
cul Kevin! El chiar credea toate astea si era paralizat de vină. 


Cu ajutorul psihoterapeutului, nu i-a luat mult timp să-și 
dea seama că adevărata problemă era propria frică de a 
renunța. Desi n-o mai iubea pe soţia lui, aceasta reprezen- 
ta, din punct de vedere psihologic, „acasă”, iar lui îi era frică 
să taie legătura cu totul. Aceasta era răsplata lui dacă ră- 
mânea blocat. 

Când Kevin și-a dat seama că propria-i frică iraţională 
îl oprea, a început imediat procedurile de divorț. Bineînțeles 
că soția nu s-a sinucis, copiii au vorbit cu el în continuare, 
iar părinţii nu l-au renegat. Se întrebau ce i-a luat așa mult! 

Ideea e ca, odata ce si-a dat seama ca motivul pentru care 
alegea să rămână căsătorit era răsplata, sentimentul de vină 
i-a dispărut și a putut să acţioneze. 


Tanya 


Tanya era veșnic bolnavă, ceea ce o împiedica să facă 
multe dintre lucrurile pe care le dorea în viata. Ea chiar se 
considera o „amărâtă”, înzestrată cu un trup bolnăvicios. 
O victimă în toată puterea cuvântului, dacă ai mai pomenit 
asa ceva. La unul dintre workshopurile mele, am cerut gru- 
pului să spună în ce consta răsplata pentru care rămâneau 
blocaţi în situaţiile care îi deranjau. 


Tanya n-a putut să descopere nicio răsplată care venea 
din faptul că era bolnavă tot timpul... până când n-a ajutat-o 
grupul. Ei i-au arătat că boala atrăgea multă atenţie asupra 
ei și că n-o lăsa să iasă în lume și să-și asume riscuri. La înce- 
put a negat, dar în cele din urmă a recunoscut că ce spuneau 
ei era cumva adevărat. 


Tanya nu și-a considerat niciodată sănătatea șubredă 
o formă de manipulare, deși subconstientul ei știa exact ce 
face. Pe când era copil, boala reprezenta singurul mijloc 
prin care i se acorda atenţie. Conștientizarea recompensei 
a constituit imboldul de care avea nevoie pentru a-și trans- 
forma viața. Dându-și seama că, probabil, ea era cea care 
isi făcea sănătatea șubredă, a făcut o mulţime de schimbări 
în propria viata. 

În primul rând, şi-a modificat dieta şi s-a înscris la o 
sală de sport. La fel de important - poate mai important - 
le-a cerut persoanelor importante din viata ei s-o ajute, 
,rasplatind-o” numai atunci cand se simţea bine și ignorand-o 
atunci când se simţea rău. După ce au exersat asta un pic, 

i-au facut pe plac. A început să-și stabilească anumite sco- 
puri în muncă și să se forțeze să le atingă, chiar și când se 
simţea rău. A început să facă multe dintre exerciţiile pozi- 
tive din aceasta carte - cum ar fi să folosească afirmații si 
înregistrări audio inspirationale. 

Când și-a dat seama pe deplin de răsplata ei pentru că 
era bolnavă, Tanya a putut să aleagă: dorea să primească 
atenție când se simțea rău toată viata sau dorea sa găseas- 
că o cale mai multumitoare de relationare cu oamenii și cu 
scopurile din viata? Voia să fie un observator al vieţii sau 
un participant? A ales ultima variantă... iar boala nu mai 
reprezintă o problemă în viaţa ei. 


Din aceste studii de caz, se vede ce putere au recompense- 
le ascunse asupra propriei vieți. Nu e greu să le descoperi, 
odată ce iti dai seama că ele există. E suficient pur si simplu 
să te asezi, să iei un creion si o hârtie si sa faci o listă. Cate- 
odată sunt evidente pentru ceilalți, dar ascunse propriei 
priviri. Dacă nu le găsești, roagă un prieten să te ajute. Vei 
fi surprins să afli că prietenii tăi știu mai multe despre mo- 
tivele tale decât tine. 


6. Asumarea responsabilităţii înseamnă să-ţi dai seama 
ce vrei de la viață si să actionezi pe această bază. Stabileste-ti 
scopurile - apoi dă-i drumul și lucrează pentru a le atinge. 

Da-ti seama în ce fel de spaţiu ti-ar plăcea să locuiești... 
și apoi creează-l. N-ai nevoie de bani multi pentru a-ţi crea 
un cămin liniștit și primitor. 

Uită-te în jur și vezi pe cine ti-ar plăcea să incluzi în 
cercul tău de prieteni... apoi ia telefonul și faceţi planuri să 
vă întâlniți. Nu aștepta să te sune ei. 

Priveste-ti mai indeaproape corpul. Gandeste-te ce tre- 
buie să faci pentru a crea un corp care să arate sănătos si 
pe care să-l simţi sănătos... apoi acționează. 


Cei mai multi dintre noi nu-și „sculptează” viata. Accep- 
tăm ce se ivește pe drum... și apoi ne văicărim. Mulţi dintre 
noi își petrec viata așteptând - așteptând perechea perfec- 
tă, așteptând locul de munca perfect, așteptând să apară 
prietenii perfecţi. N-ai niciun motiv să aștepți ca cineva să-ți 
dea ceva în viață. Ai puterea să creezi orice ai nevoie. Dacă 
ești hotărât, ai scopuri clare și actionezi, e doar o problema 
de timp. 


7. Asumarea responsabilitatii înseamnă să fii conștient 
de multiplele opţiuni pe care le ai în orice situaţie. 


Unul dintre cursantii mei a spus-o așa: „Din momentul 
în care îmi sună ceasul dimineața, am doar o oră și jumăta- 
te la dispoziţie și îmi dau seama că de mine depinde cum 
îmi voi începe ziua. De mine depinde dacă trag jaluzelele și 
las lumina să intre sau bâjbâi pe întuneric. E decizia mea să 
stau în pat și să spun: Bleah, nu vreau să mă scol, să mă duc 
la muncă. N-am terminat raportul pe care trebuia să-l citesc 
azi. Sau este decizia mea să stau în pat și să-mi formulez un 
discurs pozitiv în minte, așteptând cu nerăbdare ziua care 
începe. E decizia mea să dau drumul la muzică și să dansez, 
în loc să mă încarc cu negativismul de la știri sau să ascult 
Gura-Spartă cea negativistă. Depinde de mine dacă mă în- 
grijorez că nu sunt în cea mai bună formă fizică sau dacă 
îmi spun că sunt pe cale să-mi clădesc un corp grozav. În- 
treaga zi depinde de mine!” 


Trăind viata de zi cu zi, e important să-ți dai seama ca 
tu alegi cum te simți în fiecare moment. Când iti apare in 

viata o situație dificilă, e posibil să-ți asculti gândurile si sa 
spui: „OK, alege”. Te vei face nefericit sau mulțumit? iti vei 
imagina sărăcie sau abundență? Te vei dispretui fiindcă 
te-ai supărat pe soțul tău sau vei observa de ce erai nesigu- 
ră la momentul respectiv și vei discuta cu el? Tu alegi, 
fără îndoială. Alege varianta care contribuie cel mai mult 
la dezvoltarea si la pofta ta de viata. 


lată și alte tipuri de opţiuni: 


Prietena ta hotărăște să nu meargă cu tine în excursia pe 
care ati plănuit-o împreună. Te superi rău... SAU... înţelegi 
că are motivele ei și găsești pe altcineva să meargă cu 
tine, sau te duci singură și te distrezi de minune! 


Soţul tău este alcoolic. Îți petreci întreaga viata încercând 
să-l schimbi sau îl certi aspru. ...SAU... participi la întâlni- 
rile Alcoolicilor Anonimi și înveţi să te schimbi tu. 


Gripa te-a făcut să ratezi marea întrunire la care trebuia 
să participi. Esti sigur că asta înseamnă sfârșitul carierei 
tale... SAU... iti dai seama că ai nenumărate căi de a-ţi con- 
strui o carieră de succes. 


Vizita pe care o faci în însorita Californie este plină de 
nori de ploaie. Te plângi de ghinionul tău întreaga excur- 
sie... SAU... găsești un mod de a petrece oricum o vacanță 
minunată. 


După cum ai văzut, alegerea e în mâinile tale. Pe mă- 
sură ce vei continua să citesti, iti vei spori capacitatea de 
a te plasa pe latura pozitivă a oricărei situaţii. Tine minte 
că acest mod de gândire nu scuză comportamentul neco- 
respunzător din partea celorlalți. Doar iti permite sa 
duci o viata mai multumitoare. Asumarea deplină a 

responsabilitatii pentru propria experienta de viata este 
un proces care cere mult exercitiu. Eu inca lucrez la asta in 
fiecare zi, după atâţia ani... si în fiecare zi viata mea e din ce 
în ce mai bună, și mai bună. Ideea este să începi. Vei începe 
imediat să te simți mai bine. 


Următoarele șase exerciţii te vor ajuta să te simţi sem- 
nificativ mai puternic în fata propriilor frici: 


1. Enumeră toate recompensele obținute din blocajul 
dintr-o anumită zonă a vieţii tale. Ce nu trebuie să infrunti? 
Ce nu trebuie să faci? Ce confort obţii? De ce imagine te 
agati? Fii sincer cu tine, pe cât de mult posibil. Cand esti 
conștient de ceea ce faci, vei renunţa automat la o mare 
parte din comportamentul de robot. Te vei conduce tu în- 
suti, în loc să fii condus. 


2. Fii conștient de toate opțiunile pe care le ai de-a 
lungul fiecărei zile. Când te confrunti cu o situație dificilă, 
ia loc și notează într-un carnetel toate modalitățile posi- 
bile în care ai putea să actionezi și să te simţi în aceasta 
privinţă. Închide ochii și imaginează-te mulțumit în legătu- 
ră cu respectiva situaţie... apoi trist... apoi indignat... apoi 
amuzat... apoi grav... apoi imagineaza-ti că o abordezi cu 
lejeritate... și așa mai departe. Vei începe să vezi cât de ușor 
e să-ți schimbi punctul de vedere - și, prin urmare, senti- 
mentele. Deţii controlul. 


De fiecare dată când ești supărat, fii conștient de alter- 
nativele pe care le ai la dispoziţie. Incă o dată, transformă 
totul într-un joc. În niciun caz nu te critica singur că ești 

suparat. E un indiciu grozav despre unde anume trebuie sa 
incepi sa-ti asumi responsabilitatea. 


3. Incepe sa observi ce spui in conversatiile cu prietenii. 
Vezi daca te plangi mult de alti oameni, daca spui lucruri 
de genul: „Îţi vine să crezi că Jill a întârziat iar la cină? Ne-am 
certat mai rău ca niciodată - chiar la restaurant”. Dacă iti 
sună familiar, vezi dacă nu poţi sa priveşti altfel situația, 
așa încât să înveţi ceva nou despre tine însuţi. De exemplu: 
„Observ că, atunci când Jill întârzie, mă supăr rău de tot. 
Mă întreb de ce mă simt așa. Cred că este din cauză că ea 
nu pare să aibă niciun pic de respect pentru timpul meu. 
Pe de altă parte, cumva îmi place asta. Mă face să mă simt 
superior, fiindcă am tot timpul ceva de care să mă plang...” 


4. Enumeră într-un carnetel multiplele opţiuni pe care 
le ai dispoziţie si care pot transforma actualele experiențe 
supărătoare într-unele pozitive. Folosind exemplul cu în- 
târzierea lui Jill, ce alegeri ai face? 


Ai putea să nu te mai întâlnești cu ea; să vii mai târziu, 
știind că și ea va întârzia; să iti aduci ceva interesant de citit; 
să te relaxezi. Dacă întâlnirea la o oră fixă este esențială, ai 
putea să-i spui, pur și simplu, că, dacă nu ajunge la ora stabi- 
lita, n-o mai aștepți. N-ai niciun motiv să te superi. 

Secretul este să nu-i învinuiești pe alții pentru indis- 
poziţia ta. Asta nu înseamnă că scuzi comportamentul 
celorlalţi, ci doar să nu-i dai voie să fie cauza indispozitiei 
tale. 

În orice situaţie există cel puţin treizeci de moduri de 
a-ți schimba punctul de vedere. Transforma asta într-un 

alt joc - jocul ,schimba-ti punctul de vedere”. Joacă-l cu un 
prieten; să ai un „tovarăș de dezvoltare” este foarte tonic. 


5. Începe să observi ce fel de daruri primesti din situ- 
atiile pe care le-ai considerat întotdeauna „proaste”. De 
exemplu, dacă tot mai suferi după divorț, începe să te con- 
centrezi pe ce s-a întâmplat bun în timpul căsătoriei și pe 
lucrurile bune care au venit ca rezultat al divorțului, cum 
ar fi prieteni noi, un mod nou de administrare a banilor, 
libertate, mai puțină dependenţă. 


6. Asta e foarte grea! Vezi dacă poți să lași să treacă o 
săptămână fără să critici pe nimeni sau să te plângi de ni- 
mic. Vei fi surprins cât de greu e. Vei fi surprins și să afli cât 
de mult critici și cât te plângi. Apropo, când nu-i vei mai 
critica pe oamenii din viata ta, ti se va părea că nu mai ai 
nimic de vorbit cu prietenii tăi. Să te plângi e un obicei și 
trebuie înlocuit cu ceva mai pozitiv. Asta ia ceva timp și inge- 
niozitate, dar iti va aduce mai mult satisfacție și bucurie. 


Sapte moduri de a-ţi recâștiga puterea 


1. Evita să arunci vina pe forte exterioare pentru sen- 
timentele tale negative privind viata. Nimic din ex- 
terior nu-ți poate controla gândirea sau acțiunile. 


2. Evita să te invinuiesti că nu detii controlul. Tu faci 
ce poți mai bine si te afli pe calea către recâștigarea 
puterii. 

3. Fii conştient când si unde joci rolul de victimă. Învață 
care sunt indiciile care iti spun ca nu esti responsa- 
bil pentru ce esti, ce ai, ce faci sau ce simti. 

Familiarizeaza-te cu cel mai mare dusman al tau: 
Gura-Sparta. Foloseste exercitiile din cartea de fata 
ca s-o inlocuiesti cu un prieten intern iubitor. 


Da-ti seama care sunt recompensele care te tin 
»blocat”. Paradoxal, odată ce le găsești, probabil ca 
te vei putea „debloca” rapid. 


Hotărăște ce vrei de la viață și acționează în acest 
sens. Nu mai aștepta să facă cineva asta. Vei aștep- 
ta mult și bine. 


Fii conștient de multiplele opțiuni pe care le ai - si 
în ceea ce faci, și în ceea ce simţi - în orice situație 
care apare. Alege calea care contribuie la dezvolta- 
rea ta si te face să te simţi împăcat cu tine si cu 
ceilalți. 


5 


POLLYANNA 
E DIN NOU PE VAL 


x N u fi ca Pollyanna*!” De câte ori n-a încercat cineva să 
te critice folosind aceste cuvinte, când încercai să fii optimist? 
Ani de zile nu m-am îndoit că e ceva rău să fii ca Pollyanna. 
Era ceva ce-mi fusese băgat în cap, în mod inconștient. 


Într-o seară, în timp ce luam cina cu o prietenă, am în- 
cercat cu fervoare s-o fac să vadă latura pozitivă în cazul 
unei chestiuni pe care ea o percepea cu fervoare drept ne- 
gativă. Dintr-odata, a remarcat cu dispreț: „Ai început să 
vorbești ca Pollyanna”. Spre surprinderea ei și a mea, i-am 
trântit-o: „Și, mă rog, ce e așa groaznic la Pollyanna? De ce 
e greșit să te bucuri de viaţă, în ciuda obstacolelor din drum? 
De ce e greșit să priveşti către soare, în loc să vezi numai 
nori și tristețe? De ce e greșit să vezi partea bună a tuturor 
lucrurilor? Nu e nimic greșit!”. Mi-am impus punctul de ve- 
dere. „De fapt, de ce s-ar împotrivi cineva acestui fel de 
gândire?” am adăugat cu scepticism. 

Și, cu toate astea, o facem. Gândirea pozitivă este unul 
dintre cele mai dificile concepte de transmis oamenilor. 
Când îmi prezint ideile despre gândirea pozitivă la cursuri 
si workshopuri, multi dintre cursanţi răspund imediat cu: 
„O, dar nu e realist!” Când îi întreb de ce este gândirea 


* Pollyanna este o poveste încântătoare despre o tânără care făcuse un 
joc din a găsi „un motiv de bucurie” în toate aspectele negative care-i 
apăreau în viață. De-a lungul anilor, acest fel de gândire „de tip Pollyan- 
na” a fost considerat naiv și nerealist. (n.aut.) 

negativă mai realistă, nu pot să-mi dea un răspuns. Se pre- 
supune automat că atitudinea negativă este realistă, iar 
cea pozitivă este nerealistă. La o privire mai atentă, asta e 
nebunie curată. 


Se pare că mai bine de 90% dintre motivele noastre de 
grijă sunt inutile fiindcă acele lucruri rele nu se întâmplă 
niciodată. Asta înseamnă că sunt șanse ca mai puţin de 
10% din grijile noastre negative să fie întemeiate. Dacă e 
așa, nu e mai realist să ai o atitudine pozitivă decât una 
negativă? Gandeste-te la viata ta. Pot să pun pariu că cea mai 
mare parte a aspectelor pentru care îţi faci griji nu apar 
niciodată. Deci, ești realist când îţi faci griji tot timpul? Nu! 
Dacă te gândești mai bine, problema importantă nu este 
care dintre cele două feluri de gândire e mai realistă, ci mai 
degrabă: De ce să fii nefericit când poți să fii fericit? Dacă o 
atitudine de tip Pollyanna face ca lumea ta și a celor din 
jurul tău să fie mai fericită, de ce să mai eziti, fie chiar și o 
secundă? 

Haide să analizăm niște exemple ale acestor două atitu- 
dini. Joan și Mary erau amândouă casnice și aveau patruzeci 
și ceva de ani, când soţii lor au murit pe neașteptate. Joan a 
luat-o în tragic. Ani de zile a cersit compasiune din partea 
tuturor, până când s-a ajuns în punctul în care nimeni nu a 
mai vrut să se afle în preajma ei. A avut atunci „dovada” că 
femeile singure nu sunt invitate nicăieri. S-a convins singură 
că nu va mai găsi pe nimeni care s-o iubească și, firește, 
atitudinea si comportamentul ei chiar la asta duceau. Pen- 
tru că soțul ei îi lăsase bani doar cât să supravieţuiască, a 
hotărât că trebuie să trăiască din acea sumă, din moment 
ce nimeni de vârsta ei n-ar găsi niciodată un loc de muncă. 
S-a dus la câteva interviuri, dar, cu lipsa ei de entuziasm, e 

de inteles ca n-a obtinut niciun job. Atitudinea negativa i-a 
creat o viata „realistă” de nefericire. 


Mary, pe de alta parte, a adoptat atitudinea de tip Polly- 
anna dupa moartea sotului ei. Dupa o scurta perioada de 
doliu, s-a ridicat si a luat-o de la capat. Era una dintre acele 
persoane care cred cu adevărat ca poți să scoţi ceva bun 
din orice situaţie. Si ea rămăsese fără bani de rezervă, si 
s-a hotărât că venise vremea să iasă în lume și să-și câștige 
singură banii. 

Deși Mary nu mai lucrase până atunci, era încrezătoare 
că există un loc si pentru ea pe piața muncii. Făcuse mereu 
muncă de voluntariat pentru colectare de fonduri și îi plă- 
cuse enorm. Pe baza experienţei de voluntar, a aplicat pen- 
tru un post de asistent la departamentul de colectare de 
fonduri al unei fundaţii de caritate de mărime mijlocie. În 
răstimp de doi ani își controla viata pe de-a întregul. De-a 
lungul acestei perioade a cunoscut sentimentul unei creșteri 
și dezvoltări cum nu mai cunoscuse până atunci. Deși nu 
i-ar fi dorit moartea soţului său și încă îi simte lipsa uneori, 
își dă seama că s-a dezvoltat enorm, ca urmare a nevoii 
sale de a se descurca singură. 


Spre deosebire de prietenii lui Joan, ai lui Mary n-au 
exclus-o niciodată din planurile lor. De ce ar fi făcut-o? Ea 
aducea tot timpul o senzaţie incredibilă de entuziasm și 
exuberanta. Felul în care și-a transformat tragedia în triumf 
a servit drept model de inspirație pentru toată lumea. Con- 
ceptia ei pozitivă a creat o viata foarte „realistă”, plină de 
bucurie și satisfacție. 

Nimic nu este realist sau nerealist - totul este ce gân- 


dim noi despre o anumită situaţie. Noi ne creăm realitatea. 
Ce legătură are asta cu frica? Are! Nu uita, să-ți stăpânești 

frica înseamnă să treci de pe o poziție de durere, pe una de 
putere. Deși ambele femei aveau temeri, Joan le-a înfruntat 
de pe o poziţie de durere, pe când Mary le-a înfruntat de pe 
o poziție de putere. Temerile lui Joan au dus-o la stagnare; 
cele ale lui Mary au dus-o la dezvoltare. 


Joan încă se îngrijorează că n-are destui prieteni, că 
va muri singură, că va termina banii. Tristetea ei este de 
rău augur. Ea chiar își trăiește viața pe partea stângă a gra- 
ficului De-la-durere-la-putere: neputincioasă, deprimată, 
paralizată. 


Pe de altă parte, temerile lui Mary au dus la strângerea 
unor sume mai mult decât suficiente pentru organizația ei, 
la un interviu la televiziune în care s-a descurcat bine, la tipă- 
rirea în timp util a unui newsletter și la alte succese. Temerile 
ei au caracteristici total diferite de cele ale lui Joan. Ea tră- 
ieste pe partea dreaptă a graficului De-la-durere-la-putere: 
relaxată, entuziastă și motivată. Nu există absolut nicio în- 
doială că, învățând să gândești pozitiv, vei ajunge din ce în ce 
mai aproape de a-ți descoperi puterea. 

Am învăţat un mod uimitor de a demonstra eficacitatea 
gândirii pozitive versus negative de la Jack Canfield, coautor 
al seriei Chicken Soup for Soul (Supă de pui pentru suflet) 
și președinte al Seminarelor pentru respectul de sine, pe 
care am folosit-o în workshopurile mele. Cer unei persoa- 
ne să se ridice și să stea în picioare în fata participanţilor la 
curs. După ce mă asigur că nu are probleme cu braţele, îi 
cer voluntarului să strângă pumnul și să întindă un brat în 
lateral. Îi spun apoi să reziste cu toată forţa, în timp ce stau 
in fata lui si încerc să-i împing în jos braţul întins. N-am 
reușit nici măcar o dată să împing cuiva braţul în jos de la 
prima încercare. 

Îi cer apoi să lase braţul în jos, să închidă ochii si să 
repete de zece ori enunţul negativ: „Sunt o persoană slabă 
şi nedemnă”. Îi spun să simtă realmente că enunţul e ade- 
vărat. După ce repetă enunţul de zece ori, îi cer să deschidă 
ochii şi să întindă braţul exact ca mai înainte. Îi reamintesc 
să reziste cât de mult poate. Reușesc imediat să-i împing 
braţul în jos. E ca si cum l-ar fi părăsit toată forța. 


Aș vrea să fi putut să înregistrez expresia de pe fețele 
voluntarilor când s-au trezit în imposibilitate de a rezista 
apăsării mele. Câţiva îmi cer s-o fac din nou. „Nu eram pre- 
gătit” este scuza lor. Când, ce să vezi, la fel se întâmplă și la 
a doua încercare - braţul este înfrânt cu puţină rezistenţă. 
Toţi rămân cu gura căscată. Îi cer apoi voluntarului să mai 
închidă ochii o dată și să repete de zece ori enunţul pozitiv: 
„Sunt o persoană puternică si demnă”. Îi spun din nou să 
simtă realmente aceste cuvinte. Încă o dată îi cer să întindă 
braţul și să se opună apăsării mele. Spre uimirea lui (și a 
tuturor celorlalți), nu pot să-i clintesc braţul. De fapt, este 
chiar mai greu de clintit decât prima oară când am încercat 
să-l împing în jos. 

Dacă continui să alternez pozitivul cu negativul, obțin 
același rezultat. Pot să împing brațul în jos după un enunț 
negativ, nu pot să-l împing după un enunț pozitiv. Apropo 
- pentru voi, scepticii - am încercat acest experiment ne- 
știind ce spunea voluntarul. Am ieșit din sală, iar cursantii 
au stabilit dacă enunţul să fie negativ sau pozitiv. N-a con- 
tat. Cuvintele slabe au însemnat un braţ slab. Cuvintele pu- 
ternice au însemnat un brat puternic. Este o demonstrație 
uluitoare a puterii cuvintelor pe care le pronuntam. Cuvintele 
pozitive ne fac puternici din punct de vedere fizic; cuvintele 
negative ne fac slabi din punct de vedere fizic. Aspectul 

uimitor al acestui experiment este ca nu conteaza daca cre- 
dem in cuvintele respective sau nu. Simpla lor rostire face 
ca sinele nostru sa le creada. E ca sicum sinele nu stie cee 
adevarat si ce e fals. El nu face aprecieri. Doar reactioneaza 
la informațiile furnizate. Când aude cuvintele: „Sunt slab”, 
sinele ne dă următoarele dispoziţii: „EI (sau ea) vrea să fie 
slab(ă) astăzi”. Când aude cuvintele: „Sunt puternic”, instruc- 
tiunile către corpul tau sunt: „Vrea să fie puternic(ă) astăzi.” 


Ce iti spun toate acestea? NU ITI MAI FURNIZA GÂNDURI 
NEGATIVE. Gândurile negative îți răpesc puterea... si asta 
te paralizează, mai tare, din cauza fricii. 


După cum știi, gândirea pozitivă nu este un concept nou. 
În afară de Pollyanna, Norman Vincent Peale, Napoleon Hill, 
Maxwell Maltz și alţii au popularizat conceptul cu multi ani 
în urmă. Cărţile lor sunt actuale și azi. Prin urmare, de ce 
nu gândesc oamenii mai pozitiv? Eu cred că oamenii nu în- 
teleg care sunt cerințele unei gândiri pozitive. Este necesar 
un angajament special și e nevoie de foarte mult exercițiu. 
Și, după ce iti iese perfect, e obligatoriu un program de 
menţinere. Nu știu pe nimeni care să fi reușit să-și păstre- 
ze permanent un mod „pozitiv” de gândire, fără exercițiu. 
S-ar putea să existe asemenea oameni. Doar că eu, una, nu 
i-am întâlnit. Din experiența mea, dacă nu exersezi, pierzi 
deprinderea. Aceasta este ideea pe care cei mai multi oa- 
meni nu par să o înțeleagă. 

Știu că nu pare corect că devii automat negativist când 
încetezi să mai faci exercițiile pozitive. Eu le asemăn cu 
exerciţiile fizice. Odată ce ajungi să ai corpul în formă, nu te 
poţi opri din antrenament. În scurt timp, mușchii îşi pierd 
tonusul și dacă într-o vreme puteai să faci cincizeci de 

abdomene, acum nu mai poţi să faci decât douăzeci, maxi- 
mum. Trebuie să perseverezi. 


Și cu procesele intelectului se întâmplă la fel. Când re- 
zolvarea problemelor, discuţiile antrenante sau lectura fac 
parte din viata ta de zi cu zi, ai mintea ascuţită. După o va- 
canta de două săptămâni de stat întins la plajă, iti simţi 
creierul incetosat. Iti ia câteva zile bune să-l faci să fie iar în 
formă. 


Este evident că anumite parti din noi au nevoie de con- 
solidare constantă, iar atitudinea mentală pozitivă este 
numai una dintre acestea. Pentru a oferi o dovadă bună în 
acest sens, acum multi ani m-am înscris într-un grup remar- 
cabil, numit The Inside Edge (Muchia din interior), fondat 
de Diana și Paul von Welanetz. Grupul există și astăzi și 
este compus din ceea ce eu consider a fi oameni de succes 
și cu o atitudine pozitivă. La fiecare întâlnire, unul dintre 
membrii grupului sau un vorbitor din afară tine un discurs 
inspirational, motivant și energizant. Toată lumea din grup 
împărtășește nu numai nevoia de a exersa gândirea poziti- 
vă, ci și de a fi în compania oamenilor cu atitudine pozitivă. 


Este esenţial faptul că din acest grup fac parte o serie 
de autori de bestselleruri în domeniul autoperfectionarii. 
Ei cunosc cele mai multe dintre tehnicile de autoperfectio- 
nare disponibile și, cu toate astea, se adună săptămână de 
săptămână - la 6:15 dimineaţa, aș putea adăuga - ca să-și 
ofere sprijin unul altuia. Aș putea să pun pariu că fiecare 
dintre ei exersează zilnic un tip sau altul de gândire poziti- 
vă. Ei ştiu că, dacă ar sari peste asta în vreo zi, s-ar simţi un 
pic „scoși din circuit”. 

Știu că cei mai multi oameni resping ideea că practica 
constantă este necesară, altfel am fi cu toţii gânditori 

pozitivi. S-ar putea sa ajute daca va amintiti ca nici dusul, 
machiajul sau barbieritul nu rezistă, totuși nu va împotri- 
viti ideii de a incepe ziua cu un dus, barbierit sau machiaj 
nou. Acestea sunt activități revigorante - ca și gândirea po- 
zitivă. De fapt, te fac să te simţi grozav! 


lată-te, așadar, o mare de negativitate. Cum să începi să-ți 
schimbi gândurile acelea nefericite care îți răpesc puterea? 
Începi făcând tot ce ai face dacă n-ai fi în formă fizică bună. 
Creezi un program de exerciţii - în acest caz, pentru reantre- 
narea gândirii. Pentru a face asta, trebuie să treci la acţiune. 


Inainte de a-ţi oferi sugestii pentru un plan de acțiune, iti 
recomand să ai la îndemână următoarele lucruri pentru a-ţi 
face rutina zilnică mai eficientă și, cu siguranță, mai plăcută. 


1. Un mic casetofon sau CD player, iPod sau pe toate... 
orice ti se potriveşte când vine vorba de ascultare „portabilă”. 


2. Casete și CD-uri cu mesaje pozitive. Suntem atât de 
norocoși în lumea de azi să avem la dispoziție așa o gamă 
variată de materiale audio, pentru a ne crea o viziune pozi- 
tivă asupra vieţii. Printre acestea se află casete și CD-uri cu 
afirmaţii pozitive, de relaxare, de meditație, motivationale, 
de vizualizare si inspirationale. De asemenea, multe cărți 
inspirationale sunt acum disponibile si în format audio. 
După ce iti vei da seama de beneficiile pe care le vei obţine 
ascultând acest gen de material, te vei bucura construindu-ti 
o mare bibliotecă audio. 

3. Cărţi pozitive care inspiră si motivează. Iti sugerez 
să cumperi cărți, în loc să le imprumuti de la biblioteca. 
Motivul este că vei dori să subliniezi, să notezi în ele și să le 

recitesti de mai multe ori. Vei dori să „stăpânești” aceste 
cărți în toate sensurile cuvântului. Ele furnizează un sistem 
de sprijin incredibil, pe care îl ai la îndemână tot timpul. 
Cumpărarea acestor cărți și înregistrări audio s-ar putea 
să ti se pară o propunere costisitoare - si ai dreptate. Cu 
toate acestea, nu mă pot gândi la o investiție mai bună care 
să te ajute să-ţi creezi o viata mai bună. Dacă banii sunt o 
problemă, începe uşor. Important este SĂ ÎNCEPI! 


4. Cartonase index și post-it-uri. 


5. Citate pozitive. Gaseste-le pe acelea care-ti merg la 
suflet într-un fel sau altul. Iată câteva citate eficiente pen- 
tru mine: 


„Corăbiile se află în siguranţă în port, dar nu pentru asta 
au fost construite” - John Shedd 


„Cel mai bun drum către ieșire este prin interior” - Helen 
Keller 


„Nu sunt un ratat dacă nu reușesc... sunt un om de succes 
fiindcă am încercat” - autor necunoscut 


„Dacă mă gândesc cât de periculos este totul, nimic nu e 
chiar așa înspăimântător!” - Gertrude Stein 


Și ce zici de următorul: 


„Chiar dacă ţi-e frică... acționează!” - Susan Jeffers 


Notează fiecare citat pe un cartonaș sau pe un post-it. 
Pune-le apoi peste tot - pe oglinzi, pe birou, pe usa frigide- 
rului, în mașină, pe jurnalul tău și așa mai departe. S-ar 
putea să vrei să pui un citat care iti ajunge realmente la 
suflet pe mai multe cartonașe, astfel încât, oriunde te-ai în- 
toarce, să dai de el in chip de memento. Dacă ai înclinații 

artistice, fa un poster decorativ cu citatele tale si agata-l pe 
perete. Sau cumpara unul din acele postere extraordinare 
cu maxime inspirationale si folosește-l pentru a-ți decora 
peretele. 


Iti vei da seama că citatele se vor schimba adesea, pe 
măsură ce înaintezi în viata. Idei diferite au însemnătate în 
momente diferite. Continuă să schimbi citatele. Fii creativ; 
încearcă să faci asta cu bună dispoziție. După cum spunea 
umoristul Jan Marshall, „nu există nicio dovadă, cât de mică, 
cum că viata e serioasă!” Exagerează și fii șocant până când 
te întreabă prietenii ce se petrece. Distrează-te serios pe 
seama asta. 


6. Afirmatii. Am amintit mai devreme de casetele și 
CD-urile cu afirmaţii (la numărul 2). Ce este o afirmaţie? O 
afirmaţie reprezintă discursul intern în forma sa cea mai 
înaltă. Iti amintesti de puterea discursului intern din experi- 
mentul cu brațul? O afirmaţie este una dintre cele mai gro- 
zave, mai uşoare și mai ieftine unelte pe care le poţi folosi. 


O afirmaţie este un enunț pozitiv conform căruia ceva 
se întâmplă deja. Nu se întâmplă mâine sau în viitor, ci chiar 
acum. lată câteva afirmații: 


Eu mă rup de vechile tipare și îmi trăiesc viața. 

Eu mă relaxez, știind că fac fata la orice. 

Eu stau drept și îmi asum responsabilitatea pentru propria 
viata. 

Eu stiu ca sunt important si ma port ca atare. 


Eu eman căldură și iubire peste tot pe unde merg. 

Eu nu ma mai agat de trecut si am încredere că totul se în- 
tâmplă perfect. 


Eu îmi las viata să se desfășoare în liniște. 
Eu găsesc un avantaj în toate experiențele prin care trec. 
Eu sunt puternic și sunt iubitor, și n-am de ce să mă tem. 


Eu mă concentrez pe numeroasele mele binecuvântări. 


Sunt doar câteva cu care să începi. Eu cred atât de pu- 
ternic în afirmaţii, încât am creat trei înregistrări audio cu 
afirmaţii: Discurs interior pentru o zi plină de încredere, 
Discurs interior pentru liniște sufletească si Discurs interior 
pentru o iubire eficientă. Ascultarea acestor înregistrări 
audio iti va consolida, cu siguranţă, repertoriul de afirma- 
tii, pe măsură ce iti consolidezi sentimentele de încredere, 
liniște si iubire. 


lată câteva aspecte de ținut minte cu privire la afirmații: 


Enunţul afirmației să fie mereu la timpul prezent: 
Gresit: Eu îmi voi controla temerile. 


Corect: Eu îmi controlez temerile acum. 


Formulează întotdeauna afirmaţiile la modul pozitiv, 
nu la cel negativ. 


Greșit: Eu nu mă mai critic. 


Corect: Eu devin mai încrezător pe zi ce trece. 


Selectează afirmaţii care ţi se par potrivite pentru tine la 
un moment dat. Ce ti se pare potrivit se schimbă odată cu 
situaţia și cu propria dispoziţie. 

Si-acum ce sa faci cu toate aceste unelte? Voi exemplifica 
printr-o zi tipica in care pui la lucru aceste unelte de gan- 
dire pozitivă. Întreaga idee a programului poate fi redusă 
la șase cuvinte: VORBEȘTE MAI BINE DECÂT NEGATIVISMUL 
TAU. Si, după cum probabil ştii, asta reprezintă o provocare. 


Acea Gura-Spartă din interior are o vigoare incredibilă. 
Va opune rezistență în orice fel va putea ca să-și mențină 
puterea asupra ta. Odată ce vei controla acel glăscior, ai re- 
usit. În acel punct, gândirea pozitivă va deveni automata, 
astfel încât vor fi de ajuns numai câteva memento-uri zilni- 
ce ca să te mențină optimist! Dar la început trebuie să-i dai 
zor! Să parcurgem, așadar, prima zi în care vei vorbi mai 
mult decât Gura-Spartă. 


Programul intensiv al începătorului 
pentru gândire pozitivă 


1. Imediat ce te trezesti, porneste-ti playerul. Nu uita 
să alegi înregistrarea audio cu o seară înainte și să o intro- 
duci în aparat, gata să apeși butonul PLAY. O înregistrare 
cu afirmaţii iti oferă un mod grozav de a-ţi începe ziua 
(Discurs interior pentru o zi plină de încredere ar merge de 
minune aici). Sau poţi alege ca alternativă o meditaţie, un 
discurs motivational sau inspirational, ori un audiobook. 
Ce vremuri grozave pentru invatare si dezvoltare traim! 
După ce apesi butonul PLAY, stai întins cu ochii închiși si 
lasă gândurile iubitoare și pline de putere să fie asimilate. 
Trebuie să recunoști că e mai bine decât să stai întins în 
pat, gandindu-te cum că nu vrei să te scoli și să infrunti 
toate lucrurile groaznice si infricosatoare pe care le ai de 
făcut în acea zi. 

2. Cand te dai jos din pat, uita-te cu atentie la citatele 
pozitive cu care te-ai înconjurat - pe perete, frigider, oglindă 
și asa mai departe. S-ar putea să simţi nevoia să chicotesti 
putin cand vezi de ce are nevoie rasa umană ca să se simtă 
bine. 


3. Când te îmbraci, este un moment foarte bun să pui o 
muzică care să te binedispună. Poate fi muzică de relaxare, 
rock, clasică sau orice simţi tu că ţi se potrivește în acel 
moment. 


4. Tot în timp ce te imbraci, începe să repeti afirmaţiile 
pe care le-ai ales pentru ziua respectivă. Un loc grozav pen- 
tru repetarea afirmațiilor este în fața oglinzii. Repetă afir- 
matiile cel putin zece minute si continuă să faci asta de-a 
lungul zilei, când negativismul încearcă să-ți pătrundă în 
gândire. E nevoie de vigilenta pentru a observa când apare 
negativismul; se strecoară pe nesimţite. Dar de cum devii 
conștient de asta, începe să înlocuiești negativismul cu 
afirmaţiile. Nu lăsa glăsciorul să preia controlul. Vorbește 
mai mult decât Gura-Spartă! Îţi promit că, prin exerciţiu, 
vocea cu atitudine negativă va deveni o raritate, iar cea cu o 
atitudine pozitivă va fi regula. Trebuie să crezi că repetiţia 
constantă va funcționa în cele din urmă. 


NOTĂ: La început îţi sugerez să nu dai drumul la televizor 
sau la radio ca să asculti știrile, dacă asa ai obiceiul. Pro- 
gramul de știri este peste măsură de negativ. Deocamdată, 
lasă vocea pozitivă aleasă de tine să fie singura știre pe 
care o auzi în timp ce te pregătești pentru întâmplările zi- 
lei. Dacă ai obiceiul să citești ziarul la micul dejun, citește, 

in schimb, una dintre cartile de dezvoltare personala cu 
tematica motivationala sau inspirationala. 


Pe cand predam un curs pe tema fricii, in New York, 
i-am instruit pe cursantii mei sa se tina cu totul departe de 
stiri, ca un experiment. Au fost surprinsi de diferenta pozi- 
tivă pe care au constatat-o în viata lor. În loc să discute cu 
prietenii despre cat de jalnica era situatia in lume, au ince- 
put să împărtășească ideile pozitive pe care le aflaseră din 
cărțile de dezvoltare personală, iar conversațiile lor au de- 
venit mai pline de viata si mai interesante. 

După ce-ţi însușești obiceiul de a gândi pozitiv, poţi 
să reiei lectura ziarului sau să asculti știrile. S-ar putea sa 
descoperi că ai acum o abordare mai constructivă a presei, 
văzând în „știrile proaste” oportunităţi de a-ți asuma răs- 
punderea pentru tine și pentru comunitate. 


5. Dacă faci sport zilnic, acesta este un moment oportun 
pentru a-ți amplifica gândirea pozitivă. Afirmatii precum: 
„Pot să simt energia curgându-mi prin corp” sau „Îmi fac o 
zi frumoasă” iti vor face programul de exerciții mult mai 
eficace. 


6. Micul dejun e gata și e momentul să pleci la serviciu. 
Eu trăiesc în Los Angeles și aud adesea oamenii plângându-se 
de timpul pe care îl petrec în mașină. Eu nu mă aflu printre 
ei! Mi-am transformat mașina într-un „templu al învățăturii” 
și abia aştept să mă urc la volan. De cum pornesc motorul, 
dau drumul la una dintre casete sau la unul dintre CD-uri. 
Ascult fie mesaje motivationale sau inspirationale, fie muzica 
ce mă înviorează. Unii oameni consideră statul în mașină 
un timp pierdut, pe când eu îl văd ca fiind foarte productiv. 

Fără drumul cu mașina, pierd o groază de timp în care pot 
să ascult. 


NOTA: Nu folosiţi înregistrări audio de relaxare sau medi- 
tatie în mașină, din motive evidente. 


Dacă mergi pe jos la serviciu, echipamentele audio mo- 
derne pot face posibilă ascultarea înregistrărilor audio pe 
drum... sau poți să-ți repeti afirmațiile. Dacă lucrezi de-acasă, 
ai noroc, pentru că poţi să pui mesajele pozitive toată ziua, 
în timp ce-ţi faci treburile sau iti rezolvi comisioanele. lar 
dacă ai copii mici acasă, gândește-te la impactul pozitiv pe 
care îl vor avea aceste casete asupra minții lor tinere si 
impresionabile. 


7. Când intri în birou, fii atent la mesajele pozitive pe 
care le-ai plasat deja acolo. Din nou, poţi sa chicotesti putin 
singur. Te ajută să te destinzi în toate privintele. 


8. Alege o afirmaţie specială pentru ziua respectivă. Apoi 
scrie-o în jurnal. Dacă rămâi fără afirmaţii, alege una care ti 
se potrivește din cărțile mele de Discursuri interioare sau 
din înregistrările audio. Sau poţi să-mi vizitezi pagina web și 
să foloseşti afirmaţia zilnică pe care o postez acolo. De câte 
ori îți consulti jurnalul, spune afirmaţia de cel putin zece ori. 
Poţi să pui și o afirmaţie specială pe birou, într-un loc în care 
să fie tot timpul vizibilă. Chiar acum afirmaţia de pe biroul 
meu este: „Totul se întâmplă perfect”. Este acolo să-mi aducă 
aminte că, indiferent ce se întâmplă, referitor la orice situaţie 
din viata mea, eu voi învăța si mă voi dezvolta. Un memento 
cu adevărat grozav! 

9. Afară de cazul in care ești de-a dreptul masochist, vei 
dori să mentii nivelul înalt de energie și starea de încuraja- 
re la care ai ajuns în timpul ritualului de dimineaţă. Pe 
măsură ce presiunile zilnice și îndoielile încep să se stre- 
coare, ofera-ti pur și simplu o „doză” de energie pozitivă. 
Nu trebuie decât să-ţi repeti întruna afirmaţiile, până când 
simţi ca-ti revin puterea și optimismul. Și Gura-Sparta va 
încerca să-ți pătrundă în gândire toată ziua; aminteste-ti 
să vorbesti mai mult decât ea. Mentine aceste doze pozitive 
zi și noapte. 


10. Înainte de culcare, pune în player o înregistrare au- 
dio de relaxare și lasă-te învăluit de mesajele liniștitoare. 
Discurs interior pentru liniște sufletească ar fi o alegere foarte 
bună pentru a-ţi induce un somn odihnitor și fericit... sau 
orice altă înregistrare audio care iti dă un sentiment de li- 
niște. E mult mai bine decât să asculti Gura-Spartă, care 
încearcă să te convingă că viata ta are lipsuri, iar tu nu ești 
destul de bun. Oribil! Alunecă, în schimb, într-un somn fe- 
ricit cu înregistrarea care iti furnizează mesaje de iubire și 
ocrotire. 


Te rog să mă crezi când îți spun că întreaga lume se va 
schimba în bine dacă te vei angaja să parcurgi acest pro- 
gram. Gândirea pozitivă iti schimbă totul în viata. Fara 
Gura-Spartă cea negativistă, te vei întreba de ce ti-era tot 
timpul atât de frică înainte. Vei avea o energie pe care n-ai 
crezut-o niciodată posibilă. Vei râde mult și vei iubi mai 
mult. Vei atrage din ce în ce mai multi oameni pozitivi în 
viaţa ta. Vei fi mai sănătos din punct de vedere fizic. Te vei 
bucura că trăiești. 

Într-o scurtă perioadă de timp (vei sti când esti gata), 
poți s-o lași mai ușor si să începi un program de întreține- 
re. Lasă, totuși, să treacă o lună, înainte să scurtezi. Dacă în 
unele zile n-ai fost atât de silitor pe cât ai fi vrut, nu lăsa 
Gura-Spartă să te dojenească. Parcă o aud zicând: „Vezi, nu 
poți nici măcar să urmezi un program simplu ca ăsta. N-o 
să te simți bine niciodată. Esti incorigibil”. Nu uita că cea 
care vorbește e Gura-Spartă, iar tu poți să vorbeşti mai 
mult ca ea. „Eu fac totul perfect!” este o afirmaţie grozavă 
pentru clipele în care Gura-spartă încearcă să-ți spună că 
ai dat-o în bară. 


Oricât de mult aș insista că gândirea pozitivă are nevo- 
ie de exercițiu zilnic, și tot n-ar fi de-ajuns. Eu o practic de 
ani de zile, și tot mai petrec ceva timp, în fiecare zi, concen- 
trându-mă pe eliminarea negativismului din gândire. Dacă 
mă opresc de tot, așa cum am făcut în anumite ocazii, știu 
că sentimentele mele bune se vor diminua încetul cu înce- 
tul. Slavă Domnului că e ușor să îţi reintri în ritm urmând 
pur si simplu programul. Atunci mă întreb de fiecare data: 
„De ce am renunţat să fac ceva care mă face să mă simt atât 
de bine?” 


Încă un aspect important despre gândirea pozitivă: Este 
important să n-o foloseşti ca scuză pentru negare. Începem 
să ne simțim atât de bine, simțind puterea gândurilor pozi- 
tive, încât este tentant să înăbușim orice tristețe sau suferință 
care există, nu numai în viata noastră, ci si în lume. 


Da, există suferință și în viaţa noastră. Cu toţii avem par- 
te de pierderi și dezamăgiri. Nimeni nu este imun. lar gândi- 
rea pozitivă autentică permite lacrimilor să curgă, știind 
mereu că vom depăși suferința si vom trăi o viata frumoasă 
și productivă. Da, există suferință în lume... iar gândirea 

pozitiva autentica permite lacrimilor sa curga si pentru lume. 
Foametea exista. Rasismul exista. Razboiul exista. Proble- 
mele de mediu exista. Si tot asa. Lasa lacrimile sa curga, 
iar apoi implicd-te! Implica-te avand sentimentul pozitiv 
că se poate face ceva, chiar dacă răspunsul nu e ușor de 
vazut. Negarea duce la inactivitate... la fel si senzatia de 
zadarnicie. 

Nimeni nu este imun la suferinta, si aceasta n-ar trebui 
negata atunci cand exista. Secretul este sa stii ca poti sa duci 
o viata productivă si cu însemnătate, indiferent de circum- 
stantele exterioare. Gandirea pozitiva are rolul de a-ti da un 
supliment de putere, pentru a te ajuta sa faci fata indife- 
rent ce iti oferă viata. Nu „pasele proaste” iti domină viata; 
ci forta ta neinfranta. lar cand simti forta neinfranta, poti sa 
faci cu adevarat fata oricareia dintre temerile tale, dintr-o 
poziţie de putere - genul de putere care poate face cu ade- 
vărat să se întâmple chestii bune. 


6 


CAND „EI” NU VOR 
SA TE DEZVOLTI 


Tae și ceața încep să se ridice. Viața pare mai ușor 
de controlat acum, că ai adoptat atitudinea „Pollyanna”. Când 
începi să pui la treabă nou-descoperita ta atitudine pozitivă 
și să faci câteva schimbări mult dorite, te trezești deodată că 
ceva este nelalocul lui cu oamenii din viata ta. Începi să-ți 
dai seama că, și în căminul tău, și în afara acestuia, câtorva 
dintre persoanele apropiate pare să nu le placă schimbările 
tale - chiar dacă tu, cel vechi, erai un dezastru total! Ce se 
întâmplă? 

Se întâmplă că ceilalţi s-au obișnuit să relationeze cu 
tine într-un anumit fel, iar când acel tipar de relationare 
este distrus, ei sunt mai mult sau mai putin deranjati. Chiar 
dacă o înţelegi, această supărare poate fi anxioasă. Nu 
numai că te temi să mergi mai departe, acum te temi și să 
nu-ți pierzi relaţiile. Tocmai când ai nevoie de o echipă de 
suporteri, te trezești înfruntând singur trupele inamice. 


Înainte de a discuta cum să te descurci cu membrii fa- 
miliei care au dificultăți să se obișnuiască cu schimbarea 
ta, uită-te bine la oamenii din viata ta, în general. Iti spriji- 
na dezvoltarea sau te trag în jos? Te simți bine lângă ei sau 
te simţi „contaminat” de negativismul lor? Sunt entuzias- 
mati de noul tu care se ivește sau ar prefera vechiul tu, de 
care te lepezi? Dacă ultima parte a celor trei întrebări este 
adevărată, atunci este vremea să te gândești să faci niște 
schimbări. 

Tine minte ca telul tau este sa treci De-la-durere-la-pu- 
tere in felul in care iti porti frica si nu uita: 


SA AI SPRIJINUL UNUI GRUP DE OAMENI 
PUTERNICI, MOTIVATI SI INSPIRATIONALI 
ITI DA UIMITOR DE MULTA PUTERE. 


Daca acum te faci mic de tot, dandu-ti seama ca oamenii 
din viata ta apartin categoriei de persoane slabe, blocate si 
deprimate, nu te ingrijora. Constientizarea acestui fapt re- 
prezinta cheia solutiei. Cei mai multi dintre noi nu suntem 
conștienți ca apartinem mulțimii vaicarete, până când nu 
ne mai văicărim. Cand devenim conștienți, totul începe sa 
se rezolve de la sine. 


Cum? E chiar simplu. Când începi să te dezvolti, observi 
că nu mai vrei să te afli în preajma oamenilor deprimati. 
Negativismul este contagios, și vei pleca fiindcă te simţi rău 
după ce stai în compania unei persoane cu o atitudine ne- 
gativă. Și atitudinea pozitivă este contagioasă, iar timpul 
petrecut cu o persoană cu atitudine pozitivă te va face să te 
simţi de parcă ai putea să-ţi întinzi aripile si să zbori. In 
curând, vei începe să le deosebești. Energia este tangibilă, 
și pe măsură ce devii mai conștient, vei simţi dacă o per- 
soană este pozitivă sau negativă... și vei fi atras în mod au- 
tomat spre cea pozitivă. Oamenii din viaţa ta sunt un bun 
indicator al felului în care functionezi la nivel emotional. 
Cine se aseamănă, se adună. Când începi să te schimbi, vei 
atrage în mod automat un gen diferit de persoane și vei fi 
atras de acestea. 


Când discutăm despre acest aspect la cursurile mele, 
întrebarea care se pune mereu este: „Toate bune și frumoase, 
dar eu ce fac cu vechii prieteni de care m-am lepădat?” 

Multi dintre cursanti si-au exprimat sentimentul de vina la 
gândul că își lasă în urmă vechii prieteni. E de înțeles, dar 
cu totul nepotrivit. În primul rând, ei presupun că vechii 
lor prieteni nu sunt destul de puternici încât să-și ducă 
viata înainte fără ei. E un pic arogant din partea lor și, mai 
mult decât atât, îi desconsideră pe acei prieteni. Pot să-ți 
garantez că, atunci când tu te vei retrage din viata lor, își 
vor găsi noi prieteni să le ţină companie. Societatea Văică- 
retilor va exista multi ani de-aici înainte, iar prietenii tăi 
vor fi mereu bineveniti acolo. 

Există și o altă posibilitate: energia ta nou-găsită îi va 
destepta pe prietenii tăi către noi posibilităţi, iar ei s-ar pu- 
tea să ti se alăture în călătoria spre putere, acțiune și iubi- 
re. Bineînţeles că asa ar fi ideal. E important să-ți amintesti 
că, chiar și în compania vechilor prieteni, vei dori să-ţi lar- 
gești sistemul de sprijin, astfel încât să ai de urmat tot felul 
de modele „avansate', care să-ţi arate drumul. 


Despre ce fel de sistem de sprijin vorbesc? Despre cel 
care te face să te simţi minunat în pielea ta. Astfel încât, atunci 
când spui că vrei să te întorci la școală, să-ţi găsești un nou 
loc de muncă sau orice altceva, prietenii tăi să spună: „Cred 
că e o idee fantastică. Te vei descurca de minune. Nu-ţi face 
griji... ești capabil. Dă-i drumul!” 

Despre acest fel de sprijin vorbesc, în loc de: „Nu-ţi asumi 
un risc cam mare? E atâta concurență, n-o să reusesti. De 
ce nu lași lucrurile așa cum sunt?” Când auzi asemenea vorbe, 
e vremea să fugi în direcția opusă. 

Printre prietenii noi pe care ti-i faci, include-i pe unii care 
sunt mai avansați decât ești tu în acel moment. După cum 
afirmă Marilyn Ferguson în apreciata ei carte The Aquarian 
Conspiracy (Conspirația Vărsătorului): 

„Dacă e să ne găsim drumul prin ape tulburi, ne slujește 
mai bine compania celor care au construit poduri, care 
au depășit disperarea si inertia”. 


Deși e un sentiment grozav să poți conduce oamenii că- 
tre un loc mai bun, e și o usurare să fii condus de alţii care 
pot să-ţi arate calea. Viaţa devine mai distractivă si mai putin 
încordată când nu trebuie să fii pionier pe cont propriu. 
Oamenii pozitivi au un fel de lejeritate. Au învățat să nu se 
ia în serios si e o bucurie să-i ai în preajmă. Asta nu în- 
seamnă că cei care gândesc pozitiv sunt „superficiali”. „Mu- 
chia din interior”, grupul pe care l-am amintit în capitolul 
trecut, nu sprijină numai gândirea pozitivă, ci și pe oameni, 
pentru a-și extinde propria viziune asupra lumii și a crea o 
planetă mai sănătoasă. Când ne preocupă ceva mai important 
decât noi, temerile ne sunt reduse semnificativ. Ne simțim 
parte a unui întreg mai mare - nu suntem singuri și, poate 
pentru prima oară, suntem conștienți de finalitate. 

Este incredibil de important să ai un grup de sprijin, 
pentru liniștea ta sufletească și pentru senzaţia de putere. 
Oricât de mult aș insista, tot n-as putea să arăt cât de im- 
portant este acum să începi să ai oameni puternici în viața 
ta, sub forma unui grup organizat sau pur și simplu sub 
forma unui grup de prieteni aflați în mod conștient în pro- 
cesul de dezvoltare. Încă o dată, nu-ţi face griji pentru pri- 
etenii negativiști. S-ar putea ca, de îndată ce nu vei mai fi 
de acord cu rolul lor de victimă, fie să dispară, fie să ti se 
alăture pe calea spre putere și iubire. 


Cum să începi? Gândește-te la oamenii pe care i-ai întâlnit 
recent și pe care îi admiri. Fă ceva muncă de detectiv și află-le 
numerele de telefon. Suna-i și spune-le că ai fost impresionat 

cand v-aţi întâlnit prima oară si că ai vrea să-i cunoşti mai 
bine. Invită-i apoi la prânz sau la cină. Știu că la început 
poate fi foarte înspăimântător. Prima oară când am făcut-o 
eu, acum multi ani, îmi tremura efectiv mâna când formam 
numărul. 


Spre uimirea mea, femeia pe care o alesesem să-mi fie 
prima prietenă a fost încântată că am sunat-o. Pe-atunci 
respectul meu de sine era atât de scăzut, încât mi-am ima- 
ginat că va face orice ca să mă evite. Dimpotrivă, mi-a spus 
că e foarte încântată că am sunat-o. „Da?” a fost răspunsul 
meu nesigur. Am petrecut o seară plăcută împreună și sun- 
tem prietene bune și astăzi. Iniţierea relaţiilor a devenit 
mai ușoară pentru mine odată cu trecerea timpului, iar as- 
tăzi sunt binecuvântată cu un cerc de prieteni fantastici. 


Ideea este ca trebuie să depui efort. Atatia oameni stau 
acasă, așteptând să sune telefonul și întrebându-se de ce 
sunt tot timpul singuri. Nimic n-o să vină la tine - mai ales 
la început. Trebuie să te apuci si să-ţi creezi sistemul de 
sprijin pe care îl dorești. Chiar dacă pare înspăimântător, 
acționează! Chiar dacă primești câteva refuzuri, continuă 
să formezi numerele de telefon. Dacă primești un răspuns 
bun din zece, e grozav. Tine minte că oamenii se simt flatati 
de interesul tău, chiar dacă iti refuză invitația, din motive 
personale. Îi vei fi făcut să se simtă bine doar pentru că i-ai 
sunat. Când suni, dă dovadă de discernământ. Alege pe ci- 
neva despre care ai impresia că se află cu câțiva pași în fata 
ta, din punct de vedere al dezvoltării personale. Va fi grozav 
pentru încrederea ta în sine, când vei afla, în cele din urmă, 
că ești cu mult înaintea sa în multe domenii. Avem tendința 
să ne subestimăm foarte mult. Un loc bun pentru a găsi 
astfel de oameni îl constituie cursurile, workshopurile și 

seminarele pentru dezvoltare personală. Acolo vei întâlni 
oameni aflați deja pe această cale. Veţi avea multe în comun 
și există probabilitatea să găsești mai multă deschidere la 
astfel de oameni. 


Acum, că ai făcut ordine printre prietenii tăi, următoarea 
ta întrebare ar putea fi: Ce mă fac dacă partenerul meu este 
cel care mă trage în jos? 


Aceasta este o întrebare importantă. Adesea, partene- 
rul opune cea mai mare rezistență dezvoltării noastre. Deși 
suntem adesea șocați și dezamagiti de lipsa sprijinului din 
partea lui, nu e chiar atât de surprinzător. Partenerii noștri 
au adesea impresia că au mult de pierdut când începem 
să agitam apele. S-ar putea să le ia ceva timp ca să-ți dea 
seama că au mai mult de câștigat din această dezvoltare 
noastră. Următoarele două povești constituie exemple 
extreme despre cât de dificil este pentru un partener să 
accepte schimbarea - chiar dacă schimbarea reprezintă o 
însănătoșire. 


Doris 


Doris a fost una dintre primele mele cursante. Locuia 
în Garden City (Long Island) și de optsprezece ani era prea 
înspăimântată să se aventureze mai departe. De fapt, în cei 
câţiva ani dinainte să vină la cursul meu, nici nu prea ieșise 
din casă. Suferea, după cum s-ar putea să fi ghicit, de ago- 
rafobie. Cursul pe care îl tin eu este orientat către temerile de 
zi cu zi, nu către fobii. Totuși, ceva a atras-o la cursul meu. 

Ca să ajungă aici, soţul ei, Ted, a trebuit s-o aducă cu 
mașina la New York, s-o conducă la curs și s-o aștepte jos. 
Era prea înspăimântată să facă totul singură. Când i-a venit 

randul sa vorbeasca, i se citea chinul pe fata. Intrase in pa- 
nica la gandul ca va avea un atac de panica. 


Am folosit cu Doris tehnica numită „intenție paradoxală”, 
care, mai simplu spus, constă în încurajarea de a face exact 
ce se temea să facă. Lucrurile fata de care opunem rezis- 
tenta persistă. Asa că i-am spus să nu opună rezistenţă si 
să ne ilustreze cum arată un atac de panică. După cum pre- 
văzusem, nu i-a ieșit, oricât s-a străduit, și în cele din urmă 
a început să râdă, la fel ca noi toți. Din acel moment, a făcut 
primul pas spre drumul către însănătoșire. Și-a dat silinta 
să facă toate temele pentru acasă, și în scurt timp șofa, fă- 
cea cumpărături și chiar lua metroul. Cursantii și cu mine 
am văzut-o transformându-se chiar sub ochii noștri. 


Într-o zi, a venit la curs puţin tulburată. A spus: „Pe 
măsură ce încep să mă simt din ce în mai bine, îmi dau 
seama că soțul meu încearcă să mă saboteze. De fiecare 
dată când plec de acasă, încearcă să-mi bage în cap tot felul 
de gânduri înfricoșătoare. Când vin acasă entuziasmată de 
vreo nouă victorie, se retrage și devine foarte distant. Sunt 
atât de furioasă pe el! Nu înţeleg ce se întâmplă! De ce 
mi-ar face una ca asta?” 


Pentru noi toţi cei care ne-am schimbat dramatic tipa- 
rele de relationare cu oamenii din viata noastră, răspunsul 
era evident. Ted o făcea din mai multe motive. În primul 
rând, se simțea ameninţat de schimbările ei. Înainte ca ea 
s-o apuce pe calea spre recuperare, avea o soţie care-l aș- 
tepta întotdeauna acasă. Nu trebuia să se preocupe nicio- 
dată, nu trebuia să fie suspicios din cauza a ceea ce ar fi 
putut să facă ea în lumea de-afară. Avea o siguranță extra- 
ordinară din acest punct de vedere, chiar dacă viaţa lor era 
asa de limitată, ca rezultat al fobiei ei. 

În al doilea rând, exista, probabil, și o îngrijorare reală 
în comportamentul lui. De ani de zile, ea era o mică pasăre 
în colivie. Erau slabe şanse să i se întâmple ceva rău între 
patru pereţi, dar acum, că ieșea în lume, mergând pe stră- 
zile din New York, lui îi era, fără îndoială, frică să nu i se 
întâmple ceva rău. Așa cum ne facem griji pentru copiii 
noștri care traversează singuri strada pentru prima dată, 
el își făcea griji pentru „copilul” lui, care, din multe puncte 
de vedere, traversa strada pentru prima dată. 

În ultimul rând, independenţa ei îl îngrijora. Timp de 
mulți ani, ea avusese nevoie disperată ca el să facă totul 
pentru ea. Acum, ea funcționa pe cont propriu. Avea să-l 
mai vrea si de aici în colo, dacă nevoia nu mai exista? 


Ţinând cont că astfel de gânduri îi treceau prin minte, 
nu e de mirare că lui Ted i-a fost greu să o sprijine pe Doris 
în dezvoltarea ei. Vorbind despre ce s-ar putea să simtă el, 
ea a început să-și dea seama că el era cel care avea nevoie 
de sprijin din partea ei. A recunoscut că propria supărare a 
împiedicat-o să-i ofere sprijin. lată ce spus: „Cum să liniș- 
testi pe cineva căruia simți că vrei să-i tragi un pumn în 
față?” 

Le-a luat ceva timp, dar, din fericire pentru Doris și Ted, 
au putut să facă față schimbărilor care trebuiau să aibă loc, 
astfel încât căsnicia lor să funcționeze pe baze mai trainice. 
A ajutat foarte mult faptul că Doris era sigură că nu avea să 
mai redevină niciodată persoana jalnică dinainte, cea ,,tin- 
tuită în casă”. Dacă avea să-și piardă soțul din cauza asta, 
asta era! Simtea că are dreptul la sănătate, după toţi acei 
ani de suferință. Lui Ted i-a fost limpede, așadar, că mani- 
pulările lui n-aveau să funcționeze. Ori se adapta, ori își 
pierdea soția. Egoul lui a fost destul de puternic încât sa 


CÂND „EI” NU VOR SA TE DEZVOLŢI 115 


depășească sentimentul de ameninţare și, în cele din urmă, 
a devenit un sprijin enorm pentru Doris. 


Rona 


Povestea Ronei sia lui Bill este asemănătoare. Rona este 
acum o femeie frumoasă, care arată de parca ar fi desprin- 
să din revistele de modă. Acum trei ani cântărea 113 kg. 
Doctorul o avertizase că, dacă nu slăbește, sănătatea ei va 
avea de suferit. Cu o voinţă incredibilă, a slăbit și și-a men- 
ținut silueta zveltă. Odată cu pierderea în greutate, a ieșit 
la iveală o femeie nouă. 


Ca și în cazul lui Doris, relația Ronei cu soțul său a tre- 
cut prin multe schimbări înainte ca el să accepte că are o 
soţie frumoasă, care atrage atenția bărbaţilor oriunde se 
duce. În mod subtil, a încercat să-şi submineze soţia cea 
nouă și frumoasă, acuzând-o că flirtează, refuzând să facă 
sex cu ea, cumpărându-i mâncare care îngrașă și folosind 
alte asemenea tertipuri. 


Bill este în esență un om bun, așa că a fost șocat când 
și-a dat seama că se simţea amenințat de faptul că soţia lui 
devenea mai sănătoasă. Când a văzut cât de distructivă era 
nesiguranța lui pentru el și Rona, a cerut ajutor specializat. 
Căsnicia lor este acum înfloritoare. 


Nu toate relaţiile sunt atât de sănătoase ca cele ale lui 
Doris și Rona, iar o schimbare în contractul nescris al par- 
teneriatului poate semnala sfârșitul relaţiei. Deși gândul că 
relația ta s-ar putea destrăma este, probabil, foarte înfrico- 
sator, în realitate nu știu pe nimeni care să fi ales calea dez- 
voltării, în locul relaţiei, și să fi regretat această alegere! 


lată două exemple: 

Richard 


Richard nu-si asuma riscuri de obicei. Era un contabil 
care isi primea la două săptămâni cecul de salariu, din care 
trăiau el, soția lui și cei doi copii ai lor. Apropiindu-se de 
patruzeci de ani, a hotărât că viata oferea, probabil, mai 
mult decât ce trăise el până atunci. Una dintre companiile 
pentru care lucrase foarte mult era de vânzare. Era o com- 
panie mică, în domeniul computerelor, care se arăta pro- 
mitatoare. Când au discutat ideea strângerii capitalului si 
cumpărării companiei, soția lui n-a putut face fata - îi era 
amenințată siguranţa financiară. Evident că n-avea încre- 
dere în capacitatea lui de a o face să meargă. 


Richard a hotărât că, pentru liniștea lui, trebuia să în- 
cerce. Putea să fie un eșec, dar dacă n-o făcea, avea să-și 
petreacă restul vieții făcând ceva ce nu voia să facă. În ciuda 
dezacordului soției, a cumpărat-o cand a putut, în sfârșit, 
să strângă suma respectivă. 


Situaţia de-acasă s-a schimbat drastic în timpul acestui 
proces. Firește că etapele de început ale derulării unei afa- 
ceri noi cer foarte mult timp. N-a simţit decât resentimente 
din partea soției. N-a primit sprijin sau încurajare din par- 
tea ei. l-a cerut să se implice alături de el în companie, căci 
copiii puteau să-și poarte singuri de grijă. Ea a refuzat. 

Căminul lor a devenit un câmp de bătălie, și în momen- 
tul în care și-a dat seama că era fericit să plece dimineața 
de acasă și nefericit să se întoarcă seara, s-a hotărât că ve- 
nise vremea să pună capăt relaţiei. Și în ziua de azi, soția 
lui îl consideră egoist și nepăsător, pentru simplul fapt că 
n-a vrut să joace după regulile ei. 


In cele din urmă, Richard a obținut divorţul și un suc- 
ces extraordinar cu afacerea. S-a dezvoltat, iar soţia lui n-a 

putut sa se dezvolte odata cu el. Pe el il trec fiori cand pri- 
veste în urmă și se gândește unde ar fi fost si acum, daca 
n-ar fi apucat sansa care se ivise. Constiinta de sine i s-a 
schimbat spectaculos în mai bine. l-a fost frică... si a acționat, 
chiar dacă asta a însemnat destrămarea căsniciei. Acum 
este recăsătorit cu o femeie care-i încurajează dezvoltarea, 
așa cum o încurajează și el pe a ei. Se dezvoltă împreună. 


Sheila 


Și Sheila a ales dezvoltarea în locul unei relaţii disfunc- 
tionale. S-a căsătorit de foarte tânără si în primii patru ani 
de căsnicie a născut două fete. N-a trecut mult până să se 
instaleze nemulțumirea și, cu sprijinul soțului ei, Roger, s-a 
întors la școală să-și termine studiile. Deși la început i-a fost 
teamă că și-a pierdut capacitatea de a învăţa, după o absență 
de cinci ani, a fost prima din clasă și a absolvit magna cum 
laude. Acest succes a încurajat-o să-și obțină diploma de 
masterat și, în cele din urmă, pe cea de doctorat. 


Cât a fost studentă, lucrurile au părut să meargă bine 
cu Roger. Era mândru de „mica lui studentă” și chiar era de 
mare ajutor cu copiii. Când și-a agăţat, în sfârșit, diploma 
de doctorat pe perete, după mulţi ani, relația cu soţul ei a 
părut să se schimbe. Nu mai era mica lui studentă. Era o 
profesionistă în toată regula, cu o diplomă de studii postuni- 
versitare - mai ceva decât diploma lui de masterat. În acel 
moment, au început criticile, lipsa de comunicare și întârzi- 
erile lui după orele de muncă. A început o relaţie cu altă 
femeie care, deloc surprinzător, nu avea studii universitare. 


Roger n-a putut să facă fata marii dezvoltări a Sheilei 


ca ființă umană, iar ea a pus capăt relaţiei. A fost dureros la 
început - fuseseră împreună doisprezece ani - dar ea a 

început să simtă bucuria descoperirii propriilor capacități. 
Nu a regretat niciodată alegerea de a se întoarce la școală 
și de a-și crea o carieră înfloritoare. 


Fiicele ei, supărate la început, sunt acum foarte mândre 
de succesul ei uriaș. Lor le servește drept extraordinar mo- 
del de urmat. Acum este căsătorită cu un bărbat care adoră 
realmente că ea se descurcă atât de bine „în lume”. Energia 
ei le luminează viata, iar el o iubește pentru că este o per- 
soană așa de interesantă. Evident că el nu se simte amenin- 
tat de continua ei dezvoltare. 


Știu că relaţia ta cu partenerul nu e superficial| și că 
adesea e nevoie de un curaj imens pentru a risca să tulburi 
apele. Întotdeauna există un risc, dar este unul pe care eu 
cred că merită să ţi-l asumi. Când alegi să rămâi „blocat” 
pentru că nu vrei să-ţi superi partenerul, începi să ai resen- 
timente din cauză că n-ai avut sansa să te dezvolti. În cele 
din urmă, relaţia devine foarte încordată și nu e neobișnuit 
ca ruptura să survină oricum. 


Sugestia mea este: 


AI ÎNCREDERE CĂ PARTENERUL TĂU VREA CE E MAI BUN 
PENTRU TINE ȘI CĂ VA IUBI ÎN CELE DIN URMĂ 
SCHIMBĂRILE TALE POZITIVE. 


Cel mai probabil, perechea ta se va simți usurata de 
nou-descoperita ta putere - îi mai ia din povara responsa- 
bilitatii. Celor mai multi dintre noi le-ar plăcea să știe ca 
oamenii din viata noastră sunt puternici, sănătoși și iubi- 
tori, nu doritori de atenţie, slabi și neajutorati. Gândește-te 
la asta: Dacă perechea ta preferă, într-adevăr, să ai nevoie 
de atenţie, să fii slab si neajutorat, chiar vrei să fii în acea 
relație? 

Nu numai partenerii nostri au o perioada dificila atunci 
cand ne simtim insufletiti de posibilitatile existente. Si cu 
ceilalti membri ai familiei se intampla la fel. Copiii s-ar pu- 
tea sa se bosumfle, iar parintii sa ne critice. S-ar putea ca si 
ei să fi devenit obisnuiti să relationeze cu noi într-un anumit 
fel și să opună rezistenţă la schimbările noastre. 

Copiii sunt maeștrii manipulării, și crede-ma când iti 
spun că vor profita adesea de tendința noastră de a ne sim- 
ti vinovați. Părinţii au propriul lor stil. De obicei remarcile 
lor umilitoare sunt subtile și „dulci”, ca de pildă: „Dragă, 
ești sigur că poţi să faci asa ceva? Ştii, niciodată nu te-ai 
prea priceput să faci ceva pe cont propriu” sau „Draga mea, 
mai bine te-ai mai gândi în privinţa divorțului. Nimeni nu 
vrea o femeie trecut| de treizeci de ani, mai ales cu doi copii” 
sau „Ai devenit așa un egoist în ultima vreme. Nici nu te 
mai recunosc”. Foarte adesea, părinții nu-și dau seama că 
subminează încrederea de sine a copiilor, iar când le este 
atrasă atenția asupra acestui fapt, se opresc să mai critice. 


I-am spus odată mamei mele că este evident că nu are 
încredere în mine, fiindcă își face griji tot timpul în privinţa 
mea. Mi-a spus că e ridicol, că ea crede că sunt cea mai des- 
teaptă si mai capabilă femeie pe care o cunoaște. l-am atras 
atenția că, dacă ar fi așa, atunci grijile ei ar fi nejustificate. 
A părut surprinsă și pentru prima dată și-a dat seama că 
felul în care îmi vorbea în mod obișnuit era același de când 
aveam doi ani, și că nu mai avea nicio legătură cu realitatea 
prezentă. Din această conversaţie a rezultat un miracol: a 
devenit una dintre persoanele care-mi dau cel mai mult în- 
credere in mine. „Poţi s-o faci. Poti să faci orice îți pui în 
gând!” Da, chiar așa a început să-mi vorbească. 

Unii pot fi binecuvantati cu o familie care îi susține in 
tot ce fac, dar nu se întâmplă mereu așa. Adesea, membrii 
familiei sunt extrem de posesivi și asta conduce la un grad 
foarte mare de manipulare. Este important să învăţăm 
tehnici care să creeze o situație din care toate părțile 
implicate să aibă de câștigat. Ușor de spus, greu de făcut. 
Schimbarea comportamentului e si-asa dificilă, si fara să 
mai trebuiască să facem față comportamentului „nebunesc” 
al persoanelor apropiate. 


Din nou, vorbesc din experienţă. Când m-am întors la 
facultate, se părea că toată lumea e supărată - mama, soțul 
meu de-atunci, copiii și prietenii mei. Mama nu putea să 
înțeleagă cum am putut „să-mi las” copiii; soțului meu nu-i 
plăcea că aveam o viață separată de el; copiii mei m-au fă- 
cut să mă simt vinovată că nu mai eram acolo să le satisfac 
toate nevoile; iar prietenele mele, care pe-atunci erau toa- 
te casnice și mame, s-au aliat cu cei de mai sus. 


Să spun că asta m-a făcut să mă simt nesigură în legă- 
tură cu decizia mea ar fi un adevăr rostit pe jumate. 


Reacția mea a fost să mă cert cu toți cei care-mi făceau 
greutăţi. A fost o perioadă de mare neliniște. Pe-atunci nu 
eram destul de matură să înțeleg de ce erau cu toții supă- 
rati si să reactionez cum trebuie. De fapt, îmi stârneau si 
mai mult impulsul de a mă purta urât. Adesea, eram de-a 
dreptul nesuferită. Aveam un comportament pe care l-am 
numit ulterior SINDROMUL DE PENDUL, și pe care îl ilus- 
trez mai jos: 

Comportamentul Telul Terenul 


de început de testare 


Nepotrivit Adecvat Nepotrivit 


T (impunerea adecvată (agresivitate) 
(pasivitate) a punctului de vedere) Š 


Străduindu-ne să găsim o încredere în sine sănătoasă 
în viata, la început depasim limita si pendulam de multe 
ori între pasivitate si agresivitate, până ajungem la echili- 
bru. Mai exact ar fi să numim această pendulare SINDRO- 
MUL TRECERII DE LA PASIVIVITATE - LA AGRESIVITATE 
- LA ECHILIBRU. 

Faza agresivă poate fi recunoscută în următoarele afir- 
matii, care sunt variantele blânde a ceea ce mi-a ieşit pe 
gură când mă aflam în chinurile Sindromului de pendul: 


„Cum îndrăznești?” 
„Nu dau doi bani pe ce crezi tu. Fac ce vreau!” 
„N-am nevoie de tine. Niciodată n-am avut!” 


„Imi spui mie că sunt egoistă? Dar tu?” 


Deși celor mai mulţi dintre noi nu ne place de noi când 
izbucnim într-o asemenea manieră, totuși ne simțim oarecum 

mai bine decât sa redevenim „pămpălăii” pasivi care eram 
înainte. Este adesea o etapă de înţeles în procesul schim- 
bării. Încă nu suntem siguri pe noi înșine, iar reacția noas- 
tra este să ne apărăm cu toată forța. 


Pendularea către Agresivitate apare când ne agatam din 
răsputeri de noul nostru comportament, înspăimântați sa 
nu revenim cumva la Pasivitate. Totuși, din când în când ne 
speriem și pendulăm înapoi spre un loc sigur. Prin urmare, 
pendulul se leagănă înainte și înapoi, pe măsură ce învă- 
tam limbajul nou al Încrederii în sine sănătoase. Trecem de 
la Pasivitate la Agresivitate de multe ori, până când ne 
instalăm în zona potrivită. În cele din urmă, devenim mai 
relaxaţi în a ne exprima nevoile si în a face ce trebuie pe 
lume și ne instalăm în zona potrivită. Dar, la început, acest 
Sindrom de Pendul este real și provoacă multă confuzie și 
neplăcere, nu numai nouă, ci și tuturor celor din jurul 
nostru. 


Deși comportamentul nostru este adesea nepotrivit, 
este important să nu ne condamnăm din cauza lui. E intere- 
sant că le dăm copiilor libertatea de acţiune de care au nevo- 
ie pentru a testa noi modalități de a relationa cu lumea, dar 
suntem duri cu noi înșine când trecem prin același proces. 
De fapt, toată viaţa trecem prin noi etape comportamentale 
înspăimântătoare, și pe măsură ce trecem, ne zbatem conti- 
nuu, până învăţăm cum s-o facem bine. 


Încă o dată, CONSTIENTIZAREA este cheia. Să știi că, 
după toate probabilitățile, când vei începe să-ţi asumi ris- 
curi si să te dezvolti, te vei lovi de rezistență din partea 
oamenilor din viata ta. Așa e dat să se întâmple. Dacă nu e 
partenerul de viață, vor fi părinţii, copiii sau prietenii. Când 
tulburi apele, cineva iti va spune să te potolești. Nu trebuie 

sa te simti socat, surprins sau convins ca numai tu ai drep- 
tate. Este modul lor de a-si apara siguranta. Adesea, nici nu 
isi dau seama că o fac. În mintea lor, aceste avertismente si 
observații par cu totul justificate si sunt „pentru binele 
tău”. Cel mai important este ca tu să știi ce se întâmplă. 


Îţi va fi de ajutor dacă le esti recunoscător celorlalți când 
te sprijină. Fă-i să se simtă bine când își manifestă preocu- 
parea pentru tine. Trimite-le un bilet afectuos în care să-ți 
exprimi aprecierea, câteva flori, baloane sau orice altceva 
îi face fericiți. Asta le va întări reacţiile binevoitoare pe 
care le cauţi tu si te va ajuta să te concentrezi pe contribu- 
tia lor, nu pe negativism. 

Faptul că esti conștient de Sindromul de Pendul ar trebui 
să-ți dea posibilitatea să sari peste câteva pendulari si să faci 
față mai bine criticilor. Sunt modalități de tip toată lumea 
câștigă de a opri feedbackul negativ din partea celorlalți. 
Poti învăţa să le răspunzi persoanelor apropiate în așa fel 
încât să nu se simtă desconsiderate. lată câteva exemple: 


Mama: „Nu te vei descurca niciodată în lume pe cont 
propriu.” 
Toată lumea pierde: „Tu vezi-ti de treaba ta. Eu fac ce vreau.” 


Toată lumea câștigă: „Mulţumesc pentru grijă, mamă, dar 
am atâta încredere în mine, încât știu că, orice s-ar 
ivi, voi face față. Mi-ar plăcea să ai și tu mai multă 
încredere în mine. Mi-ar fi de mare ajutor.” 


Răspunsul de tip toată lumea câștigă e limpede. Îţi afirmă 
încrederea în tine (poartă-te ca și cum ai avea-o, chiar dacă 
nu ești chiar sigur că vei reuși pe cont propriu) și o infor- 
mează pe mamă ce ai vrea de la ea. 

Soțul: „Uită-te la tine. Ai devenit atât de egoistă de cand ai 


început munca. Tie chiar îți place de tine asa?” 


Toată lumea pierde: „Imi spui mie că sunt egoistă? Cine 


crezi că a strâns după tine în toți acești ani? Acum e 
rândul meu.” 


Toată lumea câștigă: „Înţeleg de ce crezi că sunt egoistă - 


nu mai sunt la dispoziţia ta cum eram înainte. Schim- 
barea asta e dificilă și pentru mine, dar trebuie să o 
fac pentru dezvoltarea mea. Dacă n-o fac, știu că-mi 
voi purta pica rău de tot, si tie la fel. Chiar aș vrea să 
am susținerea ta. Știu că te simţi un pic neglijat în 
clipa asta, și e normal. Vreau să știi că te iubesc foar- 
te mult. Ce putem face să îmbunătăţim situația?” 


Copiii: „Ţie nu-ți mai pasă de noi.” 


Toată lumea pierde: „Voi, copii, nu apreciaţi deloc ce fac. 


Sunt sclava voastră de când v-aţi născut. Acum fac si 
eu ceva pentru mine, iar voi va plangeti.” 


Toată lumea câștigă: „Știu că simtiti că s-a schimbat situaţia 


pentru că nu mai sunt pe lângă voi tot timpul. Dar am 
încredere că veți găsi o modalitate să vă descurcati 
fără mine câteva ore. Și părinţii sunt oameni. Și e im- 
portant pentru liniștea mea sufletească să pot să 
muncesc.” 


Dialogul nu se va termina mereu aici, dar acesta este sensul 
general al unei situaţii din care toată lumea câștigă. O carte 
excelentă pe tema apărării neagresive este Aikido in Every- 
day Life (Aikido în viata de zi cu zi), de Terry Dobson si Victor 
Miller. Premisa autorilor este că „cea mai bună victorie este 
cea în care toată lumea câștigă”. Cartea descrie un mod 

blând de a câștiga și oferă multe exemple de dialoguri si 
motivele pentru care acestea functioneaza. 


Iti sugerez să înveţi si câteva tehnici de centrare, astfel 
încât atunci când simţi că pendulezi spre o extremă sau 
alta, să poţi reveni în zona echilibrului și armoniei. Și înre- 
gistrările de relaxare, cu meditații și afirmații pozitive, din 
ultimul capitol, sunt câteva căi prin care să ajungi într-un 
loc mai liniștit. Capitolele următoare iti vor oferi mai multe 
unelte pentru a dobândi controlul de sine, astfel încât să 
obţii ce-ţi dorești, fără să rănești pe nimeni. 

Te va ajuta foarte mult să înţelegi dacă ai ști că unul din- 
tre motivele pentru care reactionam atât de ostil când cei- 
lalti nu ne susţin îl constituie nevoia de aprobare. Ori de cate 
ori ne supărăm din cauza remarcilor făcute de cei dragi, 
avem un indiciu că încă ne purtăm ca niște copii. Sentimen- 
tul de vinovăţie este un alt indiciu. Vinovatia și ostilitatea ne 
maschează adesea furia împotriva noastră și a altora, din 
cauză că nu suntem capabili să rupem legăturile nesănă- 
toase cu cei dragi. Partea cu izbucnirile din Sindromul de 
Pendul rezultă din aceste ataşamente nesănătoase. 

Pe măsură ce devii mai sigur și mai matur în privința 
lucrurilor de care ai nevoie pentru a te dezvolta, cei dragi 
vor putea spune orice vor voi, că nu te vei mai simți afectat. 
Ba chiar poți să te dai un pupic mare și să le spui: „Vă iu- 
besc, dar trebuie să-mi trăiesc viața”. Punct. Fără văicăreli. 
Fără să te isterizezi că toată lumea se poartă așa de rău cu 
tine. Într-un fel, nevoia de a le face celorlalţi pe plac îţi ara- 
tă la ce trebuie să lucrezi, și anume: la renunțarea din punct 
de vedere emotional la rolul de copil și la asumarea rolului 
de adult. Așa dificilă cum este, tăierea acelor relaţiilor spe- 
cifice copilăriei pe care le ai cu alţii și înlocuirea lor cu 

unele mai responsabile iti permite sa te porti mult mai iu- 
bitor cu ceilalti oameni din viata ta. Este un paradox. Cu 
cat ai mai putin nevoie de aprobarea cuiva, cu atât poţi să-l 
iubești mai mult. 


Uită-te la oamenii din viata ta ca la un „exercițiu”. Felul 
în care reactionezi în fata lor iti permite să vezi la care as- 
pecte lăuntrice mai ai de lucru. Prin intermediul lor, poţi 
exersa renunțarea la reacţii nepotrivite și dezvoltarea unor 
modalităţi mai responsabile de a te comporta. Așa că, în 
loc să-ți vină să-i strângi de gat pe ce dragi, când iti fac zile 
fripte, e mai bine să-i privești ca pe niște oglinzi în care 
vezi la ce mai ai de lucru din punct de vedere al dezvoltării 
tale personale. 

Dacă nu poți să-i convingi prin argumente pe cei dragi 
că au un comportament distructiv fata de tine, cel mai bine 
e să te distantezi de ei, până când înveţi să functionezi la 
un nivel mai matur. Tatăl uneia dintre cursantele mele, 
Charlotte, îi spunea, efectiv, în fata că era clar incompetentă. 
N-o lua deloc pe ocolite. În cele din urmă, a putut şi ea să-i 
spună: „Ştii ce, tată, te iubesc foarte mult, dar până când nu 
vei începe să mă respecţi, o să stau departe de tine. În clipa 
asta am nevoie de oameni care să mă susțină și să mă iu- 
bească, iar din partea ta nu simt asta”. 


Și a stat departe de el, sunându-l doar de complezenta 
cu ocazia sărbătorilor, până când a simţit că are destulă 
putere lăuntrică să facă fata criticilor lui. N-a fost ușor. 
Să-ţi iei rămas bun de la o relație veche cum este aceea cu 
un părinte cere de obicei să treci printr-o perioadă de do- 
liu, până când vechea ușă se închide și se deschide cea 
nouă. Jelim, de fapt, sfârșitul unei epoci. Totuși, epoca ieșirii 
la lumină aduce cu sine mai multă satisfacție. Spre marea 

surprindere a lui Charlotte, cand a luat din nou legatura cu 
tatăl ei, criticile au încetat. 


După toate probabilitățile, înainte de nou-descoperita 
ei creștere, ea i se înfățișa tatălui ei drept imaginea crasă a 
incompetentei. Cand asta s-a schimbat, s-au schimbat și 
reacţiile lui fata de ea. De obicei forța interioară este res- 
pectată: primim ce oferim. Cel mai important pentru tine e 
să fii cel mai bun prieten al tău. Orice ai face, nu te critica 
singur. Apucă-te să descoperi pe îndelete care este calea 
inimii pentru tine. Ce cale în viata te va face să te dezvolti? 
Asta e calea pe care trebuie să apuci. S-ar putea să fii sur- 
prins când cei dragi vor ajunge până la urmă să înțeleagă și 
să respecte asta. Dacă nu, noua ta forță iti va permite să 
rupi legăturile nesănătoase și să initiezi altele noi, mai 
sănătoase. 


[4 


CUM SĂ IEI O DECIZIE 
IN URMA CAREIA 
N-AI CUM SA PIERZI 


U na dintre cele mai mari temeri care ne tine pe loc in 
viata este dificultatea de a lua decizii. Dupa cum se plangea 
unul dintre cursantii mei: „Uneori mă simt ca proverbialul 
măgar aflat între două baloturi de fân - nu pot să mă hotă- 
răsc pe care să-l aleg, și între timp mor de foame”. Desigur, 
ironia este însuși faptul că, nealegând, facem o alegere: să 
ne înfometăm. Alegem să ne lipsim de ceea ce face ca viața să 
fie un festin pe cinste. 

Problema este că am fost învățați: „Ai grijă! S-ar putea 
să iei o decizie greșită!” O decizie greșită! Numai când auzim 
asta, ne îngrozim. Ne temem că decizia greșită ne va lipsi de 
ceva - de bani, de prieteni, de iubiţi, de statut sau de orice 
altceva trebuia să ne aducă decizia corectă. 


Strâns legată de asta este panica noastră de a nu face 
greșeli. Dintr-un motiv sau altul, ni se pare că ar trebui să 
fim perfecţi si uităm că învăţăm din propriile greșeli. Nevoia 
de a fi perfecţi și nevoia de a controla rezultatul evenimen- 
telor lucrează împreună pentru a ne tine blocaţi, când ne 
gândim să facem o schimbare sau să încercăm ceva nou. 


Dacă ceea ce am spus mai devreme e valabil și pentru 
tine, îți voi demonstra că iti faci griji inutil. Nu ai nimic de 
pierdut, numai de câștigat, indiferent de alegerile pe care 
le faci sau de acţiunile pe care le întreprinzi în viata. După 
cum am mai afirmat înainte, ca să schimbi lumea, nu tre- 
buie decât să schimbi modul în care te gândești la ea. Acest 

concept functioneaza de minune aici. De fapt, poti sa-ti schim- 
bi gandirea in asa fel incat sa fie imposibil sa iei o decizie 
greșită sau să faci o greșeală. Hai să începem cu luarea 
deciziilor. 

Să presupunem că te afli la un Punct de Răscruce în viata. 
Dacă ești la fel ca cei mai multi dintre noi, ai fost învăţat sa 
foloseşti Modelul N-am-nimic-de-câștigat, când te gândești 
la deciziile care trebuie luate. Modelul arată ca în ilustratia 
de mai jos: 


MODELUL N-AM-NIMIC-DE-CÂŞTIGAT 


Răscruce 


Corectă? Greşită? 
Greşită? Corectă? 


Ai inima grea din cauza alegerilor pe care trebuie să le 
faci. Te simţi oarecum paralizat, gandindu-te la consecințe 
ca la o problemă de viață și de moarte. Stai în cumpănă, 
lamentându-te și facandu-ti obsesiv griji: „Să fac așa sau să 
fac invers? Dacă apuc pe calea asta și se întâmplă asta? Dacă 
nu iese așa cum am plănuit? Dar daca...” Întrebarea „dar 
daca...” se manifestă în plină forță. Gura-Spartă lăuntrică 
este iar în acțiune. Privești în necunoscut și încerci să pre- 
zici viitorul; încerci să preiei controlul asupra unor forte 
exterioare. Ambele acțiuni sunt imposibile. Ajuns în acest 

punct s-ar putea să observi că iti ieși din minţi. După ce iei 
decizia, Modelul N-am-nimic-de-câștigat te face să reevaluezi 
mereu situația, sperând să nu fi făcut o greșeală. Te tot uiţi 
în urmă si te dojenești singur: „Dar dacă as fi...” Irosesti o 
energie prețioasă și te faci sa te simți jalnic. 

Te simți ușurat dacă rezultatul este asa cum ai sperat - 
dar numai temporar. In momentul în care răsufli ușurat, deja 
iti faci griji că situaţia s-ar putea răsturna și că, în cele din 
urmă, se va dovedi că a fost decizia greşită. În plus, eşti deja 
temător în legătură cu următoarea decizie pe care trebuie 
s-o iei, fiindcă va fi nevoie să treci din nou prin tot procesul 
chinuitor. Ti se pare cunoscut? O nebunie, nu-i așa? E clar 
că asta este o situaţie din care nu ai nimic câștigat. Dar există 
și o altă cale: Modelul N-am-nimic-de-pierdut. 


Intoarce-te și așază-te iar în Punctul de Rascruce. De 
data asta, situaţia arată ca în ilustratia de mai jos: 


MODELUL N-AM-NIMIC-DE-PIERDUT 


Răscruce 


Corectă! Corectă! 


Observa că în fata ti se astern două căi - A si B - și că 
amândouă sunt corecte! Fiecare dintre ele e plină de ,,sur- 
prize”. Evident că te afli în fata unei situaţii în care nu ai 

nimic de pierdut. Si care sunt aceste surprize? Sansele dea 
trai viata intr-un fel nou, de a invata si de a te dezvolta, de 
a descoperi cine esti, cine ai vrea cu adevărat să fii si ce ai 
vrea să faci în aceasta viata. Ambele căi sunt presărate cu 
șanse - indiferent de rezultat. „Cum? Indiferent de rezultat?” 
Până în acest moment, s-ar putea să fi fost dispus să-mi 
accepti ideile, dar aceste trei cuvinte te fac putin suspicios, 
dacă nu de-a dreptul refractar. „Dar dacă... iti revine în min- 
te. Lasă-mă să-ți răspund la acest „dar daca...” printr-un 
exemplu. 


Imagineaza-ti că te confrunti cu alegerea de a rămâne la 
actualul loc de muncă sau de a accepta altul, care e disponi- 
bil. Dacă stai în Punctul Deciziei N-am-nimic-de-câștigat, 
Gura-Spartă va prelua controlul și așa va începe nebunia: 


„Dacă rămân aici, s-ar putea să ratez o șansă bună de a 
avansa. Dar dacă plec, poate nu voi fi capabil să fac fata 
noilor responsabilități. Dacă voi fi concediat de la noul 
locul de muncă și n-o să mă aleg cu nimic? Mie chiar îmi 
place aici. Voi avea mai multe șanse să avansez la noul loc 
de muncă. Poate mă vor promova și voi câștiga mai mulți 
bani. Dar dacă voi regreta că am plecat? Dar dacă...? O, nu 
știu ce să fac. S-ar putea să-mi distrug viaţa, dacă iau deci- 
zia greșită.” 


Dacă stai în Punctul Deciziei N-am-nimic-de-pierdut, 
sinele tău „neînfricat” va prelua controlul: 


„Nu-i aşa că e fantastic? Mi-a fost oferit un nou loc de 
muncă. Dacă-l accept, voi avea șansa să întâlnesc oameni 
noi, să deprind si alte tehnici de a face lucrurile, să trăiesc 
într-o atmosferă de muncă cu totul nouă și să-mi lărgesc 

experiența. Dacă se întâmplă ceva şi nu merge, știu că O SA 
FAC FATA. Chiar dacă piaţa muncii este dificilă în acest mo- 
ment, știu că voi găsi cumva un alt loc de muncă, dacă va fi 
nevoie. Chiar și asta va fi o experienţă interesantă, de vre- 
me ce voi învăţa să fac fata pierderii unui loc de muncă și să 
rezolv problemele ce vor apărea în caz de șomaj. Dacă ră- 
man, am sansa să adâncesc relațiile pe care mi le-am facut 
aici. Chiar mă simt mai bine în pielea mea după ce mi s-a 
oferit celălalt loc de muncă, prin urmare, dacă rămân, poate 
voi cere să fiu avansat. Dacă dintr-un motiv sau altul nu-mi 
merge aici, vor mai apărea și alte oportunități. Totul este o 
aventură, indiferent pe ce cale o apuc.” 


Chiar cunosc oameni care gândesc astfel, și e o bucurie 
să fii martor la modul lor de a aborda viaţa. Ei chiar trăiesc 
într-o lume în care n-au-nimic-de-pierdut. 


Alex este exemplul perfect. În prezent psiholog practi- 
cant în Los Angeles, el a intenţionat la început să calce pe 
urmele tatălui său și să devină avocat. În colegiu avea note 
excelente și a fost admis fără probleme la o școală de drept 
care era considerată foarte bună. A învăţat din greu și s-a 
descurcat foarte bine în primii doi ani. Dar timpul petrecut 
departe de casă a început să-i schimbe prioritățile. A ajuns 
să-și dea seama că nu dorea să-și petreacă viata în „zona 
de luptă”, după cum o numea el, cum presupunea meseria 
de avocat. Voia să-i ajute altfel pe oameni și s-a hotărât că 
psihologia clinică se potrivește mai bine cu personalitatea 
lui. Și-a dat seama și că, în parte, decizia lui de a fi avocat 
era din dorința de a-l mulțumi pe tatăl lui. Dar acum era 
mult mai conectat cu sinele lui interior, așa că a luat decizia 
să plece de la Drept și să urmeze o carieră în psihologie. 
Tatăl lui i-a dat binecuvântarea, dar a refuzat să-i mai 

plateasca taxele la facultate, facand astfel decizia si mai di- 
ficilă. Dar Alex a avut încredere în propriul instinct si s-a 
retras dintr-o situaţie care nu se potrivea cu nevoile lui. 


Unora, inclusiv tatălui său, cei doi ani la Drept li s-au 
părut o pierdere de vreme, dar Alex n-a perceput niciodată 
lucrurile așa. Încercând, a descoperit că meseria de avocat 
nu era pentru el. Să afli ce nu-ți place este, în mod para- 
doxal, la fel de valoros pe cât este să afli ce-ţi place. De ase- 
menea, pe când era la Drept, și-a făcut câțiva prieteni buni, 
care i-au rămas prieteni până în ziua de azi. lar cunoștințele 
adunate în acei doi ani l-au ajutat de-atunci în numeroase 
situații profesionale și personale. Pentru Alex, surprizele 
nu s-au terminat aici. De vreme ce tatăl său nu i-a mai plă- 
tit cheltuielile, a trebuit să muncească doi ani să obțină 
bani suficienți pentru a-și începe studiile în psihologie. Au 
fost cei doi ani pierduţi? Deloc. Locul de muncă la o firmă 
de construcţii l-a îmbogăţit dublu: a făcut cunoștință cu un 
mod de viata diferit si, prin intermediul unuia dintre colegii 
săi, a cunoscut-o pe femeia care i-a devenit soție. În cele din 
urmă, cu o bursă și cele două joburi cu jumătate de normă, 
Alex a putut să-și termine doctoratul. 


Această serie de evenimente a fost nepretuita pentru 
ca Alex să înveţe să-și asume responsabilitatea pentru pro- 
pria-i viata. Probabil nici el, nici tatăl lui nu și-au dat seama 
la momentul respectiv, dar tatăl chiar i-a făcut o favoare 
obligându-l să reușească prin propriile-i forțe. Alex a aflat că, 
daca iti dorești ceva destul de tare, există o cale de a obține 
respectivul lucru. Stia că, dacă n-ar fi putut să obţină bursa, 
ar fi găsit altă cale. Drept urmare, a abordat deciziile vii- 
toare cu un sentiment de putere, energie și entuziasm. Nu 
uita că la baza tuturor temerilor noastre se află lipsa 

încrederii în propria persoană. Fiecare pas făcut de Alex, 
indiferent de rezultat, chiar şi atunci când a însemnat pier- 
derea susţinerii financiare și întârzierea educaţiei sale, a 
constituit pentru el o sansa de a învăța să aibă încredere ca 
poate să se întreţină singur. 


Pentru mine este interesant că, atunci când le prezint 
cursanților mei Modelul N-ai-nimic-de-pierdut, initial opun 
rezistență foarte mare. „Ei, hai, că nu ești realistă.” După 
cum am spus și mai devreme, am fost învăţaţi că negativ 
este egal cu realist, iar pozitiv este egal cu nerealist. Când îi 
provoc pe cursantii mei, nu pot să găsesc mai multă credi- 
bilitate în Modelul N-ai-nimic-de-câștigat decât în Modelul 
N-ai-nimic-de-pierdut, cu toate că ultimul ne poate trece 
dintr-o poziție de durere într-una de putere, care este, în 
fond, scopul nostru când învăţăm să facem fata fricii. O altă 
idee la care să te gândești este că e mai bine să pornești 
dintr-o poziţie din care n-ai-nimic-de-pierdut. De ce să tot opui 
rezistență startului dintr-o poziţie din care n-ai-nimic-de- 
pierdut? De ce să tot simţi durerea, paralizia și depresia? 
Și, cu toate acestea, continuăm s-o facem până când încor- 
porăm în ființa noastră un alt mod de a privi lumea. Apoi 
putem începe să ne schimbăm încet gândirea de timp 
n-am-nimic-de-câștigat, care ne menţine în postura de 
victime. 

Un factor crucial pentru a accepta Modelul N-am-nimic- 
de-pierdut este felul în care te gândești la rezultate și opor- 
tunitati. S-ar putea să-ți fie greu să accepti că pierderea 
unui loc de muncă este o situaţie din care n-ai nimic de 
pierdut. În mod traditional, oportunităţile în viață sunt con- 
siderate cele legate de bani, de statut și de semnele vizibile 
ale „succesului”. Eu îți cer să te gândești la oportunități 

intr-o lumina total diferita. Scopul acestei carti este sa te 
ajute sa faci fata temerii intr-un fel care sa iti permita sa-ti 
indeplinesti telurile în viata. De fiecare data cand întâlnești 
o situaţie care te forțează „să-i faci față”, respectul de sine 
iti creşte considerabil. Înveţi să ai încredere că vei supra- 
vietui, indiferent ce se întâmplă. Și, în acest fel, temerile ti 
se diminuează incomensurabil. 


SA STII CĂ POȚI FACE FATA ORICĂREI SITUAȚII 
CARE ITI APARE IN CALE 
REPREZINTĂ SOLUȚIA CE ÎȚI PERMITE 
SĂ-ŢI ASUMI RISCURI SĂNĂTOASE ȘI OPTIMISTE 


Întorcându-mă la exemplul de mai devreme, dacă re- 
zultatul alegerii tale de a te muta la un nou loc de muncă 
este pierderea lui în câteva luni, acum vezi că ai șansa să-ţi 
întărești respectul de sine înfruntând furtuna, regrupân- 
du-ti forțele lăuntrice și depunând din nou efort pentru a 
găsi un post nou și mai satisfăcător. Între timp, vei întâlni 
oameni noi si-ti vei lărgi orizontul. Vazuta în aceasta lu- 
mină, pierderea locului de muncă devine o situaţie de tip 
n-am-nimic-de-pierdut. 

Le-am spus adesea cursanților mei că, poate, cei noro- 
cosi în viata sunt cei care au fost forțați să înfrunte situații 
pe care noi toți sperăm să nu le înfruntăm niciodată - situații 
precum pierderea unui loc de muncă, moartea cuiva drag, 
divorțul, falimentul, boala. Odată ce ai făcut fata oricărei 
situații de acest tip, ieși la lumină o persoană mult mai pu- 
ternică. Cunosc câțiva oameni care au suferit o pierdere și 
nu s-au simțit foarte mândri de ei că au găsit o cale să-și 
facă viaţa să meargă mai departe, în ciuda nenorocirii. Ei au 
descoperit că siguranța nu constă în a deține lucruri; constă 
în a face față lucrurilor. Aşadar, când poţi să-ţi răspunzi 

la toate întrebările „dar daca...?” prin „fac fata”, poţi să 
abordezi totul cu garanția că n-ai nimic de pierdut, iar fri- 
ca dispare. Acum, când ai aflat că, de fapt, nu există decizii 
corecte sau greșite când folosești Modelul N-ai-nimic-de- 
pierdut, există pași pe care poți să-i urmezi pentru a-ţi in- 
tensifica conştientizarea alternativelor care tise desfășoară 
în fata. Această conștientizare iti va îmbunătăţi șansele ca 
rezultatul să fie în acord cu propriile dorinţe si îţi va oferi 
mai multă liniște sufletească. Iti sugerez să faci următorii 
pași, când te afli în fața unei decizii majore sau după ce ai 
luat-o: 


Înainte de a lua decizia 


1. Concentrează-te imediat pe Modelul N-am-nimic-de- 
pierdut. Spune-ti singur: „N-am-nimic-de-pierdut, indiferent 
de rezultatul deciziei pe care o iau. Lumea e un local opor- 
tunitatilor, iar eu abia aștept oportunităţile de a învăţa și a 
mă dezvolta pe care mi le oferă oricare dintre cele două 
căi”. Încetează să te mai gândeşti la ce ai de pierdut și permi- 
te numai acele gânduri referitoare la ce ai de câștigat. Folo- 
seste exercițiile din capitolul cu privire la gândirea pozitivă. 


2. Fă-ţi temele. Sunt multe de aflat despre alternativele 
care ti se întind dinainte. De cel mai mare ajutor este sa 
vorbesti cu oricati oameni sunt dispuși să te asculte. Nu te 
teme să abordezi profesioniști legat de decizia pe care tre- 
buie s-o iei. Câţiva se vor eschiva, dar cei mai multi vor fi 
bucuroși să te ajute. De fapt, se vor simţi flatati că ai venit 
la ei pentru sfaturi. 

Cauta feedback si din alte surse. Vorbeste cu oamenii 
la petreceri, la frizerie, la cosmetica, la medic sau oriunde 
altundeva. Oamenii pe care îi cunosti în locuri neașteptate 
iti pot crea legături prețioase, așa cum nici nu ţi-ai imaginat, 
sau iti pot oferi o perspectivă din propria lor experienţă. 

Este important să vorbeşti cu oamenii „potriviţi”. Hai 
să-ți dau definiția mea privitoare la oamenii potriviti. 
Ei sunt aceia care iti susțin învățarea și dezvoltarea. Daca 
vorbești cu oameni care iti discreditează constant posibili- 
tatile care ti se deschid, ei nu sunt oamenii potriviti cu 
care să stai de vorbă. Spune-le politicos ,multumesc” si 
îndreaptă-te spre altcineva. 


Un profesor minunat de-al meu m-a ajutat mult când m-a 
învăţat expresia: „Prima oară, să-ți fie tie rușine. A doua 
oară, să-mi fie mie”. Aplicată acestei situaţii, se traduce ast- 
fel: dacă discuti ceva cu oameni insensibili la nevoile tale, 
lor trebuie să le fie rușine. Dacă continui să te lași călcat în 
picioare, tie să-ţi fie rușine. Ar trebui să discuti cu oameni 
care te sprijină prin afirmaţii precum: „Cred că este grozav 
că te gândești la...” sau „Cred că te vei descurca de minune 
la...”. Intelegi cum stau treburile. De ce să te pui într-o pozi- 
tie în care să te simți jalnic, când e atât de ușor să te simţi 
grozav? 


De asemenea, nu ezita să vorbesti despre planurile tale 
doar pentru că te temi că nu vor merge, iar tu vei părea un 
„Tatat”. Calca-ti pe mândrie. Dacă nu investighezi cât de bine 
poți, iti închizi surse valoroase de informatie, care te-ar 
putea ajuta enorm. Nu uita: 


„NU EȘTI UN RATAT DACA NU REUSESTI; 
EȘTI DE SUCCES FIINDCĂ AI ÎNCERCAT” 

Una dintre cursantele mele era îngrijorată că lumea avea 
să spună că mai mult „vorbește” și mai putin „face”, daca 
are eșuează de prea multe ori în încercarea de a începe ceva. 
Nu există așa ceva dacă te angajezi în mod serios să avan- 
sezi. Prima mea experienţă în lumea publicării de carte 
servește drept exemplu bun. 


Cu ani în urmă am hotărât să public o carte de poezii 
pe care o scrisesem. Fiindcă nu știam nimic despre lumea 
editorială, am început să vorbesc cu cât mai multi oameni 
posibil despre cum ar fi cel mai bine să încep. Am urmat un 
curs despre cum să ajungi autor publicat; am sunat oameni 
străini care lucrau la diferite edituri (și am rămas surprin- 
să că erau foarte dornici să fie de ajutor); am trimis cartea 
la aproape douăzeci de edituri și am primit un refuz după 
altul. Dar eu tot vorbeam despre cariera mea de scriitoare. 
Sunt sigură că au fost și din cei care au zis: „Pe cine păcă- 
leşte? N-o să reușească niciodată” Într-o zi, la masa de 
prânz, m-am hotărât împreună cu Ellen Carr, o parteneră 
de afaceri, devenită acum și o dragă prietenă, să scriem și 
să publicăm singure un scurt ghid pentru femei, despre ob- 
ținerea unui loc de muncă. Eram îngrijorate de numărul 
mare de femei capabile pe care le cunoșteam și pe care fri- 
ca de refuz sau de eșec le împiedica până și să încerce să 
intre pe piața muncii. Am început din nou să vorbesc despre 
proiectul nostru cu toată lumea pe care o cunoșteam și au 
apărut iar o serie de amânări care i-au făcut pe unii oameni 
să aibă îndoieli că volumul avea să fie publicat vreodată. 
Dar eu am tot vorbit în stânga și-n dreapta, la fel și Ellen, și 
ne-am trezit că stim tot felul de oameni interesanti, care 
erau de nepretuit în a ne ajuta cu proiectul nostru. Și a so- 
sit și ziua fericită când, în sfârșit, ne-a fost livrată cartea. 

Unii ar putea spune ca au existat multe incercari esua- 
te în cariera mea de scriitoare. Nu-i asa! Fiecare pas facut 
pe acest drum m-a făcut să fiu din ce în ce mai pregătită să 
intru în domeniu, chiar dacă rezultatul se poate să nu fi 
fost sub forma celui imaginat de mine la început. Si, cu si- 
guranta, am învăţat să fac fata unui refuz! Să dai drumul 
ideilor tale în lume vorbind mereu despre ele poate să cre- 
eze un oarecare scepticism, dar discuţiile nu numai că îţi 
aduc informaţii preţioase, ci îți clarifică și intenţia de a le pune 
în practică! Intenţia este un instrument puternic atunci când 
creezi ceva ce vrei în viata. 


3. Stabileste-ti priorităţile. Va fi nevoie de ceva intros- 
pectie. Acorda-ti timp să te gândești la ce vrei cu adevărat 
de la viață. Asta e ceva greu de descoperit pentru cei mai 
mulți dintre noi, de vreme ce suntem învăţaţi de la o vârstă 
fragedă să facem ce vor alţii. Suntem deconectati de ceea 
ce ne aduce cu adevărat satisfacție. Ca să-ți fie mai ușor, 
întreabă-te care cale se potrivește mai bine cu scopurile 
tale generale din viata... în prezent. 


E important să-ți amintesti că telurile se schimbă con- 
stant pe măsură ce înaintezi în viata si trebuie să le reeva- 
luezi în permanenţă. Decizia pe care o iei azi s-ar putea să 
nu fie aceeași cu decizia pe care ai lua-o peste cinci ani. 
Dacă întâmpini dificultăţi în a-ţi clarifica telurile generale, 
nu-ți face griji. S-ar putea să mai fie nevoie de multe alte 
decizii și de mult mai multă experienţă din situaţii diferite 
pentru a descoperi cum să-ţi ordonezi mai bine prioritățile. 
Cel putin începi să fii atent la cine esti. Îngăduie-ţi confuzia 
în procesul de căutare. Prin intermediul confuziei ajungi 
într-un sfârșit la claritate. 

4. Ai încredere în propriile impulsuri. Deşi s-ar putea 
să-ți fie greu să înţelegi „persoana din interior” în cadrul 
procesului de introspectie, corpul tău iti dă uneori câteva 
indicii bune despre calea pe care s-o apuci. Chiar și după ce 
ţi-ai făcut temele, ai vorbit cu oameni multi și ai ajuns la o 
alegere logică, e posibil ca impulsul să-ți spună să mergi pe 
cealaltă cale. Să nu-ţi fie frică să ai încredere în el. Foarte 
des subconștientul tău iti trimite mesaje bine informate 
privitoare la ce alegere este mai bună la un moment dat. 
Când începi să dai atenţie propriilor impulsurie, vei fi sur- 
prins de sfaturile bune pe care ti le dai singur. 

Eu am fost surprinsă când „am avut încredere în pro- 
priul instinct” și am început o carieră nouă. După ce mi-am 
luat doctoratul în psihologie, intenția mea era să infiintez 
un cabinet particular. La câteva luni după ce am început să 
tratez pacienți într-o clinică psihiatrică, a apărut oportuni- 
tatea de a-mi ajuta un prieten care devenise director exe- 
cutiv al unei clinici grozave numită The Floating Hospital, 
New York's Ship of Health* (Spitalul Plutitor, Corabia sănă- 
tatii din New York). Instinctul îmi spunea să accept slujba, 
chiar dacă nu se potrivea din punct de vedere logic cu pla- 
nurile pe care mi le făcusem. 


O voce lăuntrică mi-a spus: ,,Fa-o.” În câteva luni, prie- 
tenul meu a demisionat, iar eu am fost numită director 
executiv. Nu plănuisem nicidecum să ajung administrator. 
Înainte mă văzusem subordonat, nu conducător, iar ideea 
de a mă afla la cârmă nici nu-mi trecuse prin minte. Cumva, 


* La acea vreme, Spitalul Plutitor se afla la bordul unui vas și naviga 
în jurul Manhattanului, furnizând servicii medicale celor săraci. După 
11 septembrie 2001, vasul a fost vândut, fiindcă nu s-a putut obține un 
spațiu de andocare la care să poată ajunge si un pret convenabil. Acum 
se află pe uscat și continuă să furnizeze servicii celor săraci. (n.aut.) 

subconstientul meu a știut ca pot face fata și m-a împins sa 
accept slujba. „Ce caut eu aici?”, mă întrebam, trecând prin 
stări de frică și nesiguranţă privind îndeplinirea atributii- 
lor de serviciu. Dar învățând și dezvoltându-mă odată cu 
locul de muncă, mi-am dat seama că-mi place foarte mult 
munca administrativă, ba chiar am devenit foarte compe- 
tentă în acest domeniu. 


În plus, Spitalul Plutitor mi-a adus experienţe bogate, 
grozave, nebunești, amuzante, însemnate și entuziaste și 
provocări pe care nu le-as fi crezut posibile. Dar subconsti- 
entul meu știuse. Depășise gândirea conștientă, logică, 
care-mi spunea: „Nu te abate de la plan” și „Nu poţi să faci 
fata acestui loc de muncă”. 


Trebuie să clarific faptul că, urmând conceptul că nu 
există alegere greșită, dacă aș fi ales să rămân psihoterapeut 
la clinica psihiatrică, și acea alegere mi-ar fi adus nenumă- 
rate oportunităţi de a trăi viata, într-un mod nou si diferit. 
N-a existat o decizie corectă sau una greșită, doar decizii 
diferite. 


5. Înseninează-te. Trăim într-o lume în care mai toţi oa- 
menii se iau foarte în serios și pe ei înșiși și deciziile lor. 
Să-ţi spun ceva: Nimic nu e chiar asa important. Sincer! 
Dacă pierzi ceva bani ca rezultat al unei decizii luate, nicio 
problemă - înveţi sa faci fata pierderii banilor. Dacă pierzi 
un iubit, nicio problema - găsești altul. Dacă alegi să divor- 
tezi, nicio problema - înveţi să faci fata traiului pe cont 
propriu. Dacă alegi să te căsătorești, nicio problemă - în- 
veţi să faci fata unui nou fel de a împărți. 

Începe să te gândeşti la tine ca la un student pe viaţă, 
la o universitate foarte mare. Materiile pe care le înveţi 

reprezintă totalitatea relaţiilor tale cu lumea în care tră- 
iești, din momentul în care te naști, până în momentul în 
care mori. Fiecare experiență este o lecţie valoroasă de în- 
vatat. Dacă alegi calea A, înveţi o serie de lecţii. Dacă alegi 
calea B, înveţi alte lecții. Geologie sau geometrie? Doar un 
alt profesor, alte cărți de citit, alte teme de făcut, alte exame- 
ne de dat. Chiar nu contează. Dacă o apuci pe calea A, ajungi 
să gusti căpșune. Dacă o apuci pe calea B, ajungi sa gusti 
afine. Dacă nu-ţi plac nici capsunele, nici afinele, poţi găsi o 
altă cale. Secretul este să faci din orice loc în care te afli 
forumul tău educaţional și să înveţi tot ce poţi despre tine 
și despre lumea din jur. Așa că... înseninează-te! Orice se 
întâmplă ca rezultat al deciziei tale, o sd faci fata! 


După ce iei o decizie 


1. Dă deoparte imaginea pe care ţi-ai format-o. Cu toţii 
ne creăm așteptări în legătură cu ce am vrea să se întâmple 
după ce decizia este luată. Imaginea văzută cu ochii minţii 
s-ar putea să fi jucat un rol important în a ne ajuta să luăm 
o decizie. Dar odată decizia luată, renunţă la imagine. De 
vreme ce nu poți controla viitorul, imaginea poate să adu- 
că nefericire, dacă nu se împlinește. Dezamăgirea te poate 
face să ratezi lucrurile bune care pot ieși din orice situație 
în care te afli. Nu uita să priveşti partea plină a paharului. 
Dacă tu crezi că rezultatul unei decizii va arăta într-un 
anumit fel, convingerea ta va face să crească posibilitatea 
de a rata alte oportunităţi. Însă oportunităţile neaşteptate 
pot crea ceva mai valoros decât imaginea ta originală. Dacă 
ești concentrat pe „felul în care ar trebui să fie”, s-ar putea 
să ratezi oportunitatea de a te bucura de felul în care este 

sau de a face acea ocazie nemaipomenita, intr-un mod cu 
totul diferit de cel pe care ti l-ai imaginat. 


2. Acceptă întreaga responsabilitate pentru deciziile tale. 
Asta-i greu! Cu toţii avem tendinţa să căutăm pe cineva pe 
care să dăm vina, dacă lucrurile nu funcţionează cum vrem. 
Mi-am urât brokerul când acţiunile pe care mi le-a reco- 
mandat au scăzut, în loc să crească. A fost nevoie de tărie 
din partea mea să recunosc: „Eu am luat decizia să cumpăr. 
Nu m-a forțat nimeni”. M-am lamentat până când am creat 
o „oportunitate” din decizia mea nefericită. Ce am învăţat? 
Multe! Am învăţat că trebuia să aflu mai multe despre bursa 
de valori, în loc să mă bazez cu totul pe opinia brokerului 
meu. Am învățat că eram îngrozitor de nesigură în legătură 
cu banii și că trebuia să mai lucrez la asta. Am învăţat că 
pot să pierd bani la bursă, și totuși viaţa să meargă mai 
departe ca si până atunci. Am învățat că n-o să fie mare 
scofală dacă am să mai pierd bani la bursă pe viitor și că 
acțiunile pot să crească din nou, așa cum au făcut-o ale 
mele după alte opt luni. Privită în această lumină, în fond 
nu a fost o decizie chiar asa de rea. Când poți să vezi o oportu- 
nitate în orice decizie, e mult mai ușor să accepti responsa- 
bilitatea de a o fi luat. 


Când iti asumi responsabilitatea pentru deciziile tale, 
devii mult mai puţin supărat pe lume și, cel mai important, 
mult mai putin supărat pe tine însuţi! 


3. Nuproteja, corectează. Cel mai important este să te 
angajezi în orice decizie iei și să dai tot din tine. Dar dacă 
nu merge, schimb-o! Mulţi dintre noi sunt atât de încrânce- 
nati să ia decizia „corectă”, încât, chiar dacă nu ne place 
calea pe care am ales-o, ne ținem de ea cu preţul vieţii. 

După cum văd eu lucrurile, asta e culmea nebuniei. Este 
extrem de important să afli că nu-ți place ceva. După asta, 
totul e doar o chestiune de a schimba macazul. Da, sunt și 
cei care zboară din floare-n floare, folosind „schimbarea” 
ca pe o scuză pentru a nu-și lua angajamente. Nu despre 
asta vorbesc eu, și vei simţi diferenţa în lăuntrul tău. Dacă 
te-ai angajat cu adevărat la ceva, ai dat tot ce ai avut și ai 
ajuns la concluzia că nu e de tine - treci la altceva. 


Cand te vei hotari să schimbi macazul, te vei confrunta 
adesea cu critici din partea celor din jur. „Cum adică vrei 
să-ți schimbi cariera? Ai investit cinci ani în cabinetul sto- 
matologic. Tot acest timp și toți acești banii duși pe apa 
sambetei.” Explică-le că nu e nimic pierdut. La un moment 
dat, așa fusese cel mai bine pentru tine. Ai învățat mult și ai 
câştigat mult din punct de vedere al experienţei. Însă nu 
mai simţi că ti se potriveşte - e vremea pentru o schimba- 
re. Știu multi oameni care rămân blocaţi în situații nemul- 
tumitoare care nu li se mai potrivesc, fiindcă au investit 
atât de mult și ar fi păcat să nu continue. Cât e de ilogic! 
De ce să mai investești, dacă nu obţii nimic în schimb? Nu 
uita - e în joc calitatea vieţii tale. 

În cartea sa Actualizations (Actualizări), Stewart Emery 
prezintă un excelent model pentru schimbarea direcției în 
viata. L-a aflat pe când se afla în cabina de zbor a unui avion, 
în drum spre Honolulu. A observat o consolă, pe care pilo- 
tul a numit-o sistem de ghidare inertiala. Scopul sistemu- 
lui era să ducă avionul până la aproape 1.500 de metri de 
pista din Hawaii, în cinci minute de la momentul estimat al 
aterizării. De fiecare dată când avionul se abătea de la curs, 
sistemul îl corecta. Pilotul i-a explicat că vor ajunge la timp 
în Hawaii, deși „am fost în eroare 90% din timp”. Emery 

preia de aici, afirmând: „Așadar, calea de aici până acolo unde 
vrem să ajungem începe cu o eroare, pe care o corectăm, 
care devine următoarea eroare, pe care o corectăm, și care 
devine următoarea eroare, pe care o corectăm. Așadar, 
singurul moment în care ne aflăm cu adevărat pe curs, este 
acel moment din parcursul în zig-zag în care ne încrucișăm 
cu adevărata cale”. Din această analogie, observăm că se- 
cretul în viata nu este să ne facem griji că am luat decizia 
greșită, ci să învăţăm când să o corectăm. lată cum arată 
ideea mea cu privire la acest model: 


MODELUL ABĂTUT DE LA CURS/CORECT 
hopa! hopa! hopa! 


Punctul 
de plecare 


hopa! hopa! 


Există multe indicii interne care te ajută să știi când 
este momentul să corectezi. Cele mai evidente sunt confu- 
zia şi nemulţumirea. În mod ironic, acestea sunt considera- 
te negative, nu pozitive. Știu că e greu de acceptat, dar o 
nemulțumire în viață este benefică, căci iti spune că te-ai 
abătut într-un fel de la curs și trebuie să-ți găsești din nou 
drumul înapoi spre propria-ti cale către claritate. Confuzia 
și nemulțumirea iti spun că ai deraiat si, după cum mi-a 
sugerat odată un prieten: „Dacă nu-ţi schimbi direcţia, vei 
ajunge probabil în locul spre care te îndrepți”. 

Durerea fizică este lesne considerată benefică, chiar 
dacă poate fi foarte supărătoare. Este un simptom evident 
că ceva nu e-n regulă cu corpul tău. O durere în partea 
dreaptă iti poate salva viata, semnalizand o apendicită. Dacă 
nu-i dai atenţie, ai putea să mori. Și durerea sufletească 


CUM SĂ IEI O DECIZIE ÎN URMA CĂREIA N-AI CUM SĂ PIERZI 149 


este o „binecuvântare” asemănătoare, căci îți spune că este 
ceva greșit în felul în care merge viata ta. E un semn că ceva 
trebuie corectat - fie felul în care priveşti lumea, fie ceea ce 
faci în lume, fie ambele. Durerea îți spune pur și simplu: 
„Hei, nu asa!” 

Modalitatea de a-ţi da seama cum să revii la curs o con- 
stituie procesul de explorare: să cauţi ajutor în cărțile de 
self-help, în workshopuri, la prieteni, grupuri de sprijin, în 
terapie sau orice ţi se pare potrivit tie când cauţi ajutor. Cât 
timp ești deschis căutării, o să găsești și ajutor. Nu uita: 
„Când invatacelul e pregătit, o să apară și profesorul”. Nu 
vei fi pregătit niciodată, dacă ești ocupat să protejezi cursul 
pe care ţi l-ai ales. Te vei abate veșnic de la drum și nu vei 
ajunge niciodată la destinaţie. Când ești în permanenţă con- 
stient de indiciile care semnalizează „momentul corectării”, 
vei ajunge mereu în punctul corect... sau cel putin în apro- 
pierea lui. 


Drept recapitulare utilă, iată un sumar al pasilor de 
urmat într-un proces de luare a deciziilor. Punându-i în 
aplicare, vei respira mult mai ușurat ori de câte ori vei face 
alegeri, pe parcursul vieţii. 


PROCESUL LUĂRII DECIZIILOR N-AM-NIMIC-DE-PIERDUT 


ÎNAINTE DE A LUA O DECIZIE 

1. Concentrează-te pe Modelul N-am-nimic-de-pierdut. 
2. Fă-ţi temele. 

3. Stabileste-ti prioritățile. 

4. Ai încredere în propriile impulsuri. 


5. Insenineaza-te. 

DUPA LUAREA UNEI DECIZII 
1. Da deoparte imaginea pe care ti-ai format-o. 
2. Accepta întreaga responsabilitate. 


3. Nu proteja, corecteaza. 


Daca nu crezi ca cele de mai sus sunt cu totul logice, da-mi 
voie sa rezum pasii pe care-i facem de obicei cand folosim 
Modelul N-am-nimic-de-castigat: 


PROCESUL LUARII DECIZIILOR N-AM-NIMIC-DE-CASTIGAT 


INAINTE DE A LUA O DECIZIE 

1. Ne concentrăm pe Modelul N-am-nimic-de-câștigat. 

2. Ne ascultăm gândurile care ne înnebunesc. 

3. Ne paralizeaza neliniștea, încercând să prezicem viitorul. 


4. N-avem încredere în impulsurile noastre - aplecăm urechea 
la ce crede lumea. 


5. Simtim apăsarea necesităţii de a lua o decizie. 


DUPĂ LUAREA UNEI DECIZII 

1. Ne creăm neliniște încercând să controlăm rezultatul. 

2. Dăm vina pe altcineva, dacă nu merge cum ne-am imaginat. 
3. Dacă nu merge, ne întrebăm întruna dacă nu cumva ar fi mers 
mai bine invers. 

4. Nu ne corectăm dacă decizia este „greșită”, fiindcă am investit 
prea mult. 


Ti se pare acest ultim sumar dureros (și ridicol) de fami- 
liar? Da, știm, cu siguranţă, cum să ne înnebunim singuri! 

Acum, că am demonstrat cum participă la luarea deciziilor 
Modelele N-am-nimic-de-pierdut și N-am-nimic-de-câștigat, 
sper că iti dai seama că este imposibil să faci o greșeală. La fel 
cum orice decizie înseamnă o oportunitate de a învăţa, și 
orice „greșeală” este tot o oportunitate de a învăţa, fiind 
așadar imposibil să comiti o greșeală. Un mare cercetător, 
după ce „dăduse greș” de două sute de ori înainte de a găsi 
răspunsul la una dintre întrebările sale arzătoare, a fost în- 
trebat: „Nu vă deranjează că ati dat greș de atâtea ori?”. 
Răspunsul lui a fost: „N-am dat greș niciodată. Am descoperit 
două sute de feluri în care nu trebuie procedat!” 


După ce am reflectat mult, am ajuns la concluzia că, dacă 
n-ai făcut nicio greșeală dacă în ultima vreme, probabil că 
pe undeva tot gresesti. Nu vei ajunge niciodată în Hawaii! 
Nici măcar n-ai părăsit aeroportul! Nici măcar nu te-ai ri- 
dicat de la sol! Nu-ţi asumi niciun risc - nu te bucuri de 
„surprizele” pe care le oferă viaţa. Ce mai pierdere! 


Îmi amintesc de o perioadă din viata mea când totul 
mă înspăimânta, când eram plină de teama că voi da greș 
în toate încercările de a-mi îndeplini visurile. Așa că stă- 
team acasă, victimă a tuturor nesigurantelor mele. Mi-ar 
plăcea să vă povestesc că un străvechi maestru Zen m-a fă- 
cut să devin din nou conștientă. Dar n-a fost așa. A fost vorba, 
de fapt, de reclama unei linii aeriene, care avea sloganul: 
„leşi în lume”. Când am văzut reclama, mi-am dat seama 
dintr-odată că eu nu mai făceam parte din această lume. Cu 
acest sentiment de „iluminare', am început să mă silesc sa 
ies în lume din nou. Mi-am dat seama că trebuia să trec de 
la teama de a face o greșeală, la teama că nu fac nicio gre- 
seala. Dacă nu fac nici greșeală, atunci pot fi sigură că nu 
învăţ și nu mă dezvolt. 

Cand te gandesti ca greselile fac parte din viata, e uimi- 
tor că suntem invatati că trebuie sa fim perfecţi. Această 
»greseala” de gândire ne-a creat teama de a fi aventurosi si 
de a explora noi teritorii. Să luăm un exemplu dintr-un joc 
național: baseballul. Un jucător de baseball atinge extrem 
de rar o medie de 400. Cu alte cuvinte, asta înseamnă să fi 
lovit mingea de patru ori din zece - patru succese din zece 
încercări. E o performanţă de campion - iar cei mai multi 
dintre noi suntem doar începători! 


Nu vei reuși în tot ce faci în viata. E ceva garantat. De 
fapt, cu cât faci mai multe în viață, cu atât mai mari sunt 
șansele să nu-ți iasă câte ceva. Uită-te, totuși, cât de bogată 
iti poate fi viata, datorită numeroaselor tale aventuri. 
Castigi sau pierzi, tot câştigi până la urmă! Folosind Mode- 
lul Abătut-de-la-curs/Corect, poţi să ai acum libertatea de 
a zbura. 


Cu toate că acum știi cum să-ți diminuezi temerile 
legate de luarea deciziilor si de comiterea greșelilor, s-ar 
putea să observi că adoptarea conceptelor prezentate este 
mai dificilă decât pare. Îţi reamintesc încă o dată de proce- 
sul îndelungat pe care îl presupune schimbarea comporta- 
mentului. Pur și simplu începe! Lucrează la asta neîncetat. 
Întăreşte constant noul mod de gândire prezentat aici, 
folosind exercițiile de mai jos pentru a te ajuta să-ți depa- 
sesti temerile legate de luarea deciziilor sau de comiterea 
greșelilor. 


Ai făcut ceva greșeli în ultima vreme? Sper că da! 

Exerciţii 


1. Folosind Modelul N-am-nimic-de-pierdut, reflectează 
la câteva decizii cu care te confrunti acum. Notează toate 
aspectele pozitive care se pot întâmpla folosind oricare din 
cele două căi, chiar dacă rezultatul s-ar putea să nu fie așa 
cum ţi-ai imaginat. 


2. Învață conceptul DE FAPT, NU CONTEAZĂ, începând 
cu micile decizii pe care le iei în fiecare zi. Când te întrebi 
ce costum să porți la birou, înțelege că, de fapt, nu contea- 
ză; la ce restaurant să mănânci în seara asta, de fapt, nu 
contează; ce film să vezi, de fapt, nu contează. Fiecare ale- 
gere creează o experienţă diferită. Încet-încet, vei putea să 
aplici acest concept unor decizii din ce în ce mai importan- 
te. Atât acasă cât si la birou pune biletele pe care să scrie: 


DE FAPT, NU CONTEAZĂ 


pentru a-ți reaminti când devii obsesiv in mod inutil. 


3. Pune, de asemenea, si biletele pe care să scrie: 
ȘI CE DACĂ! O SĂ FAC FAŢĂ! 


Și ce dacă treburile nu merg cum vrei tu! Ce mare scofală? 
Acest memento te va ajuta să vezi mai senin viata, pe ma- 
sură ce vei învăţa că poţi să faci fata oricărui lucru ce ti se 
întâmplă odată ce ai luat decizia. 


4. Fii atent la acele semnale din viata care iti sugerează 
că te-ai abătut de la drum si apucă-te să faci un plan pentru 
a remedia situaţia. 


8 


CAT DE COMPLETA 
ESTE „VIAŢA TA 
COMPLETĂ” 


7 S.. devastată fără Jim. El era toată viata mea!” Louise 
era una dintre cursantele mele, iar soțul ei tocmai divorța- 
se de ea după cinci ani de căsnicie. Nu glumea când spunea 
că Jim era toată viaţa ei, pentru că ea făcuse să fie astfel. 
Nimic altceva sau nimeni altcineva nu avea cu adevărat 
însemnătate. 


Bineînţeles că asta explică devastarea ei și sentimentul 
disperat de pustietate pe care le-a avut după plecarea lui. 
Probabil explică parţial și destrămarea căsniciei. Așa cum 
explic în The Feel the Fear Guide to Lasting Love (Chiar dacă 
ti-e frică. Ghid pentru iubirea de durată), dependenţa într-o 
relație dă naștere la câteva efecte secundare foarte nea- 
tractive - supărare, gelozie, resentimente, agatarea de celă- 
lalt, cicăleală -, și toate sunt foarte greu de suportat. Aceste 
însușiri dăunătoare sunt rezultatul unei frici înrădăcinate 
de a pierde ceea ce considerăm că este baza întregii noas- 
tre identități. 

Bob, un director de relaţii publice, a ales să-și creeze 
identitatea în domeniul muncii. Pentru el nu exista decât 
cariera; nimic altceva nu mai conta. Ca și în cazul lui Louise, 
efecte secundare negative îi însoțeau ceastă dependență 
emoțională. La muncă era defensiv, în loc să fie exuberant 
și darnic; își aroga meritul pentru tot, ignorând contributi- 
ile celor cu care lucra; iar în încercarea lui permanentă de 

a castiga aprecierea superiorilor, nu si-a asumat niciun risc. 
Astfel, creativitatea lui a fost foarte mult diminuata. 


Cand și-a pierdut locul de munca din cauza unor redu- 
ceri de personal, a avut, în mod previzibil, un sentiment de 
devastare, o senzație extrema de neputinţă și gânduri de 
sinucidere - toate provocate de un oribil sentiment de pus- 
tietate. Îi fusese distrusă ancora. Bărbaţii și un număr în 
creștere de femei care și-au trăit întreaga viață de oameni 
maturi legați emoţional de munca lor se pierd adesea cu firea 
când sunt obligaţi să se pensioneze. E ca si cum li s-a sfârșit 
viata - de fapt, multi mor imediat după ce ies la pensie. Cat 
de trist este că nu se pot bucura de ceea ce are potenţialul 
să fie partea cea mai creativă și mai plăcută perioadă a vie- 
tii lor! 

Jeanne, o casnică, a facut din copiii ei totul în viata. Pentru 
cei care nu înțelegeau, ea părea și se credea o mamă „bună”. 
Era întotdeauna acasă când copiii veneau de la școală, le 
satisfăcea toate nevoile, și se mândrea cu faptul că își pu- 
nea întotdeauna copiii pe primul loc. 


Dacă Jeanne ar fi fost mai sinceră cu ea însăși, ar fi văzut 
că se folosea de copii pentru a-și crea propria rațiune de a 
fi. Cei care o cunoşteau cu adevărat erau conștienți de ine- 
vitabilele efecte secundare - nevoia de a domina, protecție 
exagerată, tendință moralizatoare și crearea unui grad mare 
de vină pentru copiii ei. Nu i-a lăsat niciodată să uite ce 
persoană darnică era ea. Când au crescut și au plecat la trea- 
ba lor, Jeanne s-a confruntat cu ceea ce considera ea că este 
o casă goală - în ciuda faptului că ea și soţul ei trăiau încă 
acolo. Asta oglindea sentimentul de pustietate absolută pe 
care îl simțea în sinea ei. Să stai acasă cu copiii nu e un lu- 
cru rău în sine. Totuși, când părinţii depind de copii pentru 

propria supraviețuire emoţională, e limpede că e nociv. Nu 
numai că e nesănătos pentru părinte, e nesănătos și pentru 
copii. Supravietuirea unui părinte este o povară grea de 
purtat pentru un copil! 


Sentimentul de bază comun lui Louise, Bob și Jeanne 
era senzația acută de lipsă. Când au pierdut ceva din viața 
lor, ceva de care erau atașați emotional, și-a făcut apariția 
această lipsă. Pot să pun pariu că cei mai multi dintre voi 
au simtit-o, într-un moment sau altul. Dacă e așa, veţi fi de 
acord cu mine că este unul dintre cele mai dureroase sen- 
timente pe care le poţi trăi. Și, colac peste pupăză, când te 
afli în chinurile disperării, pare că nu sunt prea multe de 
făcut ca să te simți mai bine. 


Asta ridică o întrebare: Se poate face ceva pentru a slăbi 
strânsoarea acestei lipse, ceva care să ne facă să ne simțim 
întregi, în ciuda unei mari pierderi în viață? Dacă se poate, 
imagineaza-ti cât de mult s-ar diminua frica noastră de a 
pierde ceva. Răspunsul la întrebare este, categoric, DA! Asta 
ar trebui să fie o ușurare. 


Deși ar trebui să fii extaziat că ușurarea e posibilă, e 
important să tii minte că, asemenea oricărui aspect asociat 
schimbării, e nevoie de foarte multă conștientizare, răbda- 
re și perseverență pentru a sparge tiparele susținute pu- 
ternic de emoții. Asta n-ar trebui să te îngrijoreze. Deși s-ar 
putea să pară o sarcină neplăcută, nu e chiar așa, dacă o 
abordezi cu pași mici si usori și îți oferi timp pentru a te 
bucura cu adevărat de acest proces. 

Te invit, așadar, să încerci un mod alternativ de a-ți di- 
rija viata; este menit să te ajute să te eliberezi de disperare, 
de sentimentul de pustietate și de frica ce s-ar putea să fie 
legate de anumite aspecte ale vieţii tale. Știu din proprie 

experiență că eliberarea este posibilă. Acest capitol explică 
pașii necesari schimbării. Te asigur că acești pași oferă niște 
revelații interesante. Totuși, numai prin acțiune și angaja- 
ment pot să devină unelte puternice, care îți vor schimba 
deplin calitatea vieții. 

iti va fi util să înţelegi întâi mai clar ceea ce eu consider 
a fi cauza pustietatii pe care o resimti atunci când viata iti 
este dereglată. Folosind RELAȚIA drept exemplu, următo- 
rul desen ilustrează cum arată Viata-ta-completa cand te 
concentrezi emoţional pe un singur domeniu. 


VIAŢA COMPLETĂ CU RELAŢIE 


RELAŢIE 


Dacă se întâmplă ca în cazul lui Louise și marele R dispare, 
viata va arăta brusc astfel: 


VIAŢA COMPLETĂ FĂRĂ RELAŢIE 

Nu e de mirare ca te simti pustiit! Nu e de mirare ca simti 
impulsul de a înlocui imediat relația! N-a mai rămas nimic! 


Nu e nevoie să fie așa. Privește desenul Vieţii complete 
de mai jos, care reprezintă un mod cu totul diferit de a pri- 
vi lucrurile. 


VIAŢA COMPLETĂ CU RELAŢIE 


Contribuţie Relaxare 


Timp petrecut Dezvoltare 


Familie i > 
singur personală 


Relatie Prieteni 


Aceasta reprezintă Viața completă a unei alte cursante de-ale 
mele, Nancy. Luând forma unei grile, în locul unei casete goa- 
le, viața arată uimitor de diferit pentru Nancy comparativ 
cu sarmanii Louise, Bob si Jeanne. Nu numai că grila lui 
Nancy e plina de sustinere si de viata, dar intreaga arie a 
Vietii ei pare sa fi crescut, ceea ce ii da, de fapt, o deplina 
satisfacție. Să presupunem ca si Nancy resimte pierderea 
iubirii. Cum arată Viaţa ei completă în acest caz? Care e 
diferența prin comparaţie cu pierderea lui Louise! Vei ob- 
serva din grila următoare că, în cazul lui Nancy, pierderea 
relației lasă un gol. Dar nu o desființează! Da, Nancy a 

simtit durere cand s-a despartit de prietenul ei; da, se simte 
singură câteodată; si da, i-ar plăcea să aibă la un moment 
dat o relație reușită. Totuși, si fără aceasta, viata ei merge 
de minune. Fiecare zi e plină de o multitudine de experienţe 
care îi aduc bucurie și satisfacție; prin urmare, lipsa ei dis- 
pare. Are atât de multe resurse disponibile la îndemână, 
încât simte cu adevărat că viata e un uriaș corn al abundenței, 
care nu se va goli niciodată. 


VIAŢA COMPLETĂ FĂRĂ RELAŢIE 


Contribuţie Hobby Relaxare 
ve Timp petrecut Dezvoltare 

Familie i ha 
singur personală 

i 


În acest moment, la unul dintre cursurile mele, o cursantă a 
ridicat vocea să spună că si ea are multe în viata - familie, 
copii, muncă, prieteni -, dar singurul lucru care înseamnă 
ceva pentru ea este relația. Am subliniat că aici intervin 
conştientizarea, perseverenta și răbdarea - pentru a întări 
angajamentul pe care îl are în fiecare zonă a vieții. 


Dedicarea, în sensul în care folosesc eu termenul, în- 
seamnă să dai din tine 100% în mod conştient - adică tot 

ce ai - fiecărei „casete” din grilă. De exemplu, când esti la 
muncă, muncește până la epuizare, fără nicio rezervă; când 
ești cu familia, fii cu ea în mod conștient 100%; când ești 
cu prietenii, fii acolo 100%... şi aşa mai departe. 


Când am început să explic dedicarea la curs, Sandy, o altă 
cursantă, mi-a răspuns imediat că locul ei de muncă era 
temporar, până își găsea ceva mai bun. Între timp, se plicti- 
sea îngrozitor și abia aștepta să plece de acolo. Prin urmare, 
cum era posibil să se dedice 100%? I-am explicat că dedi- 
carea nu înseamnă că trebuie să dureze pentru totdeauna, 
ci că atât cât ești acolo, trebuie să te dedici 100%. 


I-am oferit un instrument pe care să-l folosească la servi- 
ciu pentru a-și amplifica ideea de angajament. Acest instru- 
ment este să te „porți de parcă” ai fi important cu adevărat. 
Cum ar arăta asta? Ce ar face ea dacă ar ști că este cu adevărat 
importantă? Câteva posibilităţi la care s-au gândit cursantii 
au fost: să-și propună scopuri zilnice și să aibă grijă să le 
atingă, să interacționeze cu alți membri ai echipei într-un 
fel care să le facă ziua mai bună si să creeze un mediu în care 
să fie o plăcere să muncesti. Ea a adăugat: „Şi să nu mai 
întârzii”. Sandy a promis că va încerca, după ce am asigu- 
rat-o că asumarea angajamentului la acest loc de muncă nu 
însemna că trebuie să rămână acolo definitiv. 


Sandy s-a întors la curs în următoarea săptămână foarte 
entuziasmata în legătură cu ce se întâmplase. Eram cu toţii 
uimiti de gradul ei de energie. Ne-a informat că a dus la 
muncă o plantă și un tablou, care au înviorat imediat micul 
ei spaţiu. Le-a făcut complimente și le-a fost de ajutor oa- 
menilor din jur, iar în fiecare seară, înainte de a pleca de la 
birou, şi-a stabilit anumite scopuri pentru ziua următoare. 
Pe măsură ce zilele treceau, s-a concentrat pe propriile 


164 CHIAR DACA TI-E FRICĂ... ACTIONEAZA 


scopuri si a fost uimita sa vada ca in fiecare zi facea de doua 
ori mai mult. A devenit dependenta bifarea scopurilor - 
asa de bine o făcea să se simtă. În rarele ocazii când nu 
apuca să facă vreun lucru de pe listă, îl trecea pe listă pen- 
tru ziua următoare. 


Pe Sandy au uimit-o reacţiile. Unul dintre colegi chiar a 
întrebat-o ce medicament ia și i-a zis: „Orice ar fi, ia-l în con- 
tinuare!” Dar rezultatul miraculos a fost că a început pur și 
simplu să-i placă locul de muncă. Atunci când participi 100%, 
alungi și plictiseala. După ce Sandy a trecut peste atitudi- 
nea „vai mie!” și a început să aleagă să fie prezentă 100%, 
a avut un sentiment de satisfacţie și vitalitate. Ideea de a 
„se purta de parcă” pusă în practică i-a adus și alte beneficii: 
stimă de sine crescută, referințe bune pentru momentul în 
care chiar se va muta la alt job și înțelegerea faptului că 
poate să schimbe situația. Bineînţeles că asta o face să se 
simtă mai puternică într-o lume în care atât de mulţi oameni 
se simt neputincioși. Pentru a face din dedicare un concept 
mai putin apăsător, tine minte că, contrar celor învăţate, nu 
înseamnă că e obligatoriu să dureze pentru totdeauna. 


De exemplu, postul meu de director executiv al Spitalului 
Plutitor mi-a adus foarte multă bucurie și satisfacție, dar 
după optani am început să simt că eram pregătită pentru un 
alt fel de provocare. Cum eram cu totul dedicată spitalului, 
m-am asigurat că va funcționa la fel de bine și după plecarea 
mea. Am început să pregătesc pe cineva ca să mă înlocuiască. 
Am început să deleg din ce în ce mai multe lucruri. Treptat, 
am familiarizat Consiliul de Administrație cu persoana cea 
nouă, pe care o consideram perfectă pentru post. l-am pre- 
gătit pe toți pentru plecarea mea. Așadar se vede că, deși 
eram pe picior de plecare, eram dedicată muncii 100%. 

În acelaşi timp, eram dedicată în întregime hotărârii 
de a-mi face viața să meargă după ce aveam să-mi părăsesc 
jobul. În timpul liber am început să predau, să scriu şi să-mi 
măresc clientela la cabinetul de psihoterapie. În doi ani, atât 
fundaţia pentru viitorul Spitalului Plutitor, cât și aceea pentru 
noua mea carieră fuseseră turnate. Eram pregătită să plec. 


Același principiu funcționează și în domeniul relaţiilor. 
Nimeni nu știe cu adevărat cât de mult va dura o relaţie. Dar 
până să te hotărăști să renunti la ea, e important să acorzi 
tie și partenerului tău respectul și demnitatea cuvenite, 
dedicându-vă ei amândoi, în proporţie de 100%. Dacă vine 
ziua când iti dai seama că e vremea să vă despărțiți, vei sti 
că ai dat totul. Și dacă, dintr-un motiv sau altul, partenerul 
tău hotărăște să pună capăt relaţiei, vei sti că ai tot ce ţi-a 
stat în putință ca să fie bine. N-ai nimic de regretat. Dacă ai 
adoptat deja conceptul grilei în viata, pierderea nu va fi 
enormă, căci ai numeroase alte arii care să te susțină în 
viata. 


Un sector al grilei are nevoie de cateva explicatii: sec- 
torul CONTRIBUTIEI. Acesta este sectorul care iti permite 
să schimbi lucrurile in lume în felul tau special. Despre 
contributie discutam intr-un capitol viitor; deocamdata 
observa doar ca cea mai mare parte a respectului de sine si 
a Satisfactiei în viata pot veni din sectorul Contributiei. Să 
știi că poţi să schimbi lucrurile în lume înseamnă că nu esti 
neputincios, că reprezinti o forță însemnată. 


E important să nu te gândești la contribuţie în termenii 
mareti ai lui Gandhi, Martin Luther King Jr. sau Albert Einstein. 
Contribuţia, in sensul pe care îl folosesc eu, înseamnă sa fii 
exact acolo unde ești, să privesti în jur, să vezi ce trebuie 


166 CHIAR DACA TI-E FRICA... ACTIONEAZA 


facut si sa faci. Asta ar putea fi legat de familia ta, de prie- 
teni, de comunitate, de tara si de lume. Nu exista nicio per- 
soana in viata care sa nu poata contribui semnificativ la 
bunăstarea planetei. Numai schimbandu-ti atitudinea poţi 
influența lumea din jur. 


Acum, că înţelegi conceptul grilei și îi recunoști impor- 
tanta în reducerea multor frici care privesc relaţia, locul de 
muncă, copiii si asa mai departe, esti pregătit să faci pașii 
pentru a include acest instrument puternic în viata ta. lată 
pașii: 


1. Recunoaste că s-ar putea să fii prins într-un cerc vicios. 
Dacă iti priveşti cu grijă trecutul, vei observa, probabil, că, 
de câte ori au apărut sentimente negative legate de pierdere, 
ai apucat pe aceeași cale, încercând să diminuezi disconfor- 
tul: practic, ai încercat să recreezi ce ai pierdut. 


De exemplu, care este primul gest pe care îl fac mulți din- 
tre noi, când suntem devastati de pierderea unei persoane 
iubite? O înlocuim. lar când pleacă și următoarea iubire a 
vieții noastre, resimtim același sentiment de devastare (ceea 
ce este uimitor, de vreme ce pe acest om iubit îl cunoaștem 
de numai trei săptămâni). Ce facem atunci? Nu e greu de 
ghicit - ieşim și căutăm alt iubit, fără de care am muri, fără 
doar și poate! 

Dacă acest tipar sau unul asemănător iti sună cunoscut, 
e important să nu-i dai prea multă importanţă. Recunoaște 
doar că până acum n-ai avut un cadru potrivit în interiorul 
căruia să-ți creezi un mod mai sănătos de a acționa. Sim- 
plul fapt că recunosti posibilitatea existenței unui alt mod 
e suficient să te ducă la următorul pas. 

2. Creeaza-ti propria Grilă a Vieţii Complete. Începe prin 
a desena un patrat cu noua casete, la fel ca cel de pe pagina 
alaturata. 


Acorda-ti ceva timp sa te gandesti la ce elemente ai 
vrea sa incluzi in viata ta si incepe sa completezi casetele. 
Eu cred cu tarie in asigurarea conditiilor potrivite ori de 
cate ori incep orice fel de introspectie, asa ca iti recomand 
să pui o muzica relaxantă în timp ce completezi casetele. 
E esenţial să fii singur și asigură-te că ai telefonul închis. 


3. După ce ai completat grila, alege una dintre casete la 
care să lucrezi. Închide ochii si vizualizează cum ai vrea să 
arate acel sector al vieţii tale. Ce ai face? Cum ai interactio- 
na cu oamenii din jur? Cum te-ai simţi? Tine minte cele 
două ingrediente-cheie: să te dedici 100% si să te porți ca 
și cum ai fi important. Să le numim MAGICUL DUO, pentru 
că tocmai magiei îi dau naștere în viata ta. 


VIAŢA TA COMPLETĂ 

4. Cand obţii o imagine clară, ia o bucată de hârtie si 
începe să notezi tot ce ţi-a venit în minte, acordând atenţie 
tuturor detaliilor. Asta te va ajuta la pasul 5. 


5. Enumeră numeroasele aspecte care ar trebui realizate 
ca să-ți transformi viziunea în realitate. Încă o dată, gân- 
deste-te cu grijă la asta si fără grabă. Nu pot să repet cât de 
des as vrea: 


ACȚIUNEA ESTE SECRETUL SUCCESULUI. 


Trebuie să faci ceva ca să-ți potrivești viata reală cu vizi- 
unea. Așadar, acţiunile tale sunt decisive. 


Să vedem cum ar putea să funcționeze asta în realitate. 
Dacă ai ales sectorul DEZVOLTARE PERSONALĂ, s-ar putea 
să te vezi frecventând cursuri și workshopuri, citind cărți 
şi participând la conferinţe. În vizualizarea ta, Magicul Duo 
garantează că vei aborda toate acestea cu o voinţă care te 
menţine concentrat și îți garantează participarea activă tot 
timpul. 

Dacă ești la un workshop, s-ar putea să te vezi interac- 
tionand cu ceilalți cursanți, făcând toate temele, fie că e un 
curs cu credite sau nu, așteptând cu nerăbdare următorul 
curs și fiind foarte fericit că ai ales să fii acolo. 


Apropo, când aplici acest concept în lumea reală, vor 
ieși la iveală obiceiurile vechi - e inevitabil! Astfel, când te 
afli efectiv la un workshop, s-ar putea să te simți copleșită 
brusc de dorința de a fi cu el. La început, gândirea ta va 
dori cu certitudine, fără îndoială, să te smulgă din dedica- 
rea ta si va fi nevoie de o atenţie neîntreruptă pentru a-ți 
controla gândirea hoinară. În cele din urmă, vei putea să 
spui: „La naiba cu el - sunt aici să învăţ!” Imagineaza-ti ce 

face asta pentru respectul de sine! În cele din urmă vei pu- 
tea să-ți determini mintea să se concentreze pe chestiunea 
respectivă și să înţelegi ce se întâmplă în jurul tău. Si 
ghiceste ce se va întâmpla apoi! Nevoia începe să dispară. 
Problema cu oamenii care simt lipsa este că nu înţeleg ce 
se întâmplă în jurul lor. Și apoi se întreabă de ce sunt flă- 
mânzi din punct de vedere emoțional. 


Dar sectorul PRIETENI? Acesta cum ar arăta? Aici, ai 
putea să te vezi invitându-i la cină, organizând o seară ex- 
traordinară în oraș, scriindu-le scrisori de apreciere sau 
sunându-i pur și simplu și spunându-le că te gândești la ei. 
În lumea reală, când vei fi cu prietenii iti vei dori, probabil, 
să fi fost cu iubitul. Acesta este momentul să chemi Magicul 
Duo. Începe prin a te concentra pe angajamentul de a fi un 
prieten grozav, „purtându-te de parcă” le-ai schimba cu 
adevărat viața. Din această stare de spirit vei începe să gă- 
sesti multă plăcere și împlinire. 

Pe când eram tânără, eu și prietenele mele aveam un 
contract nescris: „Întâlnirea noastră rămâne stabilită, cât 
timp nu mă sună Făt-Frumos”. Deși toată lumea părea să fi 
înțeles regula, privind retrospectiv, o consider o metodă 
jalnică - si stupidă, căci mă distram întotdeauna excelent 
cu prietenele! Când m-am maturizat, nu mi-am mai tratat 
prietenele cu atâta lipsă de respect. Un efect secundar intere- 
sant a fost acela că am încetat să fiu considerată de popu- 
latia masculină drept o întâlnire de ultim moment. Bărbaţii 
din viața mea au început să mă sune cu zile și chiar cu săp- 
tămâni înainte, căci știau că nu voi anula alte întâlniri 
programate doar ca să mă văd cu ei. 

Să privim sectorul RELAXARE. Acesta îi pune în încur- 
cătură pe multi dintre cursantii mei si recunosc că este un 
sector la care trebuie sa lucrez zilnic. Cei mai multi dintre 
noi tindem sa fim orientati catre realizari si devenim anxiosi 
cand ne facem timp să ne relaxăm si să ne distrăm. 


Pare în regulă când te relaxezi cu partenerul sau cu pri- 
etenii, dar când ești singur, simţi că ar trebui să realizezi 
ceva. Din nou, modul de a scăpa de această anxietate este 
să apelezi la Magicul Duo. Dedicându-te 100% relaxării și 

ey 


„purtându-te de parcă” starea ta de bine chiar contează, te 
poţi bucura de ceva timp doar pentru tine. 


Pentru a mă ajuta, am creat conceptul orei libere, varian- 
ta prescurtată a unei zile libere. Îmi acord zilnic cel puţin o 
oră pentru a mă relaxa cu totul. Asta ar putea să însemne 
că citesc o revistă, că mă plimb pe plajă sau merg la cumpă- 
rături la mall-ul meu preferat. Mă ajută foarte mult să mă 
menţină vioaie pentru munca mea. Foarte des, în timpul 
liber, când mintea nu îmi e așa aglomerată, îmi vin unele 
dintre cele mai bune idei. 


6. Urmează pașii 3, 4 si 5 pentru fiecare sector al grilei 
tale. Vei fi uimit ce viata frumoasă iese la iveală - atât de 
bogată, de plină de iubire si de dăruire. E important să tii 
minte că orice iti imaginezi în grila ta poate deveni realita- 
te - dacă te-ai angajat să întreprinzi acțiunea necesară. 


7. În fiecare zi, stabilește anumite scopuri, care să reflecte 
toate casetele din grila ta. Daca stabilești deja cu sarguinta 
scopuri zilnice, vei observa, probabil, că acestea se concen- 
trează într-un singur sector al vieții - cel mai probabil, în 
acela pe care îl reprezintă MUNCA. Stabilind scopuri pentru 

toate sectoarele grilei tale, viata iti va deveni mai echilibra- 
tă. Când abordezi fiecare scop, tine minte Magicul Duo - mă 
dedic 100% si eu sunt important - pentru a te ajuta să te 
concentrezi și să dobândești un sentiment de împlinire. 


S-ar putea să nu poți acoperi fiecare sector al grilei tale 
în fiecare zi. Fireşte că vor fi perioade în viata ta când unul 
dintre sectoare va avea prioritate. De exemplu, când ești în 
vacanță poți să uiţi de celelalte sectoare din grilă. Concen- 
trează-te doar pe distracție. Magicul Duo se va asigura că 
asimilezi totul. În același fel, un proiect important la mun- 
că poate necesita atenţia ta concentrată pentru o vreme. În 
fond, ceea ce cauţi tu este echilibrul per total. 

Gandeste-te la asta: dacă simți că n-ai chef să-ţi faci timp 
sau efortul de a urma acești pași, nu-ţi vei oferi ceea ce 
meriti. Viața ta nu merită? Eu îţi cer doar să-ți stabilesti 
structura de bază a vieții, ca să-ți poţi continua apoi traiul 
într-un fel care să iti susțină dezvoltarea și satisfacția. 
După cum a spus-o atât de bine Janet, una dintre cursantele 
mele: „Dacă faci mereu ce ai făcut dintotdeauna, vei obține 
mereu ce ai obținut dintotdeauna”. Pe ea acest gând a mo- 
bilizat-o, cu siguranță! 

Dacă ti se pare greu să te motivezi, nu te critica singur. 
Găsește un grup de self-help care să joace rolul de catali- 
zator. Dacă nu poţi să găsești un astfel de grup, gaseste-ti 
ceea ce eu numesc un „amic pentru dezvoltare”. Tu si amicul 
tău vă puteţi ajuta unul pe celălalt întâlnindu-vă săptămâ- 
nal și lucrând la grilă, la scopuri, la planul de acţiune sau la 
orice altceva. Angajandu-te să faci o anumită temă înainte 
de întâlnire te îndeamnă adesea la acţiune. Secretul este 
să-ţi iei în serios angajamentul către amicul tău si să te 

porți responsabil de-a lungul săptămânii, făcând tot ce te-ai 
angajat să faci. 

Dacă nu găsești un grup de self-help și nu vrei să lucrezi 
cu un amic pentru dezvoltare, găsește un grup condus de 
un specialist. E uimitor cât de repede se concretizează re- 
zultatele, când știi ce vrei si esti hotărât să obţii. Cei mai 
mulți oameni nu-și fac niciodată timp să se concentreze pe 
ceea ce vor - si apoi se întreabă de ce se simt mereu pus- 
tiiti pe dinăuntru. 

Întreabă-te neîncetat: „Cât de completă este viata mea?”. 
Continuă să-ţi creezi atâta bogăţie, încât nimic să nu-ţi poa- 
tă lua vreodată senzația fundamentală de deplinatate. Poti 
să-ți imaginezi cat de putin iti va fi frică atunci? 


9 


DOAR DA DIN CAP - 
SPUNE „DA” 


U na dintre cele mai prețioase lecţii cand înveți să-ți dimi- 
nuezi frica se concretizează în expresia: SPUNE DA PROPRIU- 
LUI UNIVERS. Aceste cuvinte au fost spuse întâmplător de 
Janet Zuckerman, o minunată profesoară de-a mea, cuiva 
care se plângea cu amărăciune de o anumită situaţie din 
viață. Am întrebat-o pe Janet ce a vrut să spună mai exact 
prin această expresie, iar ea mi-a răspuns: „E simplu. Orice 
ti se întâmplă în viata, doar dă din cap, de sus în jos, în loc 
să-l clatini dintr-o parte în alta. Spune da în loc de nu.” De-a 
lungul anilor am folosit această expresie în viata mea, cu 
rezultate miraculoase. 


Termenul „univers” se referă la acel plan de viata care 
pare să preia controlul, în ciuda a ceea ce gândim noi - 
acea ,forta” operând, aparent, pe cont propriu, care adesea 
se amestecă în imaginea noastră despre cum am vrea să 
stea treburile. Se referă la un anumit curs în viata noastre 
și a celorlalţi, asupra căruia avem putin control sau deloc. 
Adesea, când suntem pregătiți să mergem într-o anumită 
direcţie, un eveniment neașteptat schimbă totul. Acele eve- 
nimente neașteptate sau chiar posibilitatea lor ne provoacă 
foarte multă frică. Anticipăm ce este mai rău. Este important 
să-ți amintesti: 


ANTIDOTUL PENTRU FRICĂ CONSTĂ ÎN A SPUNE „DA” 


Expresia „spune da” înseamnă „să fim de acord” cu acele 
aspecte pe care ni le oferă viata. Să spui da înseamnă să 

renunti la rezistenţă si să accepti posibilităţile pe care ţi le 
ofera propriul univers, prin feluri noi de a privi lumea. 
Înseamnă să te relaxezi din punct de vedere fizic si să eva- 
luezi calm situația, reducând astfel supărarea și anxietatea. 
Pe lângă beneficiile emoţionale, cele fizice sunt enorme. 
Dimpotrivă, să spui nu înseamnă să fii o victimă. „Cum mi 
s-a putut întâmpla mie una ca asta?” Să spui nu înseamnă 
să blochezi oportunitățile de dezvoltare și provocările, să 
te lupti cu ele sau să li te impotrivesti. Să spui nu dă naștere 
tensiunilor, oboselii, consumului inutil de energie, schimbă- 
rii emoționale - sau, si mai rău, dă naștere apatiei. „Nu fac 
față. Nu pot să merg mai departe. Nu există speranță” Adevă- 
rul este că singura noastră speranţă este să spunem da. 


Să spunem da nu este numai antidotul pentru a face față 
dezamăgirilor, refuzurilor și oportunităţilor zilnice ratate 
(o gripă, un acoperiș spart, un ambuteiaj, o pană, o întâlni- 
re nereușită și așa mai departe), este și instrumentul mira- 
culos pentru a ne ocupa de fricile noastre cele mai adânci si 
mai întunecate. 


Să vă povestesc despre Charles, a cărui prezență în via- 
ta mea mi-a confirmat puterea de a spune da universului. 
Charles a crescut în sărăcie, într-un ghetou din New York. 
Imaginea lui de „băiat dur” i-a servit bine, până când s-a ales 
cu un handicap grav în urma unei plăgi impuscate, surveni- 
tă într-o luptă de stradă. Coloana vertebrală i-a fost zdrobită 
și a rămas paralizat de la mijloc în jos. 

Când l-am întâlnit pe Charles, abia își terminase pregă- 
tirea într-un centru de recuperare și își căuta un loc de 
muncă la Spitalul Plutitor. Charles voia să aibă oportunita- 
tea de a-i învăţa pe copii cum să evite să dea de necaz, cum 

facuse el. A devenit parte a echipei mele si 0 inspiratie pen- 
tru toata lumea din jurul lui. 


Într-o zi, am intrat într-una dintre sălile noastre de clasă 
și l-am găsit pe Charles înconjurat de un grup de copii. Răs- 
pundea întrebărilor arzătoare pe care le au tinerii când în 
fata lor se află o persoană cu dizabilități. „Cum e să nu poţi 
să mergi?”, „Ce ar trebui să-i spun cuiva aflat în scaunul cu 
rotile?”, „Cum mergi la baie?”. La un moment dat, Charles 
i-a întrebat ce cred ei că își dorește cel mai mult o persoană 
cu dizabilităţi. Un băiețel a răspuns repede: „Prieteni!” ,,Da!”, 
a răspuns Charles, si toți copiii au sărit pe neașteptate si 
l-au îmbrățișat strigând: „O să fiu eu prietenul tău!” Nu știu 
cine a avut mai mult de câștigat din această lecție: Charles, 
copiii sau eu. 

Altădată, dădeam o petrecere pentru un grup nou de 
persoane în vârstă. Deși angajasem un trio muzical pentru 
petrecere, bătrânii ezitau să se lase în voia muzicii. Din- 
tr-odată, Charles a înaintat cu căruciorul până în mijlocul 
sălii și a început să „danseze” în ritmul muzicii. „Haideţi cu 
toții! Dacă eu pot să ies la dans, si voi puteţi” În câteva mi- 
nute a făcut pe toată lumea să danseze, să râdă, să cânte și 
să bată din palme. Starea lui de spirit era molipsitoare. Ne- 
cunoscutii din sală s-au împrietenit rapid. Charles n-a ratat 
nicio oportunitate de a le arăta oamenilor că pot crea ceva 
preţios din orice ţi se întâmplă în viață, dacă ai o atitudine 
pozitivă. 

Am avut multe ocazii să vorbesc cu Charles. Mi-a spus 
că în primele zile de după incidentul în curma căruia rămă- 
sese invalid își pierduse toată speranţa și toată voința. lată 
cum își descria el starea de spirit: „N-a fost ușor pentru un 
puști macho să-și piardă capacitatea de a merge, și cu atât 


178 CHIAR DACA TI-E FRICĂ... ACTIONEAZA 


mai putin sa-si piarda controlul asupra vezicii si intestine- 
lor”. I-a fost recomandat un excelent centru de recuperare, 
dar refuza să se lase ajutat. Centrul era pe cale să-l trimită 
acasă pentru a lăsa locul cuiva dornic să-și asume respon- 
sabilitatea pentru propria viață. Acesta a fost punctul de 
cotitură. Charles știa că, dacă era trimis acasă, nu mai avea 
nicio sansa. Acesta era momentul în care să spună da sau 
nu universului său. E recunoscător că a ales să spună da. 


Odată alegerea făcută, progresul lui a fost remarcabil. 
I s-au arătat oportunităţi la care nu s-ar fi gândit niciodată 
înainte. A decis că viaţa lui putea avea un scop: să-i ajute pe 
alții în lupta lor, oricare ar fi aceea. Avea să fie un model, 
spunând: „Dacă eu am reușit, poţi să o faci și tu”. Charles mi-a 
mărturisit că, oricât de ciudat ar părea, acum era recunos- 
cător pentru handicapul lui, căci îl făcuse să conștientizeze 
cât de mult putea să contribuie fata de lume. 


Înainte de accident, Charles nu văzuse că viața lui avea 
însemnătate. Acum crede că fusese mai handicapat înainte 
de accident; numai de atunci încoace a dobândit satisfacţii 
de la viata. 


Cand am prezentat la curs conceptul SPUNE DA PRO- 
PRIULUI UNIVERS, unul dintre cursanţi mi-a pus o întrebare 
interesantă: „Dacă spui da tot timpul universului, n-ar 
trebui să poți evita să simţi orice durere?” M-am gândit un 
moment la asta și i-am spus că nu. Nu poți să eviti durerea, 
dar poți să-i spui da, înțelegând că face parte din viata ta. 
Atunci nu te simți ca o victimă. Ştii că poţi face fata durerii, 
precum si situaţiei care o provoacă. Nu simţi ca nu există 
speranţă. În acel moment, cursantul meu a strigat: „Am 

inteles! Vrei sa spui ca exista durerea lui da versus durerii 
lui nu”. Exact asta am vrut să spun. 


Analizand in continuare aceasta idee, cursantii au gasit 
exemple de situatii cand au spus da durerii din viata lor, fara 
să-și dea seama ce fac. Nadine și-a amintit de o zi din sap- 
tămâna precedentă, când se gândise la mama ei, care mu- 
rise recent. Dintr-odată, fusese lovită de durerea pierderii. 
A început să plângă, gândindu-se ce senzație dulce și stra- 
nie era să-și aducă aminte de vremurile bune trăite împre- 
ună cu mama ei. Si în timp ce plângea, a simţit nevoia să 
spună „mulțumesc” iarăși și iarăși. 

În mijlocul acelei dureri, era conştientă că viaţa îţi re- 
zervă o mulţime de despartiri, însă așa e viata. Totuși, ea a 
văzut diferența dintre a privi moartea cuiva drag ca pe o 
catastrofă (spunând nu) și a ţine minte cât de binecuvântată 
fusese să aibă acea persoană în viata ei (spunând da). Asta 
înseamnă să percepi moartea ca făcând parte din viata - 
adică un proces natural -, în loc să o consideri o pierdere 
îngrozitoare și un fenomen nedrept. 


Betsy, o alta cursantă, și-a amintit de dulceata durerii pe 
care a simtit-o când și-a sărutat fiul care pleca la colegiu. L-a 
privit cu lacrimi în ochi cum se îndrepta pe alee spre mașina 
lui nouă, știind că n-avea să mai vină decât în vizită. Venise 
vremea să-l lase să plece. Ne-a spus că, în acele moment, se 
gândea că da, asta e viata... se schimbă mereu. Lucrurile nu 
durează la nesfârșit. Și-a permis să plângă un pic, dar în cu- 
rând s-a adunat și s-a hotărât să pregătească o cină la lumi- 
na lumânărilor. La urma urmei, ea și soțul ei aveau să fie 
singuri pentru prima oară în atâţia ani, așa că era hotărâtă 
să facă din asta o nouă lună de miere. 

Comparati acest caz cu cel al unui părinte care se ingro- 
zeste de plecarea copiilor de acasa, si cand, in sfarsit, se in- 
tâmplă, nu poate sa vada decât golul din casă și inutilitatea 
propriei vieți. O asemenea persoană, opunându-se schim- 
bării, ratează noile drumuri care i se deschid în fata. Poves- 
tea lui Betsy demonstrează cu frumusețe capacitatea de a 
simţi durerea, atunci când se sfârșește ceva, dar și pe aceea 
de a merge mai departe și a construi speranţe și visuri noi. 
Există ceva care te îmbogățește în despărțirea de experiențe- 
le frumoase ale vieţii si în așteptarea cu nerăbdare a altor 
experiențe frumoase. 


Marge a împărtășit la curs durerea pe care a simtit-o 
atunci când i-a murit soţul. Da, îi era dor de soțul ei si de 
căldura și tovărășia pe care i le oferise, dar era și conștien- 
tă de faptul că se transformase dintr-o persoană depen- 
dentă într-una independentă, atunci când a fost nevoită să 
se descurce singură. Sentimentul respectului de sine cres- 
cuse enorm, în timp ce învăţa să-și asume riscuri pe care 
nu si le mai asumase înainte. A putut să spună da vieţii si 
să creeze o lume cu totul nouă pentru ea. 


Marge ar fi putut să reacționeze așa cum a făcut-o un 
prieten de-al meu. A refuzat să se ridice și să meargă mai 
departe după moartea soției lui. Cinci ani mai târziu, încă 
plânge la telefon, întrebându-se: „De ce a trebuit să moară?” 
El a spus nu propriului univers. Din nefericire, nu vede că 
nu universul suferă, ci numai el suferă și, poate, cei câțiva 
oameni care încă mai vorbesc cu el la telefon. A refuzat să 
vadă binecuvantarile din viata lui - și sunt multe - sau opor- 
tunitatile de a întâlni oameni noi si de a încerca experienţe 
noi. Durerea lui nu îl face să se simtă lipsit de putere. 

Intr-o analiza finala, se poate spune ca propria capacitate 
de a face fata lumii din jur corespunde cu propria capacitate 
de a spune da universului, inclusiv durerii. Nu uita: 


ACCEPTAREA DURERII ESTE FOARTE IMPORTANTA; 
NEGAREA ESTE FATALA. 


Sandy e una dintre persoanele care au evitat durerea. 
Cand fiul ei a murit intr-un accident de automobil, acum 
doisprezece ani, ea nu s-a confruntat complet cu impactul 
pierderii. Prietenii au remarcat cat de bine a facut fata mortii 
fiului ei. Trei ani mai târziu, s-a îmbolnăvit de epilepsie, 
care părea să nu aibă legătură cu pierderea suferită. Timp 
de nouă ani, a suferit crize care au împiedicat-o să mun- 
cească. În plus, relaţiile cu soţul si cu ceilalţi copii se dete- 
riorau încetul cu încetul. 


Sandy a apelat, în cele din urmă, la un grup de sprijin, 
pentru a primi ajutor să facă față tulburării create de epi- 
lepsie în familie. În timpul primei sesiuni, cel care condu- 
cea grupul a întrebat-o dacă a suferit vreodată o pierdere 
majoră. Ea a spus că da, dar a explicat că se întâmplat de- 
mult si nu mai constituia un factor major în viata ei. El era 
mai în măsură să știe cum stau lucrurile, și a reușit cu mare 
pricepere să o facă să retrăiască din nou experiența morţii 
fiului ei. Abia atunci Sandy i-a permis durerii să iasă la 
iveală. 

De fiecare dată când se întrunea grupul, Sandy continua 
să se ocupe de propria durere. Aproape „miraculos”, crize- 
le ei epileptice au dispărut în doar cinci săptămâni. Și-a 
întrerupt medicatia, și-a găsit un loc de munca bun si a în- 
ceput să remedieze răul făcut propriului cămin, ca rezultat 
al bolii. Durerea poate fi incredibil de distructivă, dacă este 

tinuta ascunsa. Desi exemplul lui Sandy este unul dramatic, 
durerea neacceptata distruge in mod subtil viata multor 
oameni. 


Cu totii cunoastem oameni care nu sunt constienti de 
propria durere - care au refuzat să-și permită să-și simtă 
emoțiile. Când nu ne acceptăm durerea, aceasta se va trans- 
forma într-un simptom fizic, în mânie sau în ceva la fel de 
distructiv. Să spui da înseamnă să lași durerea să apară cu 
toată forţa, știind nu numai că o vei depăși, ci și că vei câștiga 
ceva la sfârșit - dacă o să cauţi. 


Pe măsură ce discuţiile de la curs continuau, mie si 
cursanților mei ne-a venit o idee interesantă: cu cât viața 
noastră este mai bogată, cu atât mai probabil este să re- 
simţim durerea pierderii. Dacă avem o multitudine de pri- 
eteni, va trebui să facem fata mai multor despartiri. Cu cât 
suntem mai capabili să ne extindem în lume, cu atât este 
mai mare posibilitatea de a resimti „eșecul” sau refuzul. 
Dar cei care trăiesc o viata bogată nu ar schimba-o nicio 
clipă. Ei se bucură de șansele de a gusta tot ce are viața să 
le ofere - cu bune si rele. Cursantii au hotărât si că cei care 
trăiesc o viață bogată probabil cunosc intuitiv secretul de a 
spune da universului. Cei care spun nu, se îndepărtează de 
obicei de viata, alegând simbolic să se ascundă în asternut, 
pentru a nu ajunge victime - ajungând, în mod ironic, vic- 
time totale ale propriilor temeri. 

Am găsit exemplul extrem și cel mai emotionant de a 
spune da în paginile cărții lui Viktor Frankl, Man's Search for 
Meaning (Omul în căutarea sensului vieţii). Mi-a fost dată de 
o prietenă, care mi-a spus: „Cred că este foarte important 
pentru tine să citeşti cartea asta”. 

M-a tulburat sa aflu ca in carte era vorba despre expe- 
rienta lui Frankl într-un lagăr de concentrare - un subiect 
pe care-l evitasem cu grijă. Eram pur și simplu prea îngro- 
zită să văd așa ceva. Viaţa într-un lagăr de concentrare mi 
se părea cea mai îngrozitoare experiență pe care o poate 
suferi o ființă umană - din punct de vedere mental, fizic și 
spiritual. Chiar nu doream să citesc cartea asta și eram gata 
s-o dau deoparte, când mi-am amintit de cuvintele prietenei 
mele: „Cred că este foarte important pentru tine sa citesti 
cartea asta”. Evident că ea știa ceva ce eu nu știam, așa că 
am hotărât să aflu despre ce vorbea. 


Cu durere, am trecut prin pagini întregi de descrieri 
care sfidau înțelegerea umană. Nu-mi puteam reține lacri- 
mile. Dar, continuând să citesc, inima a început încet să mi 
se însenineze. Nu numai că Frankl și ceilalți ca el înfrunta- 
seră viata într-un lagăr de concentrare, ci, potrivit definiţiei 
date mai devreme, ei chiar spuseseră da propriului univers! 
Fuseseră capabili să creeze o experiență pozitivă din ceea 
ce le oferise viata. Fuseseră capabili să găsească un sens 
personal și dezvoltare - si un mod de a vedea lumea care 
dăduse naștere la ceva preţios din experienţa lor. 


lată ce scria Frankl: 


„Experiențele vieţii în lagăr arată că omul are libertate de 
acțiune. Au fost destule exemple, adesea de natură eroică, 
care au demonstrat că apatia poate fi depășită, irascibili- 
tatea potolită. Omul poate să păstreze o rămășită de li- 
bertate spirituală, de independenţă de gândire chiar și în 
astfel de condiţii groaznice de stres psihic și fizic. Noi, cei 
care am trăit în lagărele de concentrare, ne amintim de 
aceia care treceau din baracă în baracă, mângâindu-i pe 

ceilalți, daruindu-le ultima lor îmbucătură de pâine. Poa- 
te ca au fost puţini la număr, dar ei ne-au dat îndeajuns 
de multe dovezi ca omului i se poate lua totul, mai putin 
un lucru: ultima dintre libertăţile umane - aceea de a-și 
alege propria atitudine într-un anumit ansamblu de îm- 
prejurări date, de a-și alege propriul fel de a fi. Felul în 
care un om își acceptă soarta și toată suferința pe care 
aceasta o presupune, felul în care își poartă crucea îi dau 
ample oportunități - chiar si în cele mai dificile condiţii - 
de a da un sens mai profund vieţii.” 


Când am terminat și ultima pagină, am știut că în mine 
se petrecuse o schimbare dramatică. Nu voi mai trăi nicio- 
dată frica cu aceeași intensitate cu care o trăisem înainte 
de a citi cartea. Am știut că, dacă Frankl a putut să creeze 
ceva pozitiv din experienţa lui, care era cea mai rea pe care 
mintea mea și-o putea imagina, atunci eu - și toți ceilalți - 
puteam să creez ceva prețios din orice ar fi fost posibil să-mi 
ofere viata. E ceva ce tine de a rămâne conștienți de posibi- 
litatea alegerii. 


Sunt sigură că, dacă ar fi avut de ales, Frankl ar fi prefe- 
rat să nu treacă prin această experiență, dar viaţa i-a oferit 
lagărul de concentrare. A depins apoi de el să-și creeze re- 
actia la această situaţie. Nu putem să controlăm lumea, dar 
putem să controlăm felul în care reactionam fata de ea. 
Cred că acum începi să-ţi dai seama cum funcționează con- 
ceptul SPUNE DA PROPRIULUI UNIVERS, nu numai pentru 
a reduce frica, ci si pentru a da sens vieţii. 


In timpul altui curs, unul dintre cursantii mei a susținut 
că, dacă spunem da la tot, atunci acceptăm totul. Dacă ac- 
ceptăm totul, atunci nu vom face nimic ca să schimbăm 

ceea ce este rau fn lume. I-am explicat ca a spune da inseam- 
na actiune pozitiva; a spune nu inseamna sa renunti. Numai 
cand vedem posibilitatea schimbarii, putem actiona pentru 
a o provoca. Putem spune nu situaţiei, asa cum este ea, și 
da posibilității de dezvoltare pe care o oferă. Dacă tu crezi 
că o situație din viata ta este lipsită de speranţă, atunci iti 
pui mâinile în sân și te lași distrus. 

La nivel global, dacă tu crezi că stoparea distrugerii 
nucleare nu mai are nicio speranţă, nu te vei implica în sus- 
ținerea soluţiilor paşnice la problemele lumii. Dacă știi ca 
această situaţie nu este lipsită de speranţă, spui da oportu- 
nitatii de a te implica în procesul de a face planeta noastră 
mai pașnică, asa cum fac multi oameni din lume. Acești oa- 
meni nu sunt paralizati de frică, fiindcă spun da oportuni- 
tatilor inerente situației. 


Să spui da nu înseamnă să renunti. 


SĂ SPUI DA ÎNSEAMNĂ SĂ TE RIDICI ȘI SĂ ACTIONEZI 
CONFORM CONVINGERII CĂ POȚI GĂSI UN SENS 
SI UN SCOP ÎN TOT CE ÎŢI OFERĂ VIAŢA. 


Înseamnă să canalizezi resurse ca să găseşti modalități con- 
structive și sănătoase de a face fata situațiilor potrivnice. 
Înseamnă să actionezi cu putere, nu cu slăbiciune. Înseamnă 
să ai flexibilitatea necesară pentru a trece în revistă mai multe 
opţiuni și a le alege pe cele care sporesc dezvoltarea. Nu în- 
seamnă să fii distrus; înseamnă să reactionezi la posibilitate. 


Deși conceptul de a spune da universului este ușor de 
înțeles, deprinderea de a spune da necesită foarte multă 
conștientizare. Se pare că avem un reflex automat care ne 
face să apăsăm pe butonul nu. Nu e chiar așa ușor să inte- 
legi cum să spui da, când un copil e grav bolnav, când 

capeti un handicap fizic, cand iti pierzi locul de munca sau 
cand iti moare sotul. Nu uita: 


LUMEA E PLINA DE OAMENI CARORA VIATA LE-A OFERIT 
„CE E MAI RĂU”... SI CU TOȚII AU IEȘIT ÎNVINGĂTORI! 


Suntem cu toții învingători când spunem da, și merită efortul 
să învăţăm cum s-o facem. Următorii pași iti vor fi de ajutor: 


1. Fii conștient de faptul că spui nu. E de ajutor să te 
înconjori cu lucruri care să iti reamintească. Pune biletele 
pe birou, pe noptieră, pe oglinzi, în calendarul tău zilnic sau 
oriunde le poţi vedea. Câteva biletele care pe mine m-au 
ajutat au fost: SPUNE DA PROPRIULUI UNIVERS (unul evi- 
dent); DESCOPĂR CEVA PREȚIOS ÎN TOT CE MI SE ÎNTÂM- 
PLĂ; MERGI MAI DEPARTE. Fiica mea mi-a dăruit un poster 
minunat, pe care scria: CÂND VIAŢA ITI DĂ LĂMÂI, FA 
LIMONADĂ. Îți poţi crea propriile maxime care să ti se po- 
trivească mai bine. Scopul este să rămâi conștient. Suntem 
cam adormiti când e vorba de asta și trebuie să ni se rea- 
mintească în mod constant. 


2. Odată ce conştientizarea este prezentă, dă efectiv din 
cap de sus în jos si spune da. În afirmarea fizică a unei idei 
există ceva care ajută la crearea acceptării. Încearcă să dai 
din cap chiar acum. Vei observa că ai un sentiment pozitiv 
atunci când faci mișcarea de a da din cap în semn de încu- 
viintare. Îţi dă senzaţia că totul va fi bine - pentru că tu vei 
face ca totul să fie bine. 


3. Folosind același principiu, relaxeaza-ti corpul din 
punct de vedere fizic, începând din creștetul capului și 
mergând până în vârful degetelor de la picioare. Observă 

ca esti incordat si concentreaza-te pe eliberarea tensiunii. 
Inca o data, corpul poate prelua conducerea in initierea sen- 
timentelor pozitive. Vom discuta despre asta mai tarziu. 


4. Cauta modalitati de a crea ceva pretios din orice ex- 
perienta. Pune-ti următoarele întrebări: Ce pot învăţa din 
aceasta experienta? Cum pot folosi aceasta experienta ca 
pe un avantaj? Cum pot invata sa devin mai bun ca rezultat 
al acestei experiente? Simpla intentie de a crea ceva pozitiv 
garanteaza de la sine ca se va intampla ceva pozitiv. Dupa 
cum am discutat in capitolul 7, renunta la imaginea despre 
cum „ar trebui” să arate rezultatul, ca sa deschizi calea posi- 
bilitatilor pe care gândirea ta nici nu si le poate închipui. 


5. Ai răbdare cu tine. NU SPUNE NU DIFICULTATII DE 
A SPUNE DA. Acesta este unul dintre acele concepte care 
par ușoare, dar au nevoie de sarguinta pentru a fi puse în 
practică. E ușor să te simți frustrat când pun stăpânire pe 
tine sentimentele fataliste. Tu doar continuă să observi asta. 
Ai încredere că până la urmă te vei plictisi să fii deprimat 
sau supărat și vei găsi o cale să scapi din nisipurile mișcă- 
toare. Cel putin asa se întâmplă cu cei mai multi dintre noi. 
Să spui da te ajută să-ți găsești calea mult mai repede, îm- 
bunatatindu-ti, astfel, enorm calitatea vieţii. 

Poate fi de ajutor un pont în plus. Începe prin a exersa 
pe întâmplări banale din viata ta. Desi poate că acestea n-au 
nimic de-a face cu frica, iti vor oferi experienţă în privința 
procesului. De exemplu, când stai în mașină și faci spume 
din cauza blocajului în trafic, un biletel pe tabloul de bord 
pe care să scrie SPUNE DA PROPRIULUI UNIVERS iti poate 
reaminti că îi spui, de fapt, nu. Odată ce conștientizezi asta, 

poti sa dai din cap, sa-ti relaxezi corpul si sa folosesti aceas- 
ta experienta pentru a obtine un avantaj. Poti sa folosesti 
acest timp pentru a asculta câteva dintre înregistrările ,,in- 
spirationale” minunate pe care le ai la dispoziţie sau un 
audiobook pe care altfel n-ai avea timp să-l asculti. Sau poți 
să fii recunoscător că, pentru moment, nu ti se cere nimic 
foarte solicitant. Așa că lasă-te pe spate și bucură-te de acest 
moment. 

Dacă ești îngrijorat că faci pe cineva să aștepte, gân- 
dește-te că nu poți să faci nimic în această privinţă, asa că 
ai putea foarte bine să te relaxezi. E o oportunitate perfectă 
de a învăţa că pe viitor va trebui să-ți acorzi mai mult timp 
pentru întârzieri neprevăzute. Dacă te afli de cealaltă par- 
te, si tu esti cel care așteaptă, bombănind: „lar întârzie!” 
concentrează-te pe a spune da faptului că acum ai șansa să 
te uiţi la oamenii din jur sau să reflectezi la activităţile zilei. 
Eu sunt unul dintre acei oameni cărora le place să aștepte. 
Îmi dă șansa rară de a nu face nimic, fără să mă simt 
vinovată! 


Viaţa oferă multe oportunități de a exersa cum să spui 
da propriului univers. Copilul varsă laptele pe podea; se- 
cretara pierde scrisoarea pe care i-ai dictat-o; cei de la cu- 
ratatorie îți distrug costumul - te-ai prins? De fiecare dată 
când te trezești că opui rezistenţă la ceea ce se întâmplă în 
momentul actual, aminteste-ti expresia SPUNE DA PRO- 
PRIULUI UNIVERS. Vei vedea cum viaţa ta devine din ce în 
ce mai plăcută. Relaţiile cu întreaga lume se vor îmbunătă- 
ti spectaculos. 


Odată ce vei stăpâni conceptul și-l vei folosi zilnic, vei 
fi pregătit să te ocupi de problemele mai serioase cu care 
te confrunti. Vei observa că senzaţia de friciă începe să 

scada usor, fiind inlocuita de un sentiment mai puternic de 
încredere în capacitatea de a-ţi controla lumea. Cand în- 
cepi să vezi posibilități acolo unde totul pare imposibil, vei 
începe să vezi că lumea funcționează „perfect”. Poţi să gă- 
sesti un rost si un scop în toate - daca-ti deschizi mintea 
către așa ceva. 


Singurul moment în care îţi va fi frică de ceva este ace- 
la în care vei spune nu și vei opune rezistență universului. 
Poate ai auzit expresia „lasă-te purtat de val”. Asta înseam- 
na să accepti în mod conștient ce ti se întâmplă în viata. 
Am auzit odată spunându-se că secretul vieţii nu este să-ți 
dai seama ce poți obține de la val, ci, mai degrabă, să-ţi dai 
seama cum să ajungi pe el. Sau, cum și-a intitulat Barry 
Stevens cartea: Don’t Push the River - It flows by itself (Nu 
împinge râul - Curge si singur). Nu te mai lupta cu propria 
viata. Las-o mai moale, si lasă râul să te poarte către noi 
aventuri prin modul în care îţi trăieşti viata. În acest fel - si 
numai în acest fel - este imposibil să pierzi. 


Rezumat 


PAȘI CĂTRE A SPUNE DA 

1. Constientizeaza că spui nu. 

2. Dă din cap de sus în jos - spune da. 

3. Relaxeaza-ti corpul. 

4. Adoptă atitudinea „Totul ce se întâmplă e perfect. Hai 
să vedem ce pot să scot bun din această situație”. 


5. Ai răbdare cu tine. E nevoie de timp pentru a adopta o 
abordare afirmativă a vieţii. Spune-ti da tie! 

SA ALEGI IUBIREA 
ŞI INCREDEREA 


T. consideri o persoană darnică? Gandeste-te putin. 
Le-am pus întrebarea într-o dimineață unor cursanţi de-ai 
mei, dintre care cei mai multi erau căsătoriţi, si cu toţii au 
dat din cap, în semn că da. Așadar au fost consternati de 
propriile reacții față de tema pentru acasă pe care le-am dat-o, 
care cerea simplu: „Duceţi-vă acasă și spuneti-le multu- 
mesc soților sau soțiilor”. S-a simţit o senzaţie clară de dis- 
confort în sală. Ai fi crezut că le-am cerut să se ducă acasă 
şi să-și bată copiii! În cele din urmă, Lottie, care era căsăto- 
rită de douăzeci și cinci de ani, s-a făcut auzită: „De ce i-aș 
spune mulțumesc soțului meu? El ar trebui să fie bucuros 
că sunt acolo!” 


„Lottie, dar de ce ești acolo?” am întrebat. Răspunsul ei 
a fost mai curând vag - ceva de genul: „Ar fi vai de el fără mine 
și, în plus, ar fi prea mare deranjul să plec”. Am repetat 
întrebarea. După multe încurajări din partea mea și a ce- 
lorlalti cursanți, Lottie a putut să admită că soţul ei îi adu- 
cea numeroase avantaje: companie, siguranță financiară si 
sentimentul că nu era singură. l-am spus: „Bine, du-te, așa- 
dar, acasă si multumeste-i pentru asta.” 


La următoarea lecție cursantii au intrat în sală cu o ex- 
presie buimaca pe fata. Nu le venise să creadă cât de greu 
fusese să recunoască contribuţia soților lor. Unii reușiseră 
să facă tema, chiar dacă cu strângere de inimă, alții nu reu- 
sisera s-o facă deloc. Alţii au povestit că au încercat să le 


194 CHIAR DACA TI-E FRICĂ... ACTIONEAZA 


multumeasca si copiilor si parintilor, si ca a fost la fel de 
dificil. Pentru prima oară erau siliți să pună sub semnul 
întrebării dărnicia lor. 


Asta nu însemna că nu contribuiau în alte domenii ale 
relaţiilor lor. În majoritatea cazurilor, ei se ocupau de tre- 
burile casei, creșteau copiii și își îndeplineau sarcinile 
obligatorii ale căsniciei. Dar chiar erau darnici? Chiar știau 
cum să dăruiască? Sau doar făceau un schimb? „Tu faci 
asta pentru mine” și „eu fac asta pentru tine”. Nu mai e nece- 
sar să spun că acești cursanţi ai mei erau chiar demoralizati 
de ceea ce descoperiseră despre ei înșiși cu ocazia acestei 
teme simple. I-am convins ca cei mai multi dintre noi, în 
societatea noastră, nu știm, de fapt, cum să dăruim. Cei mai 
multi dintre noi lucrează pe baza unui sistem ascuns de troc. 
Puţini dau vreodată ceva gratis, fără să aștepte ceva în schimb 
- bani, apreciere, iubire sau orice altceva. 


S-ar putea să spui: „Ce e rău dacă primesc ceva înapoi?” 
Răspunsul meu este: „Nimic”. Totuși: 


DACĂ TOT CEEA CE DARUIESTI ESTE 
CU SCOPUL DE A PRIMI CEVA ÎNAPOI, 
GANDESTE-TE CÂT DE ÎNFRICOȘAT VEI DEVENI. 


Mai mult ca sigur, întrebarea se va transforma în curând în: 
„Primesc destul înapoi?” Acest mod de gândire induce o nevoie 
incredibilă de a-i controla pe alţii, ca să nu te simţi nedrep- 
tatit, si dă naștere la supărare și resentimente. 

Acum vezi ce e rău în „a primi”, dacă este cea mai im- 
portantă motivaţie pentru „a da”. De fapt: 


DĂRNICIA VERITABILĂ NU E DOAR ALTRUISTĂ; 
NE FACE ȘI SA NE SIMŢIM MAI BINE. 

De ce nise pare atat de greu sa daruim? Teoria mea are 
două elemente. În primul rând, pentru a dărui e nevoie de 
un adult matur, iar cei mai multi dintre noi nu s-au maturi- 
zat cu adevărat. În al doilea rând, dărnicia este o deprinde- 
re învățată, pe care puţini dintre noi o stăpânesc. Aceste 
elemente sunt legate între ele și au nevoie de foarte mult 
exercițiu pentru a fi aplicate. Motivul pentru care cei mai 
mulți dintre noi n-au exersat niciodată aceste deprinderi e 
simplu - de obicei nici nu ne trece prin minte că nu ne pur- 
tam ca niște adulţi sau că nu dăruim. Ne înșelăm singuri 
fără să ne dăm seama. Și e de înțeles. Arătăm ca niște adulți 
și părem a fi oameni darnici. Totuși, ceea ce se întâmplă în 
interior contrazice aparențele. 


Una dintre cele mai importante lecţii care trebuie în- 
vatate în viata este cum să dăruim, și în aceasta se află răs- 
punsul la frică. Ca bebeluși, reprezentăm culmea nevoilor. 
Venim pe lume ca primitori absoluti. Trebuie să primim, 
altfel murim. Supravietuirea noastră este legată de lumea 
care ne îngrijește. Dăruim foarte puţin înapoi. Nu ne pasă 
la ce oră ne trezim părinţii când ne e foame sau cât de tare 
tipam si îi deranjăm pe vecini când vrem să fim luaţi în 
braţe. 

Da, părinţii obțin adesea un sentiment de bucurie din 
zâmbetul sau atingerea copilului lor și, în acest sens, co- 
pilul dăruiește - dar nu cred că acel copil și-a petrecut 
noaptea gândindu-se: „Viața mea e îmbelșugată. Am atâtea 
lucruri de oferit, încât cred că mâine dimineaţă îi voi răs- 
plăti pe părinţii mei cu un zâmbet larg.” Nu, „darul” lor se 
află la un nivel mai degrabă primitiv sau de reflex. De fapt, 
o burtică flămândă dimineaţa va produce numai tipete 
stridente de nerăbdare. 

Pe măsură ce trec anii, functionam ca ființe din ce in ce 
mai independente, capabile să-și poarte singure de grijă - 
sau, cel putin, asa pare. Ne îmbrăcăm singuri, ne hrănim 
singuri, ne câştigăm traiul. Cu toate acestea, se pare că o 
parte din noi nu progresează prea mult față de ceea ce era 
în leagăn. În mod metaforic, rămânem speriaţi că nu va veni 
nimeni să ne potolească foamea - de mâncare, de bani, de 
iubire, de apreciere și asa mai departe. Orice potolire a senza- 
tiei de „foame” este numai temporară; știm că foamea se va 
întoarce. 


Imaginati-va ce ne aduce această dilemă în viata noas- 
tră de zi cu zi. Nu putem dărui. Nu putem iubi. Devenim 
manipulatori, conștient sau fără să ne dăm seama, căci este 
implicată propria supravieţuire. Nu putem să suportăm 
bunăstarea altei persoane, dacă nevoile ei intră în vreun fel 
în conflict cu ale noastre. Cum ne simţim funcționând de la 
nivelul tarcului de joacă? Neajutorati, prinși în capcană, su- 
parati, frustrati, nemulţumiţi, neimpliniti și mai ales fricosi. 

Ce poate fi mai înfricoșător decât să depinzi de altcine- 
va pentru supravieţuire? Ca adulți fricoși, punem aceleași 
întrebări pe care le puneam în copilărie. Vor pleca și nu se 
vor mai întoarce? Nu mă vor mai iubi? Vor avea grijă de 
mine? Se vor îmbolnăvi și vor muri? Ca adulți, punem aces- 
te întrebări legat de partenerii noștri și adesea de prietenii 
nostri, de șef, de părinți si chiar de copii. 

Oamenii cărora le e frică nu pot dărui cu adevărat. Ei sunt 
impregnati de o senzație înrădăcinată de sărăcie in lume, 
de parcă n-ar fi suficient pentru toţi. Iubire insuficientă, 
bani insuficienti, apreciere insuficientă, atenţie insuficien- 
tă - pur și simplu nu e destul pentru toți. De obicei, frica 
dintr-un domeniu al vieții se generalizează, și devenim 

inchisi si protectori in multe domenii ale vietii. Oamenii 
fricosi pot fi inchipuiti stand în poziție ghemuita și îmbră- 
țișându-se singuri. Dacă această imagine reprezintă starea 
interioară a tuturor oamenilor înspăimântați, manifestări- 
le exterioare pot lua multe forme: 


Oameni de afaceri de succes, dar care au nevoie de con- 
firmarea șefului. 

Casnice care își învinuiesc soţii sau copiii că nu și-au pu- 
tut trăi viața niciodată. 

Femei de carieră independente, care cer atât de mult de 
la bărbaţii lor, încât sunt adesea singure. 


Bărbaţi care nu pot tolera independenţa propriilor soții. 


Directori de companii care iau decizii dăunătoare și 
iresponsabile. 


Într-un fel sau altul, cu toţii funcționează asa din cauza unui 
sentiment de frică pentru propria supraviețuire. Sunt, de 
fapt, cu toții ghemuiti și închiși în ei înșiși. 

Dacă te recunosti în această descriere, alătură-te noua, 
celorlalţi. În societatea noastră există doar câţiva care chiar 
au fost învățați secretele dezvoltării si daruirii. Noi am fost 
învăţaţi iluzia daruirii, nu și dăruirea adevărată. Când am 
fost învăţaţi să avem grijă de siguranța noastră fizică, am 
fost învăţaţi si să nu lăsăm pe nimeni să ne înșele sau să 
profite de pe urma noastră. Ca urmare, dacă nu primim 
ceva în schimb, ne simțim folosiţi. 


Asta nu vrea să însemne că nu ne putem bucura de 
ceea ce primim înapoi și, în mod paradoxal: 

CAND DARUIM DIN IUBIRE, $I NU PENTRU CA ASTA 
SE AȘTEAPTĂ DE LA NOI, DE OBICEI PRIMIM ÎN SCHIMB 
MAI MULT DECAT NE-AM FI IMAGINAT. 


Dar daca avem constant asteptari, ne vom petrece mare parte 
din viata dezamagiti că lumea nu ne tratează corect. 


Eu nu mi-am găsit ieșirea din această stare de existență 
dureroasă decât pe la treizeci și cinci de ani, cand am ince- 
put să înţeleg, în sfârșit, că, indiferent cât as fi avut în viata, 
nimic nu ar fi fost îndeajuns, niciodată. Cu cât aveam mai 
mult, cu atât îmi doream mai mult - mai multă iubire, mai 
mulți bani, mai multă apreciere - mai mult, mai mult, mai 
mult... Evident că ceva ce făceam sau nu făceam mă împie- 
dica să mă simt mulțumită vreodată. Mai rău, mă ţinea într-o 
stare de frică permanentă că tot ce aveam va dispărea până 
la urmă, iar eu nu voi rămâne cu nimic. Priveam totul ca pe 
proverbiala ultimă picătură de apă din deșert și mă agatam 
de ea din răsputeri. 

Era vremea să încerc un alt fel de a fi, căci era clar că 
vechiul meu fel de a fi nu-mi servea la nimic, nici mie, nici 
altcuiva din viaţa mea. Așa cum am relatat mai înainte, am 
căutat mulţi profesori şi am obţinut multe răspunsuri. În 
esență, am aflat că, pentru a scăpa de frica de lipsă, trebuia 
să fac exact invers de cum făcusem până atunci. În loc să 
mă agat din răsputeri de toate lucrurile, trebuia să încep sa 
mă eliberez de ele, să merg mai departe, să le dăruiesc. Dacă 
tu crezi că celelalte aspecte din cartea de fata sunt dificile, 
stai să vezi când o să-l încerci pe acesta! E într-adevăr o 
situație dilematica: e ușor să daruiesti când te simţi înzes- 
trat din belșug, dar te simţi așa când daruiesti, nu înainte! 
Aşadar: CHIAR DACĂ TI-E FRICĂ... ACTIONEAZA! 

Sa-ti mai amintesc o data ca ceea ce iti prezint eu este 
un proces de-o viata, la care poti incepe sa lucrezi de azi. 
Nu există încă o potiune magică. Este uimitor de cât timp e 
nevoie pentru a deveni adult în toată puterea cuvântului. 
De fapt, unii ar putea-o considera o sarcină pentru toată 
viața. Eu am lucrat la asta de ani de zile și încă o mai fac. 
Totuși, vestea bună este că sentimentul meu de putere per- 
sonală și capacitatea mea de a iubi și a avea încredere au 
crescut cu cel puțin 1000% de când am început să exersez 
dărnicia. Multe temeri din domeniile dezbătute în continuare 
mi-au dispărut complet. Recompensele sunt nemaipome- 
nite. Garantat! 


Daruieste mulţumiri 


Începe prin a te gândi la oamenii aflaţi în prezent în viata 
ta si la cei importanți din trecut. Scrie-le numele pe o foaie 
de hârtie. Notează apoi cu ce a contribuit fiecare în felul 
său unic. Chiar daca ti-au provocat durere și iti displac 
enorm, notează ce contribuţie au avut în viata ta. Ca si în 
cazul lui Lottie de mai devreme, în ciuda a ceea ce simţea 
ea pentru soțul ei, acesta îi oferise multe. De asemenea, e 
posibil să găsești un dar chiar și în aspectele negative. 


Într-o zi, i-am cerut scuze fiului meu pentru că atunci 
când divortasem nu fusesem alături de el din punct de ve- 
dere emoţional, deși s-ar putea să fi avut nevoie de mine. 
Eram prea învăluită în propria-mi durere ca să-l mai ajut și 
pe el. Răspunsul lui a fost: „E OK, mamă. Aceea a fost perioada 
din viața mea în care am învăţat cum să fiu independent. 
A fost o lecţie de pret”. A reușit să-mi mulțumească pentru 
ce nu-i dădusem! Din punct de vedere al sănătății mentale, 
el era mult mai bine decât dacă ar fi păstrat resentimente în 

toti acei ani. Deci, chiar daca ti se pare ca cineva nu s-a pur- 
tat bine cu tine, descopera lectia pe care ai invatat-o de la el 
si scrie pe lista in ce fel si-a adus contributia. 


Odata ce ai enumerat toate darurile primite de la di- 
versii oameni din viata ta, du-te si multumeste-le in mod 
sistematic. Dacă e vorba de cineva pe care nu l-ai mai văzut 
sau cu care n-ai mai vorbit de ceva vreme, surprinde-l cu 
un telefon sau cu o scrisoare, recunoscându-i pur și simplu 
meritele pentru contribuţia pe care și-a adus-o în viata ta. 
Vei fi uimit de plăcerea pe care o vei simți - și o vei dărui - 
făcând asta. 

S-ar putea să fie deosebit de greu să faci asta cu unii 
oameni din viata ta, cum ar fi fostul sot, foștii prieteni sau șefi, 
cu părinți sau copiii de care te-ai înstrăinat. Pentru a te ajuta 
să scapi de sentimente actuale de supărare și ranchiună, 
încearcă un exercițiu pe care l-am învăţat la un workshop 
cu mai multe luni în urmă: 


Intră singur într-o cameră și închide telefonul. Pune niște 
muzică liniștitoare. Așază-te într-un fotoliu confortabil și 
închide ochii. Vizualizează pe cineva care iti aduce multă 
supărare sau durere. Imagineaza-ti că persoana respectivă 
stă în fața ta. Prima dată, înconjoar-o cu raze de lumină 
albă, vindecătoare și spune-i că îi dorești numai bine - tot 
ce şi-ar putea dori în viata. Multumeste-i pentru orice ţi-a 
dat. Continuă să faci asta până când simţi că emoţiile nega- 
tive te părăsesc. 

Să afirmi că asta nu e ceva ușor este foarte puţin spus. 
„Să-i urez ei lucruri bune? Ai înnebunit? Vreau să văd că 
suferă pentru ce mi-a făcut!” 


Prima dată când am făcut acest exercițiu am ales pe ci- 
neva care lucrase pentru mine înainte și care îmi provocase 

foarte multa suparare si durere. Avusesem incredere in el 
si consideram ca ma tradase. Observa aici mentalitatea de 
victima la apogeu. Evident ca pe-atunci nu-mi asumam res- 
ponsabilitatea pentru propria experienta de viata. Efectuand 
exercitiul, am trait o serie de emotii incredibile. 


În primul rând, am fost şocată de supărarea si ranchiuna 
pe care le purtam în mine. Mi s-a părut imposibil să-i do- 
resc ceva bun, chiar și în minte. Supărarea mea inițială fu- 
sese colosală. Eliberându-mă încet de supărare, am intrat 
în contact cu durerea pe care o simțeam. Asta s-a transfor- 
mat în supărare pe mine însămi, pentru că am permis să se 
întâmple ce se întâmplase și pentru că îmi retinusem toată 
supărarea atâta vreme. Asta s-a transformat în iertare pen- 
tru mine și pentru el. Am putut să ne văd pe amândoi ca 
pe doi oameni care au făcut atunci ce au putut mai bine. 
Apoi am putut să ne înconjor pe amândoi cu o lumină albă, 
vindecătoare. 


Acest proces mi-a luat cam o oră. Când am început, am 
crezut că nu se va întâmpla mare lucru. Gresit! Am tipat, 
am plâns, am suferit, am urât, m-am deschis, am iertat, am 
iubit, m-am liniștit. Am continuat să fac acest exercițiu în fi- 
ecare zi, până când n-am mai avut nici un sentiment negativ 
pentru el și i-am putut ura nestingherită toate cele bune. 


Am făcut acest exercițiu pentru toți oamenii din viata 
mea fata de care aveam sentimente negative, indiferent cât 
de puternice. Unul dintre ei era fostul meu sot. Când am 
putut să ajung la momentul din vizualizare în care îi doream 
numai bine, l-am sunat și l-am invitat la prânz. l-am zis 
doar că ar mai fi niște lucruri pe care nu i le spusesem nicio- 
dată și că voiam s-o fac acum. A fost încântat că l-am sunat 
și ne-am întâlnit la prânz. 

I-am spus tot ce apreciam cu adevărat la el când eram 
căsătoriți și ce calități admir la el. Deschiderea mea a atras 
deschidere și din partea lui și mi-a împărtășit lucruri des- 
pre mine care erau la fel de afectuoase. Când am plecat în 
acea zi, după prânzul luat cu el, am simţit că întregisem 
ceva care până atunci fusese incomplet - și m-am simţit 
grozav. 


Dacă nu te poți întâlni efectiv cu oamenii de pe lista ta, 
fă-o în minte. Vorbeste-le ca și cum ar sta în fata ta si spu- 
ne-le ce vrei să le spui. Vindecă relaţia cu ei pe dinăuntru. 
Din punct de vedere al sănătății fizice și mentale e la fel de 
eficient ca atunci când ai vorbi cu ei fata în fata. Trebuie sa 
scăpăm de durere și de supărare înainte să aducem iubire. 
Când avem sentimente negative pentru oamenii din trecu- 
tul nostru, aducem aceste sentimente asupra celor din pre- 
zent. Şi nu e vorba doar de asta, ci și de faptul că ne putem 
provoca boli fizice, așa cum unii dintre voi s-ar putea să fi 
patit. O carte excelentă cu subiectul vindecării corpului si 
minţii este cea a lui Louise Hay, You Can Heal Your Life (Poti 
să-ți vindeci viata). Are multe exerciţii care te vor ajuta să te 
eliberezi de supărarea, durerea și resentimentele pe care 
le-ai putea purta în tine. 


Foarte mulţi oameni nu spun mulţumesc, pentru că nu-și 
dau seama cat de importante pot fi multumirile lor. Tine 
minte, tu esti important și multumirile tale sunt importante. 
Nu lăsa să treacă prilejul de a mulțumi cuiva care ţi-a dat 
ceva - orice ti-ar fi dat. Dacă ti se pare greu acum, începe 
cu situaţiile obișnuite, cum ar fi să-i spui cuiva la muncă: 
„Mulţumesc” sau „Îţi sunt recunoscător” sau „Îţi mulțumesc 
că ești fericit astăzi; mă face și pe mine fericit”. Mulţumesc, 
mulțumesc, mulțumesc. Începe să-ţi introduci în conştiinţă 

aceste cuvinte pentru toată lumea din jurul tău. Începe să 
le multumesti celorlalți, în loc să aștepți să-ți mulțumească 
ei. La început e greu, dar pe parcurs devine din ce în ce mai 
ușor. Să oferi mulțumiri e ca un mușchi care trebuie folosit. 
Pe măsură ce îl încordezi, devine mai puternic. E nevoie 
doar exercițiu. 


Daruieste informatie 


Multe dintre lucrurile pe care le învăţăm in viata ajung 
la noi cu mare greutate. Și, dintr-un motiv sau altul, avem 
tendința de a vrea să-i vedem si pe alţii zbătându-se la fel 
cum am făcut-o noi. Fă invers, și începe să le dai celorlalți 
cât de mult ajutor poţi. Din punct de vedere profesional, 
asta poate fi foarte dificil. Îmi amintesc de vremurile când 
mă simțeam amenințată de cei pe care îi percepeam ca fi- 
ind „concurenţa”, iar tendinţa era să le ascund informaţii 
care ar fi putut să-i ajute în muncă. 


Slava Domnului că am acţionat... chiar dacă mi-a fost 
frică. Unii dintre oamenii pe care i-am ajutat mi-au devenit 
prieteni buni și fac parte din sistemul meu de sprijin. Și aici 
darul trebuie făcut fără să aștepți ceva în schimb. Totuși, 
este foarte probabil ca răsplata să fie imensă. Unul dintre 
cursantii mei m-a întrebat ce s-ar fi întâmplat dacă unul 
dintre ei s-ar fi întors împotriva mea și ar fi folosit infor- 
matiile într-o manieră concurentiala. Răspunsul meu a fost 
și este că, dacă eu cred suficient de mult în mine că voi „re- 
uși”, indiferent de ce face altcineva, n-are de ce să-mi fie 
frică. E o chestiune de dezvoltare a încrederii în tine și în 
propriul univers. Dintr-un motiv sau altul, când devii un 
sprijin pentru ceilalţi, te depășeşti pe tine însuți. În plus, 


204 CHIAR DACA TI-E FRICĂ... ACTIONEAZA 


cand oamenii folosesc ce au invatat de la tine, impactul tau 
asupra lumii este mult amplificat. 


Daruieste laude 


Pentru cei mai multi dintre noi, oamenii care ni se par 
cel mai dificil de lăudat sunt cei apropiaţi - partenerii nostri, 
copiii noștri, părinţii și, câteodată, prietenii noștri. O mare 
parte a acestei dificultăți provine din supărare și resenti- 
mente. Ciudat, totuși, că, atunci când îi lăudăm pe cei din 
viața noastră, ne eliberăm de negativitate și le dăm ocazia 
să se poarte afectuos cu noi. 


Prea multă lume pune accentul pe ceea ce e negativ 
într-o relaţie și nu le e deloc greu să le reamintească parte- 
nerilor de viata ce fac greșit. Nu e de mirare că asa puţine 
relații merg bine. Vrem ca cei dragi să ne aprobe și să ne 
susțină. E important să ne înconjurăm de oameni darnici, 
iubitori și grijulii. Asta implică și reversul: 


TREBUIE SĂ DEVII CEEA CE VREI SĂ ATRAGI. 
FII GENUL ACELA DE PERSOANĂ 
PE CARE AI VREA S-O AI ÎN PREAJMĂ. 


Una dintre cursantele care face pe Toma Necredinciosul 
m-a întrebat ce se întâmplă daca daruiesti și iar daruiesti 
si nu primeşti nimic în schimb. l-am cerut să-mi dea un 
exemplu. Mi-a spus că ea i-a tot dăruit unui bărbat cu care 
încerca să reia o relaţie, iar el a refuzat să se întoarcă la ea. 
Eu cred că femeia n-a înţeles deloc. În primul rând, ea nu 
dăruia fără să aștepte nimic. Avea așteptări multe! După 
cum ea însăși recunoscuse, credea că, dacă va continua să 
dăruiască, el avea să vadă ce ar pierde și s-ar fi întors la ea 
în final. 

I-am arătat că părea mai mult o inselatorie premedita- 
tă, decât un act de iubire. l-am sugerat că trebuia să se eli- 
bereze de el și să treacă mai departe, la cineva care îi putea 
satisface nevoile mai bine. l-am reamintit că nu e greșit să 
dăruiești, dar, dacă nevoile noastre nu sunt îndeplinite 
într-o relație, e momentul să închidem acea ușă, cu iubire, 
și să mergem mai departe. Să dăruiești nu înseamnă să devii 
un pres. Avem si noi dreptul să ni se satisfacă nevoile. Totuși, 
nu ne e de folos să ne supărăm dacă cineva anume nu ni le 
satisface. 


Dăruiește timp 


Timpul este ceva care pare să nu ne ajungă niciodată, 
fiind, prin urmare, unul dintre bunurile noastre cele mai 
de pret. Este si unul dintre darurile cele mai de pret. Cum 
oferi timp? Asculti un prieten care vorbește despre proble- 
mele lui, scrii un bilet de mulțumire, te implici în ceva mai 
presus de tine și devii membru activ, faci voluntariat, îi ci- 
tești o carte unui copil. Toate acestea te rup de tine însuți și 
te ajută să functionezi pe baza unei alte laturi - aceea care 
este iubitoare, grijulie și îmbelșugată. 


David, unul dintre cursantii mei, vorbea despre una din- 
tre experienţele lui de a-și dărui timpul. Se oferise voluntar 
pentru Proiectul Sărbători, care presupunea vizitarea spi- 
talelor în perioada Crăciunului. A descris experiența ca pe 
„O deschidere” a inimii si ca pe o incursiune în „afara obis- 
nuitului și a meschinului, într-un loc superior”. Observati 
ce a simțit David din faptul că a contribuit cu timp. Și-a amin- 
tit că i-a cântat unui copil care se afla în comă. Asistenta îi 
spusese: ,,Canta-i... te va auzi”. A spus că a fost frumos și i-a 

sfatuit pe ceilalti de la curs sa se arate deschisi sa aduca 
asemenea contribuţii: „Este o euforie incredibilă!” 


Un prieten drag de-al meu, care a suferit recent un atac 
cerebral, s-a simţit binecuvântat și imbelsugat în preajma 
Zilei Recunoștinței. S-a oferit voluntar, în scaunul cu rotile 
cum era, să ajute la prepararea mesei de Ziua Recunoștinței, 
într-un restaurant care servea mâncare gratuită oamenilor 
fără adăpost. S-a bucurat de fiecare moment. Stie că si el 
contează, chiar și după atacul cerebral. 


Voluntariatul este și o modalitate minunată de a-ți pe- 
trece sărbătorile cu copiii tăi. Una dintre prietenele mele a 
fost socata când fiica ei, după ce desfăcuse cincizeci și două 
de cadouri, zisese: „Asta-i tot?”. Pentru fiica ei a fost ulti- 
mul Crăciun de acest fel. Acum, amândouă iau parte în fie- 
care an la proiectul de sărbători despre care a vorbit David, 
şi a observat că fiica ei s-a schimbat. În loc să se întrebe ce 
va primi de Crăciun, acum fata petrece mult timp creând 
lucruri pe care să le ducă la spital și să le dăruiască. 


Vreau să spun câteva cuvinte despre voluntariat, în ge- 
neral. În timpul anilor la Spitalul Plutitor, am avut multe 
şanse să-i observ pe voluntari. În general, erau de două ca- 
tegorii: cei care ştiau că și ei sunt importanți și cei care nu 
știau. Și ce diferență era între ei! 

Ultimii ajutau fără să se bazeze pe un sentiment de dă- 
ruire, ci din obligaţie: „Ar trebui să dăruiesc ceva în schimb 
comunităţii”. Unii dintre aceștia își foloseau experienţa de 
voluntariat ca pe un mod de a le dovedi celorlalți ce oameni 
„buni” sunt ei. Asta nu înseamnă că unii nu erau de ajutor. 
Erau. Cu toate că alții categoric nu erau. Egoul lor îi împie- 
dica mereu să fie. Aceștia erau cei pe care nu-i interesa de 
ce avea nevoie Spitalul Plutitor, îi interesa numai ce le-ar fi 

putut hrăni lor egoul. Așadar, ajungeau sa fie mai degrabă 
o problemă decât un ajutor pentru personalul angajat. Ce 
era mai rău, căpătau din experienţă foarte puţină satisfac- 
tie sau valoare personală. 

Cei care știau că sunt importanţi erau o cu totul altă 
specie. Erau prezenți, tăceau și făceau. Răspundeau nevoi- 
lor noastre, aproape înainte să le-o cerem. Se străduiau să 
nu întârzie niciodată și apăreau exact când era nevoie de 
ei. Făceau tot ce li se cerea, indiferent cât de umilitor ar fi 
putut să pară. O făceau cu bucurie, știind că sunt de folos. 
Vorbeau rar despre ceea ce făceau - doar făceau. Si erau 
foarte îndrăgiți pentru contribuţia lor. 


Diferenţa dintre modul în care functionam în lume, când 
stim că suntem importanți și când nu stim că suntem im- 
portanti, este cutremurătoare. Dacă nu recunosti că ești 
important pe lume, poartă-te „ca şi cum ai fi”. Întrebă-te: 
„Dacă chiar as fi important, ce as face în situația asta? Cum 
m-aș purta?” Chiar funcționează. 

Asa că, ştiind că ești important sau „purtându-te ca si 
cum ai fi”, daruieste-ti timpul. Ce dar incredibil! 


Daruieste bani 


Banii reprezintă o provocare uriașă pentru cei mai mul- 
ti dintre noi. Indiferent cât succes am, sunt momente în care 
mă văd la vârsta de optzeci și doi de ani, stând la colt de 
stradă, cu un pahar în mână, cersind bani. Am aflat că multi 
se văd astfel. De unde vine asta, n-am nici cea mai vagă idee. 
Nu mi-a lipsit nimic toată viata. Totuși, frica persistă. 

Frica legată de bani persistă adesea, indiferent cât de 
bogat ești. Am citit recent într-un ziar o relatare despre un 

om extrem de bogat, care continua însă să aibă cosmaruri 
că va pierde totul. Pentru el, suficient nu va fi niciodată în- 
deajuns. Cu ani în urmă am auzit o replică extraordinară 
într-un film de categorie B: „Siguranţa nu înseamnă să ai 
bani; înseamnă să știi că poţi să te descurci si fără ei”. 
Faptul că multi dintre noi n-au dus niciodată lipsa banilor 
ar putea fi problema. lată o altă situaţie în care o lipsă ar fi 
putut să ne dea o lecţie de pret. 


Răspunsul la obsesia legată de bani constă în relaxare 
si renunțare. În limite rezonabile, începe să-i „dăruiești”, în 
credința că vei găsi mereu o cale să ai tot ce-ţi trebuie. Una 
dintre prietenele mele scrie ,multumesc” pe cecurile cu 
care îşi plăteşte facturile. În această atitudine se află liber- 
tate - libertatea de a te bucura, de a investi în tine și în alţii 
și de a fi o parte creatoare a circuitului banilor. Dăruirea 
banilor poate fi răsplătită în bani adevăraţi, care ti se întorc, 
dar, si mai important, în liniște sufletească. Asta nu inseam- 
na că ar trebui să-ţi risipesti banii - echilibrul este secretul. 


Daruieste iubire 


În ceea ce mă privește, toate modalităţile de „dăruire” 
amintite se reduc la dăruirea iubirii. Dar mai sunt și alte 
ingrediente în iubire. De exemplu, când lăsăm pe cineva să 
fie aşa cum este, fără a încerca să-l schimbăm, asta înseam- 
nă să dăruim iubire. Când avem încredere că cineva își 
poate controla singur viata si ne purtăm ca atare, asta în- 
seamnă să dăruim iubire. Când le dăm drumul celorlalți și 
îi lăsăm să se dezvolte, fără să simțim că existența ne este 
amenințată, asta înseamnă să dăruim iubire. Câte relaţii 
care arată așa cunosti? 

Ceea ce pare iubire adesea nu este - este nevoie. După 
cum afirmă Rollo May în cartea Man's Search for Himself 
(Omul în căutarea identităţii sale), „iubirea este confunda- 
tă în general cu dependenţa; dar, de fapt, poţi iubi numai 
direct proporţional cu capacitatea ta de a fi independent”. 


A IUBI ÎNSEAMNĂ A FI CAPABIL SA DARUIESTI. 
SI ACUM ESTE MOMENTUL SĂ ÎNCEPI. 


Am discutat despre cum să dăruiești mulțumiri, infor- 
matii, laude, timp, bani și, acum, iubire. Sunt sigură ca te 
poţi gândi și la alte aspecte care se pot adăuga pe lista. În- 
telegi acum că dăruirea este legată de ceea ce dam din noi. 
Este legată de renunțarea la sinele tău ghemuit și reținut și 
de ridicarea în sus, drept și cu braţele întinse. Când chiar 
avem sentimentul de belșug, înțelegem cu adevărat expre- 
sia: „Vasul meu dă pe dinafară”. 


Daruind din postura „sunt important” iti imbunatatesti 
capacitatea de a dărui. Totuși, ca pentru orice altă deprin- 
dere, e nevoie de exercițiu. Chiar dacă acum crezi sau nu, 
viata ta e deja imbelsugata. Doar că n-ai băgat încă de seamă. 
Până sa accepti belșugul din viata ta, trebuie să-l observi. 

Un mod de a-ți spori conştientizarea este prin ceea ce 
eu numesc Lista Belsugului. Cumpără-ţi un carnetel fru- 
mos. Apucă-te să-l completezi enumerând cât mai multe 
aspecte pozitive din viata ta care iti vin în minte - trecute 
și prezente. Nu te opri până nu ajungi la 150. Unii dintre 
voi vor găsi mai multe. Când o să simți că nu te mai poți 
gândi la altele, o să vezi că poţi. Concentreaza-te in conti- 
nuare pe toate binecuvântările din viata ta. Nu contează 
cât de mărunte par, include-le în listă. 

Adauga zilnic cate ceva in lista. In loc de un jurnal tra- 
ditional... care pentru multi este alcatuit din situatii fara de 
speranță de genul îmi doresc si aș vrea - creează lista asta 
care spune de fapt: „Am!” Notează fiecare lucru pozitiv, mare 
sau mic, care ti se întâmplă - un compliment din partea 
unui prieten, un salut vesel din partea poștașului, un cer 
senin, o şansă de a contribui, o tunsoare, un costum nou, 
mâncare hrănitoare. Observă toate chestiile minunate care 
ti se întâmplă. Folosește memento-uri care să te tina con- 
centrat pe „covrig, nu pe gaura lui”. Caută binecuvântări, și 
le vei găsi peste tot. Te vor învălui. Sunt atât de multe, încât 
nici nu vezi că sunt prezente. Nu e nevoie să simți lipsa, 
când există atâta belșug. 


Dacă urmezi aceste îndrumări, bănuiesc că vei avea în 
scurt timp un dulap plin cu astfel de liste. Recitește-le des 
- mai ales când ai senzaţia de lipsă. Lipsa se află numai în 
mintea ta. Unii dintre oamenii care dăruiau cel mai mult pe 
care i-am întâlnit erau săracii de la Spitalul Plutitor. l-am 
urmărit pe ei si dărnicia lor fata de oamenii din comunita- 
tea lor, și a fost o bucurie. Lipsa nu e legată de bani sau de 
lucruri materiale; e legată de iubire. lar iubirea poţi s-o cre- 
ezi mereu, când ești conștient că: 


VIAȚA TA ESTE IMBELSUGATA, IAR TU EȘTI IMPORTANT! 


Pe lângă Lista Belșugului, continuă să citești cărți pozi- 
tive, sa asculti înregistrări motivationale și inspirationale 
şi să-ți repeti afirmaţiile. Spune-ti: „EU MĂ ELIBEREZ DE 
FRICA DE LIPSĂ ȘI ACCEPT BELȘUGUL ȘI PROSPERITATEA 
UNIVERSULUI”, și de câte ori simți frică legată de bani sau 
de orice altceva, repetă această afirmaţie. Te va linişti. Îţi 

va reaminti, totodată, de belșugul care există în viata ta in 
orice moment. 

Tine minte mereu ca tintesti să ajungi în punctul în 
care tu ești cel care dăruiește. Când ești conștient de faptul 
că „ai”, atunci poţi să dăruiești. Când daruiesti, n-are de ce 
să-ţi fie frică. Eşti puternic si esti iubitor. În viata, secretul 
nu este să-ți dai seama ce poți obține, ci să-ți dai seama ce 
poți dărui. Există atât de multă putere în felul acesta de 
gândire, încât imaginaţia se cutremură. 

Gandeste-te la asta: Dacă vezi că scopul tău în viata este 
să dăruiești, atunci e aproape imposibil să fii tras pe sfoară. 
Dacă cineva iti ia ceva, nu face decât să-ți îndeplinească 
scopul vieţii, și merită multumirile tale. Cand te porți ca un 
adult care dăruiește, temerile tale sunt diminuate... iti dai 
seama că ești menit să se folosească alţii de tine. 


George Bernard Shaw a rezumat frumos aceasta în ci- 
tatul care urmează. Să asculti zilnic aceste cuvinte te va 
ajuta mult să înţelegi ce se întâmplă și îţi va da curajul sa 
treci peste frică, ca să fii de mare folos în lume: 


„Asta este adevărata bucurie a vieţii: să fii folosit într-un 
scop a cărui măreție o si recunosti. Să fii o forță a naturii, 
și nu o mână de pământ egoistă și agitată, frământată de 
necazuri și revendicări, plangandu-te că lumea nu se de- 
dică fericirii tale. 

Eu sunt de părere că viata mea aparține întregii co- 
munitati și, atât cât trăiesc, este un privilegiu să fac pentru 
asta tot ce pot. Vreau să fiu epuizat cu totul în clipa morţii, 
căci cu cât muncesc mai mult, cu atât trăiesc mai mult. 

Mă bucur intrinsec de viata. Pentru mine, viata nu este 
o lumânare care arde repede. E un fel de torta extraordi- 
nara pe care trebuie s-o tin sus acum și pe care vreau s-o 
fac să ardă cât mai luminos posibil, înainte de-a o preda 
generațiilor viitoare.” 


11 


UMPLEREA GOLULUI 
INTERIOR 


A. vorbit despre o grămadă de unelte pline de putere: 
Afirmațiile, Spune da propriului univers, Gândirea pozitivă, 
Asumarea responsabilitatii, Deciziile N-am-nimic-de-pierdut, 
Alegerea iubirii și a încrederii, Învăţarea dăruirii și altele. 
Motivul pentru care acestea sunt unelte pline de putere este 
că ne deschid către un loc din lăuntrul nostru, care, când 
este atins, ne permite să ne simţim impliniti. 

Acestui loc din interior i-au fost date o mulțime de nume, 
printre care: Sinele superior, Sinele interior, Super-constiinta, 
Constiinta superioară și Sinele divin. Mie imi place termenul 
„Sine superior”, pentru simplul fapt că sugerează că putem 
să depasim acea dimensiune a noastră care stăruie asupra 
lucrurilor meschine ce ne provoacă frica, ura, senzaţia de 
insuficienţă și toate celelalte forme de negativitate. Acesta ne 
aduce în minte un nou plan al existenței, care n-are prea mult 
de-a face cu supărările și strădaniile zilnice. 


Există un grup de psihologi care cred în existența Sinelui 
superior și în influența pe care o poate exercita acesta asu- 
pra individului. Unii dintre ei se referă la opera lor privind 
Sinele superior cu numele de „psihologia Sinelui superior”. 
Alții o numesc „psihologie transpersonală”. Există si multi 
profesori și metafizicieni a căror operă cuprinde tărâmul 
Sinelui superior. 


Ei au sugerat că acest Sine superior este capabil de un 
grad ridicat de sensibilitate și de un acordaj la fluxul armonios 

din cadrul Universului. El este recipientul multor virtuti su- 
blime - creativitate, intuiţie, încredere, iubire, bucurie, inspi- 
ratie, aspirație, grijă, dărnicie - tot ceea ce am dori noi sa 
resimtim în adâncul inimii. 

Prea mulți dintre noi par să caute ceva „undeva acolo” 
pentru a-și face viata completă. Ne simțim înstrăinați, sin- 
guri si pustiiti. Indiferent ce facem sau ce avem, nu ne 
simțim niciodată impliniti. Aceste senzații de pustietate 
sufletească sau singurătate intensă sunt indicii că am devi- 
at de la curs și că trebuie să ne corectăm direcţia. Adesea 
credem că această corecție înseamnă un nou partener, o 
nouă casă, o nouă mașină, un nou loc de muncă sau orice 
altceva nou. Nu așa stau lucrurile. 


Eu cred că noi toți căutăm, de fapt, această esenţă divi- 
nă din noi înșine. Când ne aflăm departe de Sinele nostru 
superior, simțim ceea ce Roberto Assagioli a numit atât de 
potrivit „nostalgia după căminul divin”. Când te simţi pier- 
dut sau abătut de la drum, ca să-ţi regasesti calea spre casa 
nu trebuie decât să folosești uneltele care te vor pune în 
concordanță cu Sinele superior - permițând astfel senti- 
mentelor bune să se reverse din nou. 


Ai putea întreba: „Unde s-a ascuns toată viața acest Sine 
superior?” Auzim adesea expresia „corp, minte și spirit”. 
Este folosită pentru a ne defini ființa ca întreg. Societatea 
modernă a fost preocupată în principal de corp si minte. 
Dimensiunea spirituală, care cuprinde și Sinele superior, a 
fost cumva scăpată din vedere. Până acum sunt relativ pu- 
tine locuri în care se învață ceva despre Sinele superior. 
Așa că nu e surprinzător că ne-am concentrat aproape în 
totalitate pe dimensiunea noastră fizică și intelectuală. De 

fapt, multi dintre noi nici nu sunt macar constienti ca avem 
o dimensiune spirituala. 


Adauga la aceasta si faptul ca multor oameni nici nu le 
place cuvântul „spiritual”. Din momentul în care este men- 
tionat, nici nu mai ascultă. Motivul este că ei confundă 
»Spiritualul” cu religia și cu Dumnezeu. Cuvântul „spiritu- 
al” le taie tot cheful celor care nu sunt religioși. 


Chiar dacă ești religios sau nu, vei accepta felul în care 
folosesc eu acest cuvânt. Când vorbesc despre spiritual, vor- 
besc despre Sinele superior, acel loc dinlăuntru care este iu- 
bitor, bun, îmbelșugat, voios și cu toate celelalte calități pe 
care le-am menționat mai devreme. Crede-mă când iti spun 
că, dacă nu atingi, conștient sau nu, dimensiunea spirituală 
lăuntrică, vei trăi o nemulțumire permanentă. 


Sunt sigură că fiecare dintre voi a acționat în virtutea 
dimensiunii voastre spirituale, fără a o cataloga astfel. Ai 
dăruit vreodată ceva cuiva și te-ai simțit atât de bine încât 
ti-au dat lacrimile? Ai fost vreodată atât de copleșit de un 
lucru frumos, de un apus de soare sau de o floare, încât te- 
ai umplut de o senzaţie de preaplin? Ai privit vreodată din- 
colo de comportamentul urât al cuiva și ai simţit pentru el 
numai iubire, căci i-ai perceput durerea? Ai plâns de bucu- 
rie la un film în care un personaj a trecut de un obstacol 
greu? Dacă ai făcut ceva din toate astea, se poate spune că 
ai acționat în virtutea Sinelui superior. Te-ai ridicat deasu- 
pra lumii meschine - „Nici măcar nu ţi-a mulțumit”; „Nu-și 
adună niciodată sosetele murdare”; „De ce nu mă sună?” - 
și ai atins o lume a frumuseţii de dincolo. 

Trăiești o euforie incredibilă când propriul Sine supe- 
rior se conectează cu Sinele superior de grup. Dacă ţi-a cres- 
cut inima la ceremonia de închidere a Jocurilor Olimpice 

- când ţi-ai dat seama cat de minunată ar fi lumea dacă am 
acționa cu toţii ca unul pentru binele tuturor -, ai simţit 
Sinele superior de grup. Puterea și iubirea care pot fi gene- 
rate sunt fenomenale. 


După cum știi, fără îndoială, puterea și chiar o senzaţie 
de euforie pot fi generate și de către rău. Diferenţa este 
sentimentul aproape binecuvântat pe care-l primești din 
tot ce generează Sinele superior, care este în mod natural 
un spațiu al iubirii. Puterea venită dintr-un loc negativ nu 
ne alină Nostalgia după căminul divin. De fapt, ne poartă 
departe, departe de acesta. Astfel, când senzaţia temporară 
de putere te părăsește, rămâi pierdut, singur și speriat. 
Când actionezi în virtutea Sinelui superior, te simţi echili- 
brat si imbelsugat - de fapt, te simţi debordant. Când simţi 
această imbelsugare, temerile tale dispar în mod automat. 


Tot Sinele superior acționează când dai naștere la 
„miracole” în viata ta - puterea de a ridica o mașină, daca 
o persoană dragă este prinsă dedesubt, sau puterea de a 
îndeplini o sarcină enormă despre care toată lumea iti spu- 
nea că este imposibil de dus la bun sfârșit. Am auzit adesea 
oameni spunând: „Nu știu cum am făcut-o, dar am făcut-o.” 
Puterea le-a venit din propriul Sine superior. 


Acum, că ţi-am făcut cunoștință cu Sinele superior, dă-mi 
voie să-ți prezint un mod de a fi ultra-simplu. Modelul de 
pe pagina următoare nu este cuprinzător; nu include multe 
dimensiuni ale lumilor noastre interne și externe. Ne este 
de folos, totuși, pentru a ne reaminti că ne putem alege ex- 
perientele de viata. 

Gura-Sparta, dupa cum iti amintesti, este acea parte din 
noi care incearca sa ne innebuneasca. Este cea care depo- 
ziteaza toate informatiile negative, din momentul în care 

ne-am născut, până în momentul prezent. Cuprinde egoul 
nostru de copil, care are nevoie în permanenţă de atenţie 
și care nu știe să dăruiască. Gândirea conștientă îi trimite 
ordine Gândirii subconștiente, bazate pe informaţii primi- 
te fie de la Sinele superior, fie de la Gura-Spartă. Putem s-o 
deprindem să aleagă fie de la una, fie de la cealaltă. 


Gândirea subconștientă înmagazinează o cantitate uriașă 
de informaţie. Aceasta are acces și la Energia universală. 
Funcţionează asemenea unui computer, clasificând și găsind 
informaţia. De exemplu, nu-ţi poţi aminti un nume, și deoda- 
tă, când te aștepți mai putin, răsare de unde nici nu te-astepti. 
A lucrat Gândirea ta subconstienta. Aceasta își primește ordi- 
nele de la Gândirea conștientă. Nu pune la îndoială și nici nu 
judecă. Nu deosebește binele de rău sau ce e sănătos de ce 
e toxic. Aminteste-ti de experimentul cu brațul, din capito- 
lul 5. Când Gândirii subconștiente i s-a spus: „Sunt o per- 
soană puternică și demna.”, braţul a fost mai puternic. Cand 
i s-a spus: „Sunt o persoană slabă și nedemnă”, braţul a fost 
împins în jos cu ușurință. Gândirea subconștientă crede tot 
ce-i spune Gândirea conștientă, indiferent că este adevărat 
sau nu, sau chiar dacă tu crezi sau nu. 


După cum sugerează modelul, gândirea ta poate alege 
să asculte Gura-Spartă trăncănind cu o negativitate autodi- 
structivă, sau poate alege să asculte Sinele superior, care 
promovează auto-afirmarea, este iubitor, darnic și abun- 
dent. Toate exerciţiile și ideile sugerate în cartea de față 
sunt orientate către deschiderea ușilor Gândirii conștiente 
către îmbelșugarea Sinelui superior, aflat în opoziţie cu să- 
răcia Gurii-Sparte. 

Sinele superior este 
o sursă de gânduri 
şi energie pozitivă 


Aceasta? 


ACTIONEAZA 


Gura-spartd este o 
sursă de gânduri si 
energie negativa 


Aceasta? 


Gândirea conştientă îşi alege sursa de 
informaţii şi energie şi trimite această 
informaţie la Gândirea subconştientă 


Gândirea subconştientă ascultă de 
Gândirea conştientă şi îndeplineşte 
instrucţiunile primite 


Cursul energiei 
universale din 
exterior 


Corpul, emoţiile 
şi intelectul din 
interior 
<- <— 

Gandirea constienta adesea nu-si da seama ca este con- 
trolata de Gura-Sparta. Si chiar daca își dă, Gândirea con- 
stienta este atat de obisnuita sa asculte de Gura-Sparta, 
încât, pe parcursul evenimentelor zilnice, uită să asculte 
de Sinele superior și, prin urmare, are nevoie să i se rea- 
mintească mereu. Aici sunt de folos afirmațiile, gândirea 
pozitivă, înregistrările, cărțile, maximele și orice alte unelte 
de care dispui - pentru a-i reaminti Gândirii tale constien- 
te că nu trebuie să mai asculte de Gura-Spartă. 


Ca și Sinele superior, Gura-Spartă a fost și va fi mereu 
prezentă. N-are rost să te plângi că mai apare din când în 
când! Te asigur că o va face. Trebuie să-ți dai seama că ai 
înlăuntru o Gură-Spartă; dar ai mai mult de-atât, inclusiv 
un Sine superior. Nici unul, nici altul nu au dreptate, și nici 
nu gresesc. Fiecare iti oferă pur și simplu o experiență di- 
ferită de viaţă. 

Dacă asculti de Gura-Spartă, propria experiență de via- 
ta va genera frică, iar tu te vei opri din expansiune. Daca 
asculti de Sinele superior, experienţa ta de viata va fi plină 
de bucurie, imbelsugata și lipsită de frică. Tu, la fel ca toată 
lumea, ești expert în a asculta de Gura-Spartă. Acum, sarcina 
ta este să devii expert în a asculta de Sinele superior. Atunci 
vor fi posibile adevăratele alegeri. 


De ce se întâmplă atâtea chestii pozitive când Gândirea 
conștientă alege să funcționeze pe baza Sinelui superior și 
de ce se întâmplă exact invers, când alege să asculte de 
Gura-Spartă? Se pare că, atunci când Gândirea subconști- 
entă primește ordine de la Gândirea conștientă, aceasta 
caută să le îndeplinească, conectându-se la nivel intern 
cu corpul, cu sentimentele și cu intelectul. Astfel, când 
aude: „Sunt o persoană slabă și nedemnă”, se conectează 

la corpul tau si te face slab din punct de vedere fizic. Se 
conecteaza la sentimentele tale si te face sa te simti depri- 
mat si neputincios. Se conecteaza la intelectul tau si te face 
sa gandesti prosteste. De asemenea, te umple de energie 
negativă. Cand aude: „Sunt o persoană puternică și demnă”, 
se conectează la corpul tău și te face puternic. Se conectea- 
ză la sentimentele tale și te face să te simți încrezător și 
plin de viață. Se conectează la intelectul tău și te face să gân- 
dești limpede. De asemenea, te umple de energie pozitivă. 


Pe deasupra, în afara ta există o Energie universală, fără 
de care lumea n-ar exista. Îndeplinind ordinele primite de 
la Gândirea conștientă, energia Gândirii subconstiente se 
conectează la această Energie universală, care reușește să-ți 
aducă exact ce ai „cerut”. Dacă tu spui: „Sunt o persoană slabă 
și nedemnă”, Universul îi face pe plac Gândirii subconștien- 
te si iti dă tot felul de chestii negative. Oamenii te calcă în 
picioare. Nu obţii niciodată ce vrei. Toate iti stau în cale, iar 
tu te simți prea lipsit de putere ca să le dai la o parte. 


Când spui: „Sunt o persoană puternică și demnă”, Uni- 
versul îi face pe plac Gândirii subconștiente și îți oferă tot 
felul de lucruri pozitive. Oamenii îți respectă forța si se 
poartă corect cu tine. Realizezi tot felul de chestii grozave. 
Nimic nu-ţi stă în cale, căci găsești mijloace să înlături 
orice obstacol. Secretul aici este că, la fel cum Gândirea ta 
subconștientă nu judecă, nici Energia universală n-o face. 


Metafizicienii vorbesc despre Legile Energiei universale. 
Una dintre aceste legi este Legea Atractiei. Tu o știi sub for- 
ma „cine se aseamănă se adună”. Când emiti energie nega- 
tivă, ce vei atrage? Energie negativă. Când emiti energie 
pozitivă, ce vei atrage? Energie pozitivă. Poate că asta te 

lamureste de ce este imperativ sa-ti deprinzi mintea sa emi- 
ta numai ganduri pozitive. 


Unii dintre voi s-ar putea să aibă dificultăți în a accepta 
ideea de Energie universală. Nu trebuie să crezi în acest 
concept pentru a-ți atinge Sinele superior. Totuși, când te 
vezi conectat la ceva mai măreț decât tine, nu mai simți că 
trebuie să te descurci pe cont propriu. Senzatia ta de pute- 
re crește foarte mult, iar temerile tale sunt foarte mult di- 
minuate. Aceasta se leagă de Frica de Nivel 3: „Mă tem că 
n-am să fac față”. Vezi acum că, alături de Energia universală, 
poți învăţa să ai încredere nu numai în tine, ci și în Univers. 
Acest gen de dublă încredere semnifică în cele din urmă 
sfârșitul fricii. 


Una dintre uneltele pe care Gândirea subconștientă le 
folosește pentru a te conecta cu ceea ce cauţi este propria 
intuiție. Acele mesaje ciudate pe care le primesti sunt, de 
fapt, Gândirea subconstienta care spune: „Am gasit!”. Cel 
care a simţit puterea intuitiei nu poate să nege că ceva ac- 
tioneaza în favoarea noastră, dacă o ascultăm. Dacă înveţi 
să ai încredere în intuiție, par să se întâmple „miracole”. 


Intuitia noastră lucrează constant pentru noi - totuși, 
de obicei n-o ascultăm. Când am luat decizia conștientă de 
a începe să actionez pe baza gândurilor care-mi treceau 
prin cap, au început să apară ,,coincidente” uimitoare. 
Cursul meu de frică a luat ființă, iniţial, ca rezultat al pro- 
priei intuitii. La vremea aceea, aveam o idee vagă cu privire 
la faptul că voiam ca odată, în viitor, să predau un curs des- 
pre frică. L-am amânat pe termen nelimitat, în mare parte 
întrucât eram prea ocupată cu altele pentru a transcrie în 
formă completă descrierea cursului și a face o schiță a 

acestuia, și apoi pentru a găsi o scoala doritoare să predau 
un asemenea curs. Părea foarte mult de muncă. 


Într-o zi, pe când stăteam la birou și lucram, mi-a venit 
în minte un mesaj puternic. Acesta spunea: „Du-te la New 
School”. Nu mi-am dat seama de ce mi-a trecut acest mesaj 
prin cap. Nu fusesem niciodată la New School for Social 
Research. Nu cunoșteam pe nimeni acolo. De fapt, nici nu 
știam unde se află. Din curiozitate, m-am hotărât să mă duc. 
I-am spus secretarei mele că mă duc la New School, iar ea 
m-a întrebat de ce. l-am spus: „Nu știu!” S-a uitat ciudat la 
mine când am ieșit pe ușă. 

Am urcat într-un taxi care m-a dus chiar la poarta New 
School. Când am intrat în hol, m-am întrebat: „Ce-ar trebui 
să fac acum?” Am văzut un ghid și m-am uitat la departa- 
mentele enumerate. Mi-a sărit în ochi Relaţii cu publicul. 
„Acolo trebuie să mă duc.” Mintea mea a gândit că probabil 
am fost „trimisă” aici pentru a mă înscrie la un workshop 
extraordinar pe care-l aveau în ofertă. Pe-atunci eram de- 
pendentă de workshopuri. Ideea de a preda la New School 
nu-mi venise. 


Am găsit ușa pe care scria Departamentul de Relaţii cu 
publicul și am intrat. Nu era nimeni la recepție. M-am uitat 
pe ușa din dreapta mea și am văzut o femeie așezată la bi- 
rou. M-a întrebat: „Pot să vă ajut?” În mod intuitiv, fără să 
mă „gândesc” la ce spuneam, m-am surprins şi pe mine 
spunând: „Am venit să predau un curs despre cum să-ți de- 
pasesti frica.” Fără să știu, vorbeam cu sefa departamentu- 
lui, o femeie grozavă, pe nume Ruth Van Doren. M-a privit 
cu uimire și, în sfârșit, a spus pe neașteptate: „Nu pot să 
cred! Am căutat în sus și-n jos pe cineva care să predea 
un curs despre frică și n-am găsit pe nimeni. lar azi e 

termenul-limită - trebuie predate toate descrierile cursu- 
rilor din ofertă.” 


M-a întrebat ce atestate am și a fost mulțumită de ele. 
Mi-a spus apoi că trebuie să se grăbească să prindă un au- 
tobuz și mi-a cerut să scriu repede o descriere a cursului și 
să-i dau un nume. Le-am scris. I le-a înmânat secretarei si 
a ieșit repede pe ușă, multumindu-mi din inimă. 

După ce a plecat, am rămas într-o stare de soc. Nu avu- 
sesem în acea zi nicio intenţie conștientă să propun un 
curs. lar ceea ce eu îmi imaginasem a fi o sarcină anevoioa- 
să, care să-mi ia luni de zile, mi-a luat exact douăsprezece 
minute! Ruth Van Doren voia ceva, eu voiam ceva, iar Uni- 
versul ne-a făcut să ne întâlnim. Habar n-am cum functio- 
nează asta. Știu că funcționează, pur și simplu. Uimitor 
este că, dacă m-aș fi gândit serios la asta, nu i-aș fi abordat 
pe cei de la New School. M-aș fi dus la Colegiul Hunter, unde 
am fost studentă, sau la Universitatea Columbia, unde 
mi-am luat masteratul. Cunoșteam o mulţime de oameni la 
am. New School nici nu mi-ar fi trecut prin cap, gândind 
rațional. 


E demn de remarcat că predarea acelui curs a reprezen- 
tat un punct de cotitură în viața mea. Experienţa a fost atât 
de pozitivă și mi s-a părut atât de „potrivită” pentru mine, 
încât m-am hotărât să renunţ la jobul pe care îl aveam de 
zece ani și să devin profesoară și scriitoare. O, apropo, s-ar 
putea să fi ghicit ce nume am ales pentru curs. Era „Chiar 
dacă ţi-e frică... acționează”! 


Sunt sigură că ai auzit de exemple și mai dramatice de 
intuiție la lucru - vieți salvate, oameni care se întâlnesc în 
ciuda unor piedici uriașe și alte întâmplări uimitoare. Ideea 
este că avem cu toţii acces la această putere a intuitiei, 

daca incepem sa ascultam mesajele pe care ni le trimite 
Gandirea subconstienta. Banuiesc ca functioneaza pe baza 
instrucțiunilor pe care noi înșine i le-am dat, cand nici nu 
eram constienti ca o faceam. Poate noi am uitat de asta, dar 
subconstientul nu uita niciodata. De fapt, el functioneaza 
mai bine când nu ne mai preocupăm Gândirea conștientă 
cu asta și îl lăsăm să facă treaba fără să ne amestecăm. Din 
această cauză, cele mai inspirate idei le avem când ne rela- 
xăm sau facem altceva decât să ne ocupăm de sarcina care 
are nevoie de o soluţie. 


Începe să fii atent la ceea ce ti se spune, si apoi acționează 
pe această bază. Dacă mintea iti spune: „Sună-l pe cutarita’”, 
sună-l. Dacă iti spune: „Vino aici”, vino aici. Dacă iti spune: 
„Du-te acolo”, du-te acolo. La început, s-ar putea să fii con- 
fuz, neștiind dacă este intuiţia ta la lucru sau Gura-Spartă, 
sau altceva. Tu urmează pur și simplu instrucţiunile în 
continuare, și în curând vei putea să faci diferenţa între ele. 
Eu mă aflu în punctul în care actionez pe baza majorităţii 
acestor gânduri aparent rătăcitoare care-mi trec prin min- 
te şi sunt uimită de conexiunile care au apărut. În Embracing 
Uncertainty (Imbrdtisdnd incertitudinea), dedic un întreg 
capitol sporirii puterii dimensiunii intuitive pe care o avem 
cu toţii. Sunt disponibile și cărți întregi pe tema dezvoltării 
gândirii intuitive. Este o zonă care, fără îndoială, merită 
investigată. 


Eu am început să mă bazez atât de mult pe Gândirea 
subconștientă, încât, când mă preocupă ceva, spun simplu: 
„Îi cer Gândirii subconştiente să găsească soluţia pentru 
mine”. Si apoi nu-mi mai fac griji și nu mă mai gândesc la 
asta. Cumva, ușor și fără efort, soluţia vine. Un moment de- 
osebit de eficient pentru a face asta este seara, când te duci 

la culcare. Pur si simplu da-i drumul si porneste-o. Proba- 
bil că vei dormi mult mai bine asa. 


Cand ești supărat, nu lași să pătrundă abundenta Sine- 
lui superior. Dacă ești aliniat sau „centrat”, după cum apare 
în ilustratia de mai jos, te simți într-un flux armonios. 


Sinele superior 


Gândirea conştientă 


Gândirea subconstienta 


Energia universală 


Dacă rămâi centrat, n-are de ce să-ţi fie frică. Iti atingi 
sursa de putere și totul este bine. Dar cum poţi să devii 
centrat, mai ales când ești supărat? 


Dacă iti pierzi capul de la ceva anume - de la un loc de 
muncă pe care ţi-l dorești cu disperare, să zicem -, atunci 
începe să se acumuleze anxietatea. Începi să simţi că lu- 
mea ta se va prabusi, dacă nu ti se oferă acel loc de munca. 
Gura-Spartă preia controlul și începe să te înnebunească, 
convingandu-te că nu mai e alt job pe lume și că fără el nu 
vei supravieţui. Gura-Spartă te descentrează. Atunci începi 
să utilizezi tehnicile prezentate în această carte. 

Începi să-ţi repeti afirmaţiile. Începi să foloseşti Voca- 
bularul De-la-durere-la-putere ca să înţelegi ce se întâm- 
pla. Pui muzică frumoasă și linistitoare sau o meditaţie sau 
o înregistrare audio, cum ar fi Dialog interior pentru calmarea 
minţii. Începi să-ţi explorezi sursa de putere - acel spaţiu 

dinlăuntru în care poti să vezi lumea ca pe un loc sigur si 
tamaduitor. Aminteste-ti mereu că e la fel de realist să gân- 
desti pozitiv, cum este sa gandesti negativ. Si aminteste-ti, 
de asemenea, experimentul cu bratul. Vorbeste-ti pozitiv, 
chiar daca la inceput nu crezi nici tu. 


Spune-ti: 


„Acest job nu reprezintă viata mea. Dacă nu-l obţin, este 
din cauza ca nu este spre binele meu suprem. Daca sunt 
menit să-l am, atunci va fi al meu. Acum pot să mă relaxez 
și să-l predau Gândirii mele subconștiente și Energiei 
universale. Toate răspunsurile de care am nevoie se află în 
mine. Totul se întâmplă perfect. N-are de ce să-mi fie frică.” 


În timp ce îţi spui aceste adevăruri, încearcă să-ţi rela- 
xezi corpul. Dacă iti tot bagi în minte suficient de mult timp 
aceste cuvinte pozitive, vei observa în cele din urmă că o 
liniște caldă iti cuprinde corpul și mintea si te vei simţi în 
siguranță. Fiecare afirmaţie pozitivă te atrage, ca un mag- 
net, mai aproape de centru... de sursa ta. Ai ajuns în locul în 
care totul este sigur. Ai renunţat la rezultat, și n-are de ce 
să-ţi fie frică. 

La început s-ar putea să-ți ia ceva timp să te retragi către 
centru. Gaseste-ti, aşadar, un spațiu liniștit și stai acolo cât 
e nevoie ca să te simţi mai bine. Înregistrarea ta audio li- 
nistitoare de pe fundal te va ajuta cu adevărat să te aliniezi 
mai repede. Nu numai că iti induce o stare de spirit și blo- 
chează zgomotul din afară, dar te și determină până la 
urmă să te relaxezi și să-ți simți puterea din momentul în 
care o pornești. 

Ce ai putea să-ți spui dacă problema nu e locul de mun- 
că, ci relaţia ta? 


„Această femeie (sau acest bărbat) nu reprezintă viata mea. 
Dacă suntem meniti să fim împreună, vom fi. Dacă nu, asa 
să fie. Am încredere că Gândirea mea subconștientă și 
Energia universală creează relația perfectă pentru mine. 
Pot să renunţ, având încredere că totul se întâmplă așa 
cum trebuie. Viața mea este plină. Viața mea este bogată. 
N-are de ce să-mi fie frică.” 


La începutul căsniciei noastre, eu și soțul meu am găsit 
o casă perfectă pentru noi. Costa mai mult decât eram 
pregătiți să dăm; cu toate acestea, ne-am arătat interesați. 
M-am trezit că am început să am obsesii legate de casă. 
Gura-Spartă a început: 


„Nu vei găsi niciodată banii pentru avans. Daca îţi vinzi 
bunurile, nu vei mai avea la ce să recurgi. Și dacă ai nevo- 
ie de bani? Dacă pierzi casa aia, nu se vor mai găsi altele 
la fel de frumoase. Dar cum să strângem banii?” 


M-am așezat si am început auto-discursul pozitiv care 
avea să mă atragă ca un magnet înapoi către centru: 


„Casa asta nu reprezintă viata mea. Dacă sunt menită s-o 
am, va fi a mea, iar banii ne vor veni ușor și fără efort. 
Dacă nu e casa potrivită pentru noi, vom găsi alta, la fel 
de frumoasă, și poate și mai și. O predau Gândirii mele 
subconștiente pentru a-mi da toate răspunsurile de care 
am nevoie. Totul se întâmplă așa cum trebuie. N-are de ce 
să-mi fie frică” 

Obsesia a dispărut si m-a cuprins o senzaţie plăcută de 
calm. De fiecare dată când simțeam că ascult de Gura-Spartă, 
mă întorceam în acel loc de siguranță și calm. Casa era me- 
nită să fie a noastră, pentru că banii ne-au venit ușor și fără 
efort. Având încredere în Univers, simțeam că atrag tot ce 
aveam nevoie pentru a mă ocupa confortabil de cumpăra- 
rea casei. 


Eu sunt convinsă că... 


DACĂ NU NE CONCENTRĂM ÎN MOD CONȘTIENT 
ŞI CONSECVENT PE DIMENSIUNEA NOASTRĂ SPIRITUALĂ, 
NU VOM SIMȚI NICIODATĂ ACEL FEL DE BUCURIE, 
SATISFACŢIE, SIGURANȚĂ ȘI CONEXIUNE 
PE CARE LE CĂUTĂM CU TOȚII. 


E nevoie de exercițiu. Când oamenii vorbesc despre „a fi 
pe calea cea bună” sau despre viata ca o „călătorie', ei se re- 
feră la veghea permanentă necesară pentru a deprinde Gân- 
direa conștientă să asculte lecţiile date de Sinele superior, 
care, din cauza bruiajului Gurii-Sparte, ne scapă câteodată. 


Hai să ne întoarcem si să vedem cum iti poate furniza 
Grila vieţii tale complete exerciţiul de care ai nevoie. Îţi 
sugerez ca una dintre casetele permanente să fie Sinele su- 
perior. Fă-ţi timp în fiecare zi să stai în liniște și să te concen- 
trezi pe Sinele superior, folosind diferitele unelte propuse 
- afirmații, înregistrări audio inspirationale, meditații sau 
ce ti se potrivește mai bine. Cel mai bun moment pentru a 
face asta e dimineaţa, fiindcă dă tonul pentru întreaga zi. 
Concentrează-te, de asemenea, pe zona Sinelui superior 
din grilă înainte de a merge la culcare - dându-i, poate, in- 
structiuni Sinelui tău superior să găsească rezolvarea unei 
probleme cu care te confrunti. 

Caseta Sinelui superior este diferita de celelalte, pentru 
ca este singurul sector din grila care influenteaza pozitiv 
toate celelalte zone ale vietii. Din acest loc superior, aflat 
deasupra maruntisurilor, tu creezi lucruri preţioase ori- 
unde te-ai duce si orice ai face. Bazandu-te pe un spațiu 
spiritual, iti îmbunătăţești relația cu restul lumii - familie, 
muncă, voluntariat, prieteni, dezvoltare personală și așa 
mai departe. Cu asta în minte, grila ta va arăta ca cea din 
ilustratia de pe următoarea pagină 

Energia pozitivă și iubitoare care curge dintr-o spiritu- 
alitate superioară se va revărsa în toate zonele vieţii tale. 
Aceia dintre voi care deja și-au descoperit identitatea spi- 
rituală înțeleg despre ce vorbesc. lar pentru aceia care nu 
și-au descoperit-o, vă așteaptă o surpriză plăcută. 


GRILA VIEŢII SPIRITUALE 


Contribuţie Relaxare 


Sinele Dezvoltare 


Familie - x 
Superior personala 


Relatie Prieteni 

Caseta Contributiei iti poate folosi in ideea de a te men- 
tine aliniat. Cand devii antrenat într-o energie mai măreaţă, 
motivat de Sinele superior al grupului, ești pătruns de forță 
și motivaţie. Este de ajutor să contribui la ceva în care crezi 
din toată inima. Fă si din Contribuţie o casetă permanentă 
în grila ta. Te va ajuta să-ţi reamintești că ai multe de dăruit, 
chiar dacă tu crezi că nu e asa. Tine minte, când „te porți ca 
si cum...,, funcționează chiar dacă tu crezi sau nu. 


Scopul acestei cărți nu este să explice lumea spirituală. 
Ceea ce sper eu să fac este, însă, să-ți stimulez apetitul, ca 
să fii dornic să afli mai multe. Te îndemn să privești legile 
Universului așa cum sunt postulate ele de metafizicieni. Un 
început bun pentru tine ar fi să citeşti cartea edificatoare 
Shortcut to a Miracle: How to Change Your Consciousness 
and Transform Your Life (Miracol la minut: Cum să-ţi schim- 
bi conştientizarea si să-ţi transformi viata), de Michael C. 
Rann și Elizabeth Rann Arrott. Nu lăsa cuvântul „metafizic” 
să te îndepărteze. Acesta semnifică studiul a ceea ce se află 
dincolo de domeniul fizic. Legile metafizicii sunt uimitor 
de simplu de înţeles și pot limpezi multe confuzii despre 
felul în care funcționează lumea. Acestea te pot ajuta să ai 
o mai mare încredere în tine și în Univers - care, desigur, 
este antidotul pentru frică. Aceste legi necesită să le exer- 
sezi o viata întreagă, la fel ca orice altceva din cartea de 
fata, dar iti vor da o idee asupra direcției spre care ai putea 
alege să te indrepti. Pentru aceia dintre voi care sunt reli- 
gioși și/sau cred în Dumnezeu, veţi vedea că aceste legi pot 
fi incluse în convingerile voastre. Și, după cum am spus 
mai devreme, și dacă nu crezi în Dumnezeu, aceste legi tot 
sunt valabile. 

Te incurajez sa studiezi ideile lui C.G. Jung si Roberto 
Assagioli, ambii mari gânditori în domeniul psihologiei 
transpersonale. Assagioli este fondatorul psihosintezei, 
un model extraordinar de auto-integrare și auto-realizare. 
Psihosinteza folosește multe tehnici valoroase în vederea 
eliberării de conditionarile trecute, a rezolvării conflicte- 
lor interne (cum ar fi „Vreau să fiu întreținut de cineva” 
versus „Vreau să fiu complet independent”) și a trezirii pu- 
terilor noastre iubitoare și creatoare. 


Una dintre uneltele puternice folosite de practicantii 
psihosintezei și ai altor discipline este vizualizarea ghidată. 
Aceasta poate fi una dintre modalitățile cele mai eficiente 
de a atinge rapid Sinele superior. Există numeroase cărți 
grozave scrise pe această temă și, din nou, iti sugerez să le 
citeşti. Dar pentru a cunoaște cu adevărat puterea unei vi- 
zualizări ghidate, trebuie să experimentezi una. Te încura- 
jez, așadar, să urmezi un workshop de vizualizare ghidată 
sau să cumperi înregistrări audio care să includă una. Lec- 
tura te ajută să înţelegi, dar experienţa unei vizualizări iti 
oferă trăirea autentică - o diferență esenţială realmente. 


Pe scurt, o vizualizare ghidată îți cere să închizi ochii, 
să-ți relaxezi corpul si să asculti pe cineva dandu-ti instruc- 
tiunile. Aceasta se folosește de puterea imaginației tale pen- 
tru a vedea viata asa cum ar trebui s-o vezi dacă ţi-ai asculta 
numai Sinele superior. Dacă ești înfricoșat, imaginația ta se 
conectează la Gura-Spartă, și adesea singurele pe care 
poți să le incropesti sunt poveștile de groază. Prin vizua- 
lizarea ghidată poți învăţa să dai la o parte, pentru o clipă, 
Gura-Spartă, să trăiești sentimente și să vezi imagini men- 
tale așa cum n-ai mai simţit sau n-ai mai văzut niciodată. 
Imaginile sunt de cele mai multe ori atât de frumoase, 

incat vei fi miscat pana la lacrimi de fericire. Chiar si ima- 
ginile negative care apar sunt valoroase; iti relevă adesea 
informaţii pe care ti le ascundeai singur. 


Sunt și dintre aceia care întâmpină dificultăţi în crearea 
imaginilor vizuale, iar pentru ei vizualizarea ghidată nu este 
eficace. Dacă te numeri printre acești oameni, nu te îngri- 
jora. Folosește celelalte unelte, cum ar fi afirmaţiile, pentru 
a te ajuta să-ți găsești calea către Sinele superior. Te sfătu- 
iesc, totuși, să încerci și vizualizarea. 


Poate fi foarte eficace să citești cu voce tare vizualizările 
din cărți, înregistrându-le pe reportofon, folosind o voce cât 
poți de liniștitoare. Ascultând înregistrări cu vizualizări 
făcute de alţii, vei înțelege cât timp e nevoie să lași între 
propoziții pentru a produce efectul deplin. 


In continuare, avem o variantă prescurtată a unei vizu- 
alizări ghidate pe care o folosesc la cursul meu și în înre- 
gistrarea mea audio, „Arta învingerii fricii”. 


Stai într-un fotoliu comod, cu spatele drept, picioarele pe 
podea, mâinile așezate confortabil în poală. N-ai nimic de 
făcut decât să-mi asculti instrucțiunile si să lași să-ți apa- 
ră orice imagine iti apare. Nu există o modalitate corectă 
sau greșită de a face o vizualizare. Acceptă pur și simplu 
orice apare. 


Acum închide ochii... și tine-i închiși pe durata vizua- 
lizării. Inspiră adânc... absoarbe toată energia iubitoare 
din Univers... și expiră toată energia ta iubitoare în Uni- 
vers... Încă o dată... inspiră... şi expiră. Si încă o dată... in- 
spiră... și expiră. Simte cât de bine e să începi să te relaxezi 
complet. Începe din creştetul capului si croieste-ti drum 
în jos, spre picioare... relaxează-te. Relaxeaza-ti mușchii... 

între ochi... în obraji... gură... gat... umeri... spate... brațe... 
palme... piept... abdomen... fese... picioare... tălpi... 


Relaxează-te cu totul... verificandu-ti toate părțile cor- 
pului care ar mai putea rămâne tensionate... și eliberea- 
ză-le... Acum vreau să te gândești la un scop pe care-l ai în 
viata... un anume scop... iar tu știi că FRICA te tine să nu 
avansezi spre acel scop... 


Acum, aș vrea să te imaginezi abordând acel scop „ca 
și cum” nu ti-ar fi frică... 
Vreau să te vezi abordând acel scop cu un sentiment 


de putere și încredere în tine... încrederea că totul va fi 
bine... 


Ce-ai face... dacă nu ti-ar fi frica?... 

Vizualizează-te... Care ar fi următorul pas... daca nu 
ti-ar fi frica? 

Uita-te la oamenii din jurul tau... Cum relationezi cu 
ei... fara frica? 

Ei cum relationeaza cu tine? 


Bucură-te pur si simplu de această senzație de pute- 
re și observa-ti capacitatea de a iubi... si de a contribui... 


Și află că acest sentiment se află întotdeauna înlăun- 
trul tău... e întotdeauna o parte din tine... 

Și îți stă în putere să avansezi în viata cu acea putere 
și încredere... 

Vizualizează-te... formuleaza-ti scopul... cu puterea 
ta... cu încrederea ta... cu iubirea ta... și cu contribuţia ta... 


Și încet... revino în această cameră... știind că acea pu- 
tere se află la dispoziţia ta... De cum vei începe să actio- 
nezi... puterea va ieși la iveală... 

Simte că stai în fotoliul tau... fii prezent în camera... as- 
cultă sunetele din jurul tău... si când esti gata... deschide 
ochii... nu e nevoie să te grăbești. Când ești gata, deschide 
ochii. 

Întinde-te și simte gustul delicios al puterii tale. E toată 
la dispoziţia ta. 


Pentru cei de la cursul meu care sunt receptivi la vizu- 
alizări, aceasta este foarte puternică. Multi m-au informat 
că au văzut pentru prima oară cum arată lumea fără frică. 
Ei povestesc că, atunci când au dat la o parte frica, au ră- 
mas cu iubire din belșug. Au fost șocați de cât de frumoasă 
le părea lumea și cât de mult voiau să le dăruiască oameni- 
lor din jur. Dacă n-ai idee cum arată lumea fără frică, e greu 
să-și dai seama pentru ce lupti. Odată ce această viziune 
ti se arată, calea este mai ușor de urmat. Știi când esti în 
acord cu Sinele superior și când nu ești. 


Vizualizările pot fi folosite și pentru a găsi răspunsuri la 
întrebările despre însemnătatea și scopul propriei vieți sau 
pentru a-ţi clarifica scopurile în viata ori a-ţi dezvălui ade- 
văruri pe care ţi le ascunzi. Au o multitudine de utilizări și 
oferă informaţii incredibile - atât de multe, încât constituie 
unelte valoroase pentru profesori și psihoterapeuti. 


Ti-am prezentat o mulțime de idei și de unelte, dar pen- 
tru a le face să funcționeze eficient, e nevoie să ai încrede- 
re. Mi s-a cerut adesea să dovedesc că ceea ce predau eu 
este adevărat. Nu pot răspunde decât că unele aspecte nu 
pot fi dovedite - cel putin, nu încă. 

Nu pot dovedi ca exista un Sine superior. Nu pot dovedi 
că suntem conectaţi la o sursă de energie vindecătoare si 
hrănitoare. Nu pot dovedi că Gândirea subconștientă poate 
crea „miracole”, atât în lumea interioară, cât si în cea exte- 
rioară. Nu pot dovedi că uneltele pe care ţi le-am dat func- 
tioneaza. Dar știu că, atunci când folosesc aceste concepte 
ca model pentru propria viață, experiențele mele se trans- 
formă si mă trezesc îndrăgostită pe deplin de viata si de tot 
ceea ce cuprinde ea - de totalitatea ei. Nu pot dovedi că am 
dreptate... dar nimeni nu poate dovedi că n-am. După cum a 
scris Hugh Prather, în There Is a Place Where You Are Not 
Alone (Există un loc în care nu esti singur): 


DE CE AI ALEGE SĂ AI DREPTATE, 
ÎN LOC SĂ FII FERICIT 
CÂND NU POŢI SA AI DREPTATE? 


Cum mi-am trăit viata si de pe poziţia Gurii-Sparte, si 
de pe aceea a Sinelui superior, alegerea mea este cea din 
urmă. Voi face tot ce e necesar pentru a mă deschide din ce 
în ce mai mult către o minte și o inimă pline de iubire, 
bucurie, creativitate, satisfacţie si liniște. Acesta este țelul 
meu și, folosind tehnicile din această carte, am făcut un 
drum lung spre el. Aștept cu nerăbdare călătoriile pe care le 
voi face în viitor. Am încredere că ne vom întâlni pe drum... 
dacă nu ne-am întâlnit deja. 

ALEGEREA ESTE A MEA 
CAND SUNT ACORDAT LA GU- CAND SUNT ACORDAT LA 
RA-SPARTA SINELE SUPERIOR 
Încerc să exercit control Am incredere 
Nu observ cat de binecuvântat sunt Apreciez 
Am nevoie de atenţie Iubesc 
Sunt insensibil Îmi pasă 


Sunt răvăşit 

Sunt blocat 

Nu ştiu că sunt important 
Resping 


Fac diferența din punct de vedere 


negativ 

Iau 

Sunt plictisit 

Sunt gol pe dinăuntru 
Sunt plin de neîncredere în mine 
Sunt nemulțumit 

Am o viziune îngustă 

Tot aştept 

Sunt neajutorat 

Nu mă bucur niciodată 
Sunt tot timpul dezamăgit 
Tin ranchiuna 

Sunt incordat 

Sunt ca un robot 

Viata se scurge pe langa mine 
Sunt slab 

Sunt vulnerabil 

Am rătăcit drumul 

Încerc să controlez 

Sunt sărac 

Mă simt singur 

Îmi este frică 


Sunt liniștit 

Sunt creativ 

Sunt important 

Atrag 

Fac diferența din punct de 
vedere pozitiv 

Dăruiesc si primesc 

Sunt implicat 

Mă simt plin pe dinăuntru 
Am încredere în mine 
Sunt mulțumit 

Am o viziune largă 
Trăiesc în prezent 

Sunt de ajutor 

Sunt plin de bucurie 

Mă mulțumesc cu ce este 
Iert 

Sunt relaxat 

Sunt viu 

Îmi place să îmbătrânesc 
Sunt puternic 

Sunt protejat 

Sunt pe calea cea bună 
Las să se întâmple 

Am atât de multe 

Sunt conectat 

Sunt entuziasmat 


12 

| ată-te... plin de tot felul de informaţii despre cum să devii 
puternic în fata tuturor temerilor tale. Ce urmează? Ce as 
putea să-ți mai spun pentru a te ajuta să te mentii pe calea 
cea bună, în timp ce îți continui următoarea etapă a călăto- 
riei? În primul rând, încurajarea şi motivarea pe care deja 
le-ai primit prin intermediul acestei cărți vor fi mereu aici 
pentru tine, oricând ai nevoie de ele. Când simţi ca te abati 
de la drum sau că ești perturbat de forțe exterioare, întoar- 
ce-te și recitește acele parti care te fac să te simţi bine. De 
asemenea, de când cartea Chiar dacă ţi-e frică... acționează 
a fost publicată pentru prima oară, am scris Feel the Fear... 
and Beyond (Simte frica... si dincolo de ea), pentru a-ţi oferi 
o practică a folosirii exerciţiilor pe care le-ai învăţat din 
cartea de față. Cu cât exersezi mai mult, cu atât mai bine. 


Cea mai mare capcană de pe parcursul vieţii este ne- 
răbdarea. Nu uita că a fi nerăbdător este un mod dea te 
pedepsi singur. Dă naștere la stres, nemulțumire și frică. 
De câte ori Gura-Spartă te face să te simţi nerabdator, 
întreab-o: „Ce atâta grabă? Totul se întâmplă perfect. Nu-ţi 
face griji. Când voi fi gata să merg mai departe, o voi face. 
Între timp, încerc să înţeleg și învăţ”, 


Când ne dăm seama de potentiala putere din interior, 
avem impulsul să punem „rapid” mâna pe ea. Cu cât ne 
agatam mai mult de ea, cu atât pare să ne scape mai tare. 
Nu există metodă „rapidă”. Există seminare, workshopuri, 

cărți si înregistrări audio - rapide și grozave, dar acestea 
nu reprezintă unelte rapide. Ele sunt menite să fie folosite 
și stăpânite de-a lungul vieții. 

Asemăn nerăbdarea noastră cu o întâmplare de pe vre- 
mea când fiul meu era mic. l-am arătat cum să planteze o 
sămânță într-un ghiveci și i-am explicat că, în curând, din 
micuța sămânță va apărea o floare frumoasă. L-am lăsat cu 
ghiveciul lui și am plecat să fac altceva. Mult mai târziu, 
m-am întors în camera lui și am văzut că pusese un scaun 
în fața ghiveciului și stătea acolo, privindu-l. L-am întrebat 
ce face, iar el mi-a spus: „Aştept să apară floarea”. Mi-am 
dat seama că omisesem ceva în explicația mea. Așa că nu 
vreau să fac asta și cu tine. 


Atât de des, când suntem descurajati, gândind că nu în- 
vatam nimic din toate eforturile noastre, schimbările chiar 
au loc în noi. Devenim conștienți de ele la mult timp după ce 
s-au întâmplat. Fiul meu a avut parte de floarea lui, în cele 
din urmă. Într-o zi s-a trezit, si era acolo. Desi părea că nu 
se întâmplă nimic, ceva se întâmpla. La fel și cu tine. 


Într-o zi am aruncat un lemn peste jăraticul mocnit al 
focului pe cale să se stingă și m-am întors la cartea pe care 
o citeam. Din când în când, aruncam câte o privire spre foc 
și vedeam că încă nu făcuse nicio flacără. Nu se vedea nici 
măcar fumul care semnalează adesea aprinderea focului. 
Apoi, în timp ce mă uitam la focul aparent stins, flăcările au 
izbucnit brusc pe lângă buștean. Răbdarea înseamnă să știi 
că ceva se va întâmpla... și să-i dai timp să se întâmple. 

Încă o dată, e nevoie de ÎNCREDERE - încrederea că 
totul se întâmplă perfect. Ce vreau să spun prin „perfect”? 
Eu am ajuns să cred că există numai două feluri de experien- 
te în viata: cele care provin de la Sinele superior și cele din 

care invatam ceva. Pe primele le recunoastem ca fiind bu- 
curie in stare pură, iar pe cele din urmă, drept zbucium. 
Dar amândouă sunt perfecte. De fiecare dată când ne con- 
fruntăm cu vreo mare dificultate, știm că e ceva ce încă n-am 
învăţat, iar Universul ne oferă acum oportunitatea să învă- 
tam. Dacă trecem prin experiență cu acest gând în minte, 
postura de „victimă” va dispărea, iar noi ne vom permite să 
spunem DA. Astfel, indiferent de ce se întâmplă la un mo- 
ment dat în viata ta, tine minte că totul este perfect. 


Cât timp iti amintești că viata este un proces neîntre- 
rupt de învăţare, nu vei avea senzaţia de nemulțumire că tu 
n-ai avut încă succes. Experiența mea din ultimii câțiva ani 
mi-a arătat că o mare parte din bucuria vieţii o reprezintă 
provocarea de a înțelege totul. Nimic nu e mai satisfăcător 
decât acele momente de progres în care descoperi ceva 
care mai adaugă o piesă nouă la jocul de puzzle despre tine 
și despre Univers. Bucuria descoperirii este delicioasă. Nu 
știu niciun explorator care, după ce și-a atins scopul, n-a 
vrut să exploreze și mai mult. 

Provocarea este să rămâi pe Calea Sinelui superior. Este 
o călătorie mult mai plăcută decât alte căi pe care ai putea 
alege să le urmezi. Vei ști dacă ești pe calea cea bună după 
felul în care te simţi. Ai încredere in ce simți. Dacă drumul 
pe care te afli nu-ţi aduce bucurie, satisfacție, creativitate, 
iubire si grijă, nu e calea cea buna. Spune-ti: „OK, am încer- 
cat și nu e cea bună. Ce mai pot încerca?” Nu te amăgi cre- 
zând că, dacă schimbi ceva la exterior, se va schimba și 
ceva în interior. Si e valabil si invers. 


Calea care trebuie schimbată este aceea din gândirea 
ta. Asta nu înseamnă că, odată ce te-ai aliniat la Sinele tău 
superior, nu va mai trebui să faci schimbări în lumea ta 

fizică, ci că mai întâi trebuie să iti schimbi gândirea - apoi 
va urma tot ce e bine. 

Calea se aseamănă cu experiența urcării pe munte. 
Urcarea este grea. Dar de fiecare dată când te oprești să 
privesti în jur, priveliștea devine mai spectaculoasă. Vezi 
întinderi mai mari, iar ,imperfectiunile” lumii dispar, pe 
măsură ce vezi din ce în ce mai mult din întreg. Când urci 
mai sus, te detasezi de greutățile de jos. Te simți mai ușor. 
Te simţi mai liber. Si ești împins tot mai sus de frumusețea 
din ce în ce mai mare pe care o vezi. 


Din această poziție care-ţi dă o vedere de ansamblu, de- 
vii si mai plin de compasiune. S-ar putea să nu-ţi placă deloc 
anumiți indivizi, din cauza comportamentului lor nemilos. 
Dar din locul mai înalt, vei vedea mai mult din întreg. Acești 
indivizi sunt mai mult decât comportamentul lor „defectuos”. 
Și ei au un loc interior magnific, pe care nu și l-au descope- 
rit încă. Vei începe, așadar, să le simți tristețea si să nu-i 
mai judeci atât de aspru. 

Călătoria ascendentă nu este întotdeauna constantă. 
S-ar putea să urci și apoi să te oprești, să te odihnești, să te 
regrupezi. La fel este și în călătoria spirituală. S-ar putea să 
pară câteodată că te-ai oprit din dezvoltare. Nu e așa. Doar 
iti consolidezi informaţiile. 

O parte din ce-ai învăţat s-ar putea să-ți ceară să re- 
nunți la credințe și comportamente care au făcut parte din 
tine de când te-ai născut. Câteodată vei trăi momente de 
tip aha!, iar transformarea va părea instantanee. Din nou, 
nu e așa. Intuitiile subite sunt rezultatul a tot ce s-a întâm- 
plat mai înainte. Gândirea ta subconștientă, ca un computer, 
caută și sortează fără a implica conștiința și, când te aștepți 
mai putin, vine cu un răspuns. Intuitiile se întâmplă, totuși, 

mai frecvent, cu cât esti mai înaintat în călătorie. Gândirea 
conștientă renunţă să se mai împotrivească noilor moduri 
de a gândi. Dezvoltă mai multă încredere. Etapele inițiale 
sunt cele mai dificile și cer cea mai mare concentrare. 


Uneori, când crezi că „te-ai prins” în sfârșit, Universul 
intervine să-ţi arate că nu e așa. Eu am adoptat o expresie 
de-a Lenei Horne, care mă păstrează smerită: „Am ajuns 
departe... poate!”. Am învăţat că întotdeauna mai e de învă- 
tat. Iar experiența ne este cel mai bun profesor. 


De aceea mi-e așa drag procesul de îmbătrânire. Tine- 
rețea înțelege rar ceea ce înaintarea în vârstă ne permite 
să ştim. Trebuie să trecem prin multe experienţe de viață 
înainte ca puterea din interior să iasă la iveală în toată 
splendoarea ei. Și cât timp ne vedem ca ființe aflate într-un 
proces în desfășurare, n-avem de ce să ne dorim să dăm 
timpul înapoi nici măcar cu o zi - iar înaintarea în vârstă 
devine ceva frumos. 


Unul dintre pasajele mele preferate, care reflectă agonia 
și extazul călătoriei noastre, este din The Velveteen Rabbit 
(Iepurașul de catifea), de Margery Williams. În poveste, două 
jucării din camera copiilor, Calutul de piele și lepurașul, 
vorbesc despre cum e să devii Adevărat: 


„— Si... doare? 

- Uneori da, zise Calutul de piele, care era sincer, ca 
de obicei. Dar când ești Adevărat nu te mai deranjează că 
te doare. 

- Și se întâmplă brusc, ca atunci cand ești rănit, sau 
cu timpul? mai întrebă el. 

- Nu se întâmplă dintr-odată, răspunse Calutul de pie- 
le. Te schimbi. Asta apare după mult timp. De aceea, cei 
care se pot sparge ușor, care au margini ascuțite sau care 
sunt foarte fragili nu se schimbă niciodată. În general, 
până devii adevărat, ai păr lipsă, ochi stricati sau încheie- 
turile lăsate și arăţi tare ponosit. Oricum, toate astea nu 
contează deloc, pentru că odată ce ajungi să fii Adevărat, 
nu poți să fii urât; decât, poate, pentru cei care nu înțeleg.” 


Există atâta minunăţie și atâta entuziasm in fata ta. 
Uneori, vei simţi extazul de a te afla într-o stare optimă. 
Alteori, vei simţi agonia de a te fi abătut de la drum. Amin- 
teste-ti că nu ești singur. Există o lume plină de sisteme de 
sprijin disponibile de câte ori te simți îngrijorat din cauza 
experiențelor de viata. Unul dintre cursantii mei mi-a spus: 
„Citesc si tot citesc si presupun că una din cărțile astea va 
avea efect într-o zi!”. l-am replicat: „Nu. Nimic nu va avea efect, 
dacă tu nu faci să aibă efect!” Lucrul este valabil și în cazul 
cărții de fata si al tuturor celorlalte resurse pe care le ai 
la dispoziție. NU AȘTEPTA CA ELE SĂ AIBĂ EFECT! FĂ-LE 
TU SĂ AIBĂ EFECT! Foloseşte-le. Traieste-le. Asimilează-le. 
Dacă nu foloseşti mușchiul care te ridică până la Sinele su- 
perior, acesta va slăbi - la fel cum iti slabeste corpul când 
nu-l folosești. Dacă tu crezi că ai nevoie de ajutor suplimentar, 
atunci, firește, apelează la ajutor de specialitate. Actioneaza. 
Nimic nu-ți va merge, dacă tu nu muncesti pentru asta. 

Spune DA vieţii. Participă. Misca-te. Actioneaza. Scrie. 
Citește. Înscrie-te. la atitudine. Sau fă ce ti se potriveşte. 
Implică-te în proces. După cum a scris Rollo May în Desco- 
perirea fiinţei: „Orice organism are o singură nevoie în viata, 
aceea de a-și împlini propriul potential”. El continuă, 

spunând că bucuria este rezultatul folosirii propriilor pu- 
teri la maximum si că, din acest motiv, scopul vieții este 
bucuria, nu fericirea. 


Dar ce este bucuria? Este acel ceva care exprimă exu- 
beranta dimensiunii noastre spirituale. Bucuria se caracte- 
rizează prin lejeritate, umor, râs şi veselie. Insenineaza-te. 
Dacă te afli vreodată în preajma unei persoane care este 
centrată și iluminată, ești uimit de umorul ei și de capaci- 
tatea de a face haz de ea însăși. Toată fragilitatea dispare și 
rămâne numai fluiditatea. 


Când eram pe la mijlocul scrierii acestui capitol, mi-am 
făcut timp să mă alătur evenimentului Hands Across Ame- 
rica - Mâini întinse peste America“. Când stăteam si cân- 
tam cu toţii „Hands Across America”, imnul evenimentului, 
am privit chipurile de lângă mine. Pentru câteva momente, 
toți participanţii au știut că au schimbat lucrurile. Se citea 
pe chipurile lor. Erau bucuroşi. Erau iubitori. Le păsa. Își 
atingeau dimensiunea superioară. Mulţi plângeau cu la- 
crimi de bucurie. E atât de bine să te dedici unui scop supe- 
rior. Să devenim implicați înseamnă să ne reducem frica. 
Devenim mareti, ne depărtăm de „mâna de pământ egoistă 
și agitată, frământată de necazuri și revendicări, care se 
plânge că lumea nu se dedică fericirii sale”. Trecem la stadiul 
de adulți, în care avem multe de oferit acestei lumi. 

Dedică-te, așadar. Dedică-te să-ți depasesti frica si să devii 
mai mult decât ești în momentul prezent. Tu, cel potenţial, 


* Pe 25 mai 1986, mai bine de cinci milioane de oameni au plătit câte 
zece dolari pentru a-și da mâna, toți în același timp, si a forma o linie 
care s-a întins pe 6.682 km, din New York în California, ca să strângă 
bani pentru cei flămânzi și fără adăpost și ca să atragă atenţia asupra 
săracilor din America. Evenimentul s-a numit Hands Across America. 
(n.aut.) 

esti absolut colosal. Nu trebuie să schimbi ce faci - dedi- 
că-te pur și simplu să aduci energia puternică și iubitoare 
a Sinelui tău superior în orice ai face în viata. Dacă ești con- 
sultant bancar, casnică, director executiv, student, mătură- 
tor, profesor, producător de film, agent de vânzări, avocat 
sau orice altceva, ai ce să dăruiești. Trăind în acest fel, clipă 
de clipă, zi de zi, la momentul potrivit te vei trezi apropiin- 
du-te din ce în ce mai mult de Acasă. Paradoxul este că 
atunci când stai aproape de Acasă, poţi să mergi oriunde și 
poți să faci orice fără frică. Nostalgia după un Acasă divin 
dispare când găsești locul în care suntem cu toții conectaţi 
ca ființe umane iubitoare. Fă orice e nevoie ca să ajungi 
acolo, CHIAR DACA TI-E FRICĂ... ACTIONEAZA. 


BIBLIOGRAFIE 


Majoritatea cartilor si inregistrarilor de mai jos se aflau in 
mintea si in sufletul meu in 1987, cand am publicat aceasta 
carte. Am inclus câteva surse mai noi, gândindu-mă că s-ar pu- 
tea să-ţi fie de folos. Lectură plăcută! 


Assagioli, Roberto, Psychosynthesis, New York: Penguin, 1976. 


Bolen, Jean Shinoda, The Tao of Psychology: Synchronicity and the Self, 
San Francisco: HarperSanFrancisco, 1982, 2005. 


Canfield, Jack, The Success Principles": How to Get from Where You Are 
to Where You Want to Be, New York: HarperCollins Books, 2005. 


Chopra, Deepak, The Spontaneous Fulfillment of Desire: Harnessing the 
Infinite Power of Coincidence, New York: Harmony, 2003. 


Cousins, Norman, Anatomy of an Illness, New York: Bantam Books, 
1979. 


Dobson, Terry, and Miller, Victor, Giving in to Get Your Way, New York: 
Delacorte Press, 1978. 


Emery, Stewart, Actualizations. Garden City, NY: Dolphin Books, Dou- 
bleday and Company, 1977, 1978. 


Ferguson, Marilyn, The Aquarian Conspiracy: Personal and Social Trans- 
formation in the 1980s, Los Angeles: J. P. Tarcher, 1980. 


Ferrucci, Piero, What We May Be: The Visions and Techniques of Psycho- 
synthesis, Los Angeles: Tarcher Publishing, 1982, 2004. 


Fields, Rick cu Peggy Taylor, Rex Weyler si Rick Ingrasci, Chop Wood, 
Carry Water: A Guide to Finding Spiritual Fulfillment in Everyday Life, 
Los Angeles: J.P. Tarcher, 1984. 


The Foundation for Inner Peace, A Course in Miracles, Tiburon, CA, 1975. 


Frankl, Viktor, Man’s Search for Meaning, Boston, MA: Beacon Press, nd. 


250 CHIAR DACA TI-E FRICA... ACTIONEAZA 


Gawain, Shakti, Creative Visualization. PO. Box 137, Mill Valley, CA 
94941: 


Whatever Publishing, 1978. 


———, Living in the Light: A Guide to Personal and Planetary Transfor- 
mation, P.O. Box 137, Mill Valley, CA 94941: Whatever Publishing, 
1986. 


Hay, Louise, You Can Heal Your Life, P.O. Box 6204, Carlsbad, CA, (800) 
654-5126: Hay House, 1984. 


Hill, Napoleon si Stone, W. Clement, Success Through a Positive Mental 
Attitude, New York: Pocket Books, 1960. 


Holden, Robert, Shift Happens!: Powerful Ways to Transform Your Life, 
P.O. Box 5338, Santa Monica, CA 90409: Jeffers Press, 2006. 


Jampolsky, Gerald, Love Is Letting Go of Fear, Millbrae, CA: Celestial 
Arts, 1979. 


Jeffers, Susan. The Art of Fearbusting. P.O. Box 5338, Santa Monica, CA 
90409: Jeffers Press, 2005. (1 CD de 1 ora - o discuţie live). 


—— — Embracing Uncertainty: Breakthrough Methods for Achieving 
Peace of Mind When Facing the Unknown, New York: St. Martin’s Pre- 
ss, 2003. 


——— End the Struggle and Dance with Life: How to Build Yourself Up 
When the World Gets You Down, New York: St. Martin’s Press, 1996. 


——w— The Fear-Less Series: Inner Talk for Peace of Mind, Inner Talk 
for a Confident Day, Inner Talk for a Love That Works, P.O. Box 5338, 
Santa Monica, CA 90409: Jeffers Press, 2005. www.jefferspress.com. 
(3 Affirmation CDs). 


——-— Feel the Fear ... and Beyond, Mastering the Techniques for Doing 
It Anyway, A Fawcett Columbine Book, New York: Ballantine, 1998. 
www.randomhouse.com. 


——— Feel the Fear... and Do It Anyway, Carlsbad, CA: Hay House, 1992. 
(Unabridged 4-CD set) 


——— Feel the Fear.. and Do It Anyway, A Nightingale Conant Production, 
A Simon & Schuster Audio, New York, 2001. (Abridged 1-hour CD). 


——w— The Feel the Fear Guide to Lasting Love, PO. Box 5338, Santa 
Monica, CA 90409: Jeffers Press, 2005. 


BIBLIOGRAFIE 251 


—— — I Can Handle It!: 50 Confidence-Building Stories to Empower 
Your Child, P.O. Box 5338, Santa Monica, CA 90409: Jeffers Press, 
2006. (pentru copii 3-7) 


——-— Life Is Huge!: Laughing, Loving, and Learning From It All, P.O. 
Box 5338, Santa Monica, CA 90409: Jeffers Press, 2005. 

——-— The Little Book of Confidence, P.O. Box 5338, Santa Monica, CA 
90409: Jeffers Press, 2005. 

——-— The Little Book of Peace of Mind, P.O. Box 5338, Santa Monica, 
CA 90409: Jeffers Press, 2005. 

——— Opening Our Hearts to Men, New York: Fawcett Columbine, 
1989. 

Kanin, Garson, It Takes a Long Time to Become Young, New York: Dou- 
bleday and Company, 1978. 


Keyes, Ken, Handbook to Higher Consciousness, P.O. Box 550, Marina Del 
Rey, CA 90291: Living Love Publications, 1980. 


———, How to Enjoy Your Life in Spite of It All, PO. Box 550, Marina Del 
Rey, CA 90291: Living Love Publications, 1980. 


Kushner, Harold, When All You’ve Ever Wanted Isn’t Enough: The Search 
fora Life That Matters, New York: Summit Books, Simon & Schuster, 
1986. 

Levine, Stephen, A Gradual Awakening. London: Rider and Company, 3 
Fitzroy Square, nd. 


May, Rollo, Man’s Search for Himself, New York: Delta Publishing, 1953. 


Murphy, Joseph, The Power of Your Subconscious Mind, New York: Ban- 
tam Books, 1963, 1982. 


Paul, Life Is a Spiritual Experience: Metaphysics Made Practical, P.O. Box 
763, Girdwood, AK 99587: Flower of Truth Publishing Co., nd. 


Peale, Norman Vincent, You Can If You Think You Can, New York: Faw- 
cett Crest Books, 1974. 


Peck, M. Scott, The Road Less Travelled: A New Psychology of Love, Tra- 
ditional Values and Spiritual Growth, New York: Touchstone Books, 
Simon & Schuster, 1978. 


Porter, Eleanor H., Pollyanna, New York: Farrar, Straus & Giroux, 1912. 


252 CHIAR DACĂ TI-E FRICĂ... ACTIONEAZA 
Prather, Hugh, There Is a Place Where You Are Not Alone, New York: 
Doubleday Company, 1980. 


Probstein, Bobbie, Return to Center: The Flowering of Self-Trust, P.O. Box 
550, Marina Del Rey, CA 90294: DeVorss & Co., 1985. 


Rann, Michael si Elizabeth Rann Arrott, Shortcut to a Miracle: How to 
Change Your Consciousness and Transform Your Life, P.O. Box 5338, 
Santa Monica, CA 90409: Jeffers Press, 2006. 


Rossman, Martin, M.D. Healing Yourself: A Step-By-Step Program for Be- 
tter Health Through Imagery, New York: Walker and Company, 1987. 


Sheehy, Gail, Passages, New York: Bantam Books, 1976. 
——v—, Pathfinders. New York: William Morrow and Co., 1981. 


Sher, Barbara si Gottlieb, Annie, Wishcraft, New York: The Viking Press, 
1979. 


Small, Jacquelyn, Transformers: The Therapists of the Future, Marina 
Del Rey, CA 90294: DeVorss & Co., 1982. 


Williams, Margery, The Velveteen Rabbit, New York: Knopf, 1984. 


Williamson, Marianne, The Gift of Change: Spiritual Guidance for Living 
Your Best Life, San Francisco: HarperSanFrancisco, 2006. 


Multumiri 


Cu totii avem nevoie de o echipa de suporteri care sa 
ne incurajeze, iar suporterii mei sunt senzationali! Nancy 
Miller si Christina Duffy, de la Ballantine Books, care au 
facut posibila aparitia acestei editii aniversare: a 20-a! 
Martha Lawrence, a carei apreciere si incredere in munca 
mea au facut să apară în sfârșit ediția originală, dupa 20 de 
ani; Dominick Abel, agentul meu, care nu a renunțat nicio- 
dată și până la urmă a avut succes; Ruth Van Doren și stu- 
dentii de la New School for Social Research din New York, 
care mi-au pus la dispozitie un mediu receptiv in care sa 
încep să-mi predau ideile cu privire la frică; Kathryn Welds, 
de la UCLA Extension, care a primit cu bucurie munca mea 
în California; Diana von Welanetz Wentworth, regretatul 
Paul von Welanetz și membri ai The Inside Edge, care au 
aplaudat fiecare reușită; Roslyn Hayes, profesoara mea, care, 
cu multi ani în urmă, m-a încurajat să mă întind cât pot de 
mult; Sally Lefkowitz, o adevărată sursă de inspiraţie, care 
mi-a arătat cât de neînfrânt arată curajul; prietenii mei lo- 
iali și grijulii, care m-au aplaudat la fiecare pas pe care l-am 
făcut; minunata mea soră Marcia, care îmi este și cele mai 
bun prieten, si cumnatul meu, Bruce, care face atâtea lu- 
cruri ca să ajute această lume, copiii mei fabuloși, Gerry 
și Leslie, copiii mei vitregi, Alice și Guy, și partenerii lor, 
Michael, Anthony și Ashley, care mi-au adus atâta bogăţie 
în viata; și, bineînţeles nemaipomenitul soțul meu, Mark, 
care îmi stă alături și mă mângâie la fiecare pas pe care îl 
fac în viata. 


254 CHIAR DACA TI-E FRICA... ACTIONEAZA 


Le multumesc tuturor celor de mai sus pentru ca joaca 
un rol asa de important in viata mea. Va multumesc! Va 
multumesc! Va multumesc! 


Despre autor 


Dr. Susan Jeffers, supranumită „Regina Self-Help” de 
publicatia londoneza Times, este autoarea a numeroase 
bestselleruri publicate in peste o suta de tari si traduse in 
zeci de limbi. Printre cărțile ei se află Chiar dacă ţi-e frică... 
acționează (care s-a vândut în peste 2 milioane de exem- 
plare până acum), Feel the Fear... and Beyond (Simte frica... 
și dincolo de ea), The Little Book of Confidence (Micuța carte 
a încrederii) si Life is Huge! (Viaţa e uriașă!). Susan Jeffers 
a murit în 2012. 


Carte tiparita la: Art Print 
Bun de tipar: februarie 2019 
Aparut: februarie 2019 


Bx si Politon 


Editura ACT si Politon 
Str. Înclinată, nr. 129, Sector 5, București, România, 
C.P. 050202. 
tel: 0723.150.590, e-mail: office@actsipoliton.ro 
www.actsipoliton.ro | www.blog.actsipoliton.ro 


